Sven Hassel 
Bătălia din Ardeni 


Motto 
„Crăciunul a adus vestea noii contraofensive germane din Ardeni. Lovitura a 
fost ucigătoare. Am văzut sute de oameni cărora le pierise orice sclipire de viață şi 
care s-au lăsat în voia soartei”. 
MICHEL DE BOUVARD 


Prăbuşit în fotoliu, Fuhrer-ul iscodea cu ochi porcini asistența încremenită. 
Atmosfera glacială strângea ca o chingă otrăvită pleiada generalilor din statul său 
major şi, încet-încet, privirea placidă căpăta un licăr halucinant, ca apoi să se 
transforme într-o explozie de ură şi dispreț. Fața palidă şi buhăită, cu buzele ca o 
lamă vânătă, se sălta tremurând nervos în acelaşi ritm cu braţul stâng, în timp ce 
cu dreapta ridica un document tipărit pe hârtie galbenă, cretată. O voce 
neverosimil de hârjâita şi tăioasă țâşni într-un crescendo furios. 

— Bănuiesc că ați auzit de planul Morgenthau? Aţi aflat, aşadar, ce ne 
pregătesc Aliații la sugestia acestui secretar de stat american! Un evreu, 
domnilor! zbieră el, spumegând. Veşnicul evreu care stă la pândă în mlaştina 
plină de pericole pe care noi, arienii, trebuie s-o străbatem! Încă de la venirea 
mea la putere, am susținut clar că iudeo-plutocraţia anglo-saxonă e la fel de 
periculoasă ca şi bolşevismul! Mulţi s-au grăbit să-mi râdă în nas, să mă critice, 
să mă declare nebun... şi iată rezultatul! 

Sări neaşteptat de vioi din fotoliu şi porni şontâcăind împrejurul mesei de 
abanos. Ochii săi rotunzi şi sticloşi se fixau pe rând asupra ofițerilor care nu 
îndrăzneau să facă niciun gest. Începu cu generalul Alfred Jodl, şeful statului- 
major al OKW-ului, şi termină cu feldmareşalul Gerd von Rundstedt. 

— Rezultatul! Cruntul adevăr! Acest individ, Henry Morgenthau, 
preconizează, nici mai mult, nici mai puţin, decât transformarea Germaniei, după 
război, într-o țară de agricultori, după ce, în prealabil, îi va fi fost distrus tot 
potenţialul industrial. Ăştia sunt occidentalii pe care domniile voastre doresc să 
le lăsaţi să pătrundă pe teritoriul Reich-ului în detrimentul ruşilor, şi se poate 
lesne ghici că unii dintre cei prezenți aici au avansat deja discuţii cu mediile 
aliate! Un nou şi monstruos complot e pe cale să se nască, domnilor, răcni el 
dement, ridicând un deget sfrijit în aer. 

Cuvântul „complot” făcu să îngheţe inimile celor prezenţi, căci ecourile 
represiunii fewce, generate de atentatul de la 20 iulie, încă mai stăruiau. Scăpat 
ca prin minune de bomba lui von Stauffenberg, Fuhrer-ul decapitase rapid toată 


vechea opoziție ofițerească. Degetul ridicat acuzator descrise o mişcare de rotație 
nervoasă. 

— Noul complot poartă denumirea de „capitulare necondiționată”. Niciodată 
germanii nu vor suferi o atare situație ruşinoasă şi incompatibilă cu spiritul lor 
combativ. Mai mult ca niciodată, tinerii noştri, pătrunşi de suflul național- 
socialist, se vor ridica precum un zid în calea duşmanilor Reich-ului milenar! 

Saliva împroşcă luciul mesei, iar moțul negru al frezei căzu acuzator 
pefrunte, unindu-se aproape cu mustăcioara zburlită de furie. Cu un gest 
convulsiv, îşi aranja părul şi se aruncă în fotoliu, epuizat brusc. 

— În aceste condiţii, nu ne putem permite niciun moment de slăbiciune, cu 
atât mai mult în Vest! Pătrunderea Aliaților în bazinul Ruhrului ar fi catastrofală 
pentru continuarea războiului! Voi lua imediat măsuri în vederea remedierii 
situației. Vă avertizez că apărarea cu dârzenie a frontierelor vestice şi 
reconstruirea rezervelor trebuie să constituie o premisă nestrămutată a noii linii 
pe care o vom urma. Va trebui să mă bazez încă o dată pe intuiţia mea 
providenţială şi să vă anunț că în aceste momente îi voi ignora în mod intenționat 
pe sovietici, pentru a da curs înfrângerii forțelor aliate. Anglia este epuizată, iar 
americanii au fost pregătiți pentru război ofensiv, defensiva lor lăsând loc 
îndoielilor între ei. 


MOARTEA SUBITĂ 


Dinspre insulele Frisice, peste lacul Ijssel şi printre canale, se pornise un 
vânt mistuitor. Totul era acoperit de chiciură. Unităţile regimentului nostru, 
răspândite în împrejurimile Amsterdamului, s-au pus în mişcare. Venisem aici în 
urma „micii bubuieli” de la Arnheim, prea târziu ca să mai luăm parte la ceva. 
Părăseam cu o totală părere de rău capitala atât de pitorească şi cosmopolită, 
plină de cârciumi şi bordeluri, cu oameni veseli, în ciuda situației groaznice în 
care se găsea Olanda în acea toamnă a lui 1944. Buzunarele noastre erau pline 
de florini şi dolari, foarte căutați, căci ne aflam în preajma armatei aliate. Drumul 
nostru spre Utrecht se opri brusc în toiul nopţii. Nimeni nu ştia de ce. Probabil 
vreun sabotaj dintre cele care se țineau lanț, cu toate măsurile represive luate de 
ai noştri. Olandezii păreau împinşi de o nebunie bizară. Nu aveau ce mânca, nu 
aveau combustibil, electricitatea şi gazul erau pe sponci, dar zi de zi sărea în aer 
câte un pod, câte un depozit de muniții, deraia un amărât de tren, iar pe maidane 
găseai cadavrele trădătorilor ucişi, cu lungi note explicative atârnate de gât. 
Hazul cel mare îl constituia haosul provocat prin distrugerea digurilor sau 
deschiderea ecluzelor. Dilema stăpânirii unui vast teritoriu inundat devenea 
dintr-o dată foarte mare. Te găseai în postura stupidă de a ocupa un dig îngust 
sau un petec minuscul de pământ mlăştinos cu o fermă izolată, ori una dintre 
acele mori obsedante care împânzeau ţara ca nişte ture de şah. Povestea lui Don 
Quijote de la Mancha risca să devină un adevăr pentru comandamentul lui 
Seyss-Inquart sau „şase şi un sfert”, cum îl porecleau olandezii. 

De-a lungul coloanei se auziră zgomote de motoare şi portiere trântite, apoi 
ropote de paşi. 

— Ce dracu' se petrece? Murmură Heide, veşnic curios. Dar nu-l băgă 
nimeni în seamă. Toţi eram făcuţi zob, după chiolhanul din seara precedentă. În 
dreptul tancului nostru, se opri un grup gălăgios. Ne avertizară cu trei bocănituri 
în apărătoarea şenilei. 

— Cine mă deranjează? tună Micuţul, şi apăru în vârful turelei cu o sticlă 
de „genever” în mână. 

Se holbă cu ochii săi basedowieni la grupul ciudat, însoţit de Lowe. Un 
Hauptsturmführer cu însemne de artilerie, trei locotenenți din jandarmerie şi trei 
olandezi din NSB, toți înarmați până în dinți. Uşor dezorientați de melonul 
cenuşiu, ofițerii priviră în dreapta şi în stânga. 

— Housse, Meneerhauptmann! strigă Micuţul şi întinse brațul pentru 
salutul nazist, fără să lase sticla din mână. 

Vizibil şocat, SS-istul, numit cu echivalentul gradului din Wehrmacht, îşi 
împinse cascheta pe spate şi căută undeva în dreapta tancului, aşteptând parcă 
să găsească o explicaţie acolo. 

Micuţul rânji, beat ca un porc. 


— Dacă îl căutați pe Hitler, să ştiţi că nu-i acolo, îi transmise el confidențial 
şi slobozi un râgâit sonor. Fuhrer-ul s-a retras la Berlin, unde se odihneşte în 
umbra Reichstag-ului! 

Locotenentul Lowe întoarse capul jenat, iar NSB-iştii chicotiră amuzați. 
Jandarmii priveau impasibili. În alte condiţii, l-ar fi spânzurat imediat în chinuri 
pe un asemenea impertinent, dar momentul impunea prudenţă. 

— Coboară imediat de-acolo, brută! strigă căpitanul. 

Găliganul execută rapid şi ateriză, cu un tropot sonor, direct în poziție de 
drepți. Lowe, surprins, privi la saboţii galbeni, tiviți cu flori albe şi portocalii. 
Erau cei mai uriaşi saboți văzuți vreodată, comandați special de Micuţul, într-un 
atelier din Haarlem. 

— Creutzfeld, canalie! Ce dracu' sunt „cuirasatele” astea? Izbucni Lowe. 

— Saboţi olandezi, domnule! zise el demn. De cea mai bună calitate. Să 
treci Marea Nordului în Anglia e un fleac cu chestiile astea. Ca să nu mai vorbesc 
de puzderia de canale de pe-aici! 

SS-istul izbucni într-un râs isteric, iar apariția lui Porta cu jobenul pe-o 
ureche îi înteți şi mai tare criza. 

— Pe legea mea, locotenente! Exclamă el, hohotind. Şi zici că ăştia sunt cei 
mai grozavi soldați? Ei bine, te cred. Adună tot plutonul, continuă el printre 
lacrimi. Când o să-i prezint Sturmbannfihrer-ului Stark, o să pice pe spate! 

— Beyer! Tună Lowe. Toţi oamenii la mine. Treziți-vă odată, e ordinul direct 
al comandantului, adunătură de tâmpiţi! Kreutzfeld, schimbă dracului saboţii 
ăia! Imediat! Trebuie să apară şeful! 

Prea târziu. Chiorul se ivi înarmat cu bastonul său de stejar, însoţit de un 
ofițer superior din SS şi staff-ul său. 

— Drepţi! comandă Lowe, cu sângele înghețat în vine. 

— Obergruppenfiihrer, răcni Chiorul. Ăştia sunt! Cea mai dură grupă din 
câte s-au văzut. Sunt sigur că este exact ceea ce vă trebuie. Hmm, lăsând la o 
parte halul în care arată. General Kammler, maior Stark, adjunctul său, făcu el 
prezentările. Şeful Armatei a V-a a Reich-ului vă salută. 

— Să trăiţi, urlarăm la unison, asemenea unei baterii de mine cu reacție. 

Generalul ne trecu în revistă fără grabă, interesându-se îndeaproape de 
potențialul fiecăruia. Omul - ori nu-l interesa ori era un mare prefăcut. - Nu 
schiță niciun gest de mirare la vederea ținutei noastre. Ba chiar se strâmbă un 
pic în dreptul impecabilului Heide. 

— Tu, ăla de-acolo cu joben, zise el calm. 

— Obergefreiter Josef Porta la ordin, Obergruppenfuhrer. 

— Aş vrea să ştiu cum ai manevră un camion greu de treizeci de tone cu 
trailer pe un drum îngust ce trece printr-o localitate aglomerată. 

Maiorul Stark întinse o hartă. Undeva, dincolo de canale izbucnise un 
incediu care răspândea lumini roz şi verzi. Porta se lansă cu frenezie într-o 


explozie de explicaţii ce cuprindeau tot, de la viteza de mers până la manevrele 
din curbe şi colțurile caselor atinse eventual. Generalul îl ascultă cu admiraţie pe 
lunganul care conchise, potrivindu-şi monoclul strâmb: 

— Şi nu mă îndoiesc, generale, că o pereche de faruri cu infraroşii ar fi 
strict necesare pe timp de noapte, altminteri deplasarea unor piese de artilerie în 
această ţară întinsă ca o tipsie nu va scăpa aviației de asalt aliate care ne-a scos 
peri albi în ultima vreme. 

Kammler surâse enigmatic. 

— Aţi mai servit ca artilerişti? 

— Nimic din ceea ce mişcă pe front nu ne este străin, generale. 

— Bun, zise el, fluturând poalele mantalei lungi de piele. Atunci, misiunea 
e simplă, dar, rețineți, exactă ca un metronom. Veţi prelua încărcătura trenului 
sabotat de rezistența olandeză la vest de Utrecht, sub comanda căpitanului Van 
Venvoort. Legătura, maiorul Stark. 

Generalul schiță scurt şi concis un plan care nu admitea abateri. Priveam 
uimit la acest tip cu ochi pătrunzători şi profil acvilin, care în mai puţin de un an 
trecuse de la funcția de arhitect la cea de general de corp de armată, fără să fi 
purtat vreodată uniforma. Apropiat colaborator al lui Himmler, în funcția de 
director al secției de construcții a biroului central SS, el inventase pentru aceasta 
lagărele de concentrare şi, mai târziu, instalase camerele de gazare de la 
Auschwitz. Trecuse cu obrăznicie peste specialiştii OKW-ului şi iată-l aici în 
calitate de comandant tactic al armelor secrete atât de mediatizate 
propagandistic. Doar în SS era posibil aşa ceva, deci nu era de mirare că nu se 
preocupă de micile noastre deviații. În scurt timp ne acaparase total şi eram 
curioşi de moarte să aflăm ce ne rezervă această misiune ultrasecretă. Drept 
încheiere, Legionarul, care nu putea suferi colaboraționiştii, îndreptă un deget 
acuzator spre NSB-işti. 

— Cu băieții lui Mussert cum rămâne? Sunt atât de strânşi cu uşa în 
ultima vreme, încât ar putea să ne pună bețe în roate. 

— Nicio grijă, rosti locotenentul de jandarmi Wessel. Ne sunt loiali şi, de 
altfel, rostul nostru va fi să curățăm drumul de gunoaie! La nevoie, vom evacua 
localități întregi, doar ştiţi ce suntem în stare! 

— Bun, trânti Heide, Kalb a înțeles, doar e şi el tot un fel de „colaborator” 

— Câine nazist! zise rânjind Legionarul. Ai grijă să te ţii departe de roțile 
camioanelor! Voi fi în spatele tău... 

„Operativa” se încheie cu un rând de votcă finlandeză, apoi ne îmbarcarăm 
rapid în trei Mercedesuri de teren cu punte dublă. Porta era în frunte cu toată 
liotă de ofițeri mânând nebuneşte pe drumurile acoperite de polei şi pot să bag 
mâna în foc că generalul nu mai trăise aşa ceva. Doar Chiorul, impasibil, moțăia, 
se pare, în gulerul ridicat al mantalei. La o răscruce apărată de polițai, ne 
despărțirăm de „prețioasa” încărcătură, locul lor fiind luat de van Venvoort şi 


jandarmi. Ţinta finală am atins-o în câteva minute. Situaţia era jalnică. Trenul nu 
fusese deraiat cu exploziv, ci prin scoaterea unei bucăţi de cale ferată. Containere 
uriaşe zăceau răspândite pe câmp, în jurul lor roiau zeci de soldați din trupele de 
geniu, care le trăgeau cu troliul pe remorcile unor camioane Krupp enorme. 
Activitatea era extrem de periculoasă, căci rezervoare ciudate, argintii, ardeau cu 
flăcări stranii, iluminând câmpul ca ziua. 

— Preluaţi maşinile, ordonă SS-istul. Vom porni în grupuri de câte trei; 
viteza adaptată la condiţiile drumului!... Distanţa, zece kilometri între grupe! 
Fiecare om va primi echipament călduros şi o raniță cu alimente. 

Am urcat în monstrul de oțel, secondat de căpitan şi un soldat, cu o stație 
radio şi o mitralieră MG 42, pe care o fixă imediat în turela din plafon. Am pornit 
animalul de doisprezece cilindri în V, care percuta imediat, cu un mormăit de urs 
Griz-zly. Micuţul, care tot încearcă să tragă cu ochiul în containere, se alese cu 
un şmotru din partea lui Lowe. Ca să se calmeze, se apucă să înfulece cu poftă 
conținutul raniței SS-iste. 

— Eet smakelijk! Îmi ură el printre îmbucături. Căpitanul, permanent 
uluit, îmi aruncă o privire întrebătoare. 

— E un idiot, dar valorează cât un regiment de blindate. O forță 
distrugătoare foarte apreciată în război, aşa că nu-i purtaţi pică. E un fel de 
maşinărie drăcească greu de oprit, ca şi ceilalți, de altfel, şi foarte disciplinaţi! În 
felul lor... o să vedeți! 

Căpitanul tuşi printre dinţi, în semn de încredere. 

— Pornim, anunţă el, o dată cu ancorarea ultimului container. Direcţia 
Haga! 

Am aprins reflectoarele cu infraroşii şi peisajul se ilumină deodată ca într- 
un tablou de Van Gogh. Ce ironie a soartei, acest mare pictor olandez, a cărui 
viață reflecta în totalitate tragedia unui mic popor atât de apropiat mie! Am 
debreiat şi monstrul se urni cu o uşurinţă ireală. Servodirecţia funcționa perfect. 
Viteza de marş: cam douăzeci de kilometri pe oră. 

— Meilervagen, zise căpitanul, aşa se numeşte maşina care transportă 
„piesele”... 

Am tăcut. Aveam propriile experienţe cu SS-ul. Care „piese”, ce şi cum, nu 
mă interesa. Ştiam doar că nu aveam chef de vorbă. Mă interpelă brusc: 

— Ce eşti tu? 

— Fruntaş, domnule! Prin mila Domnului, vorbă lui Porta... 

— Bine, bine, rânji el, nu pari german, mă înţelegi? Eu sunt olandez... 
Aerul! N-ai aerul de neamt. 

— Regimentul nostru e plin de germani naturalizați, m-am eschivat, căci 
nu aveam niciun chef de confesiuni. 

Ca şi SS-ul, am adăugat morocănos, cu gândul la Copenhaga. 

Căpitanul vvru să continue, dar în momentul următor râmase cu gura 


căscată. Micuţul ieşise prin chepengul cabinei, lăsând camionul să meargă 
singur. Îl zăream, masiv şi crăcănat, în bătaia vântului rece; sorbea dintr-un 
obiect strălucitor ce părea a fi o sticlă de bere. O aruncă cu putere şi am putut să 
jur că s-a auzit un râgâit răsunător. 

— Sfântă Fecioară! Murmură Van Venvoort. Ce face? Dacă se întâmplă 
ceva, suntem terminați... 

Mai multe perechi de braţe îl prinseră pe nebun, care se zbătea, iar la un 
moment dat, primi în căpățână o cască de oţel, care trebuia să fi fost a 
locotenentului Lowe. Reuşiră să-l tragă înăuntru la timp, căci drumul traversa un 
pod mobil. Tablierul din stânga zbură cât colo, cu un zgomot de arc detensionat, 
şi reteză acoperişul chioşcului de comandă. Un grup de polițai fugi îngrozit, dar 
camionul se redresa şi viră perfect la câţiva milimetri de troliul podului. 
Căpitanul se holbă înspăimântat, cu mâinile înțepenite pe unul dintre mânerele 
de protecție ale bordului. Am trecut lent pe lângă chioşcul făcut zob, urmând 
aceeaşi buclă instinctivă a Micuţului, care urma să mă ducă în curbă. O mutră 
cunoscută îmi zâmbi țanțoş de pe un afiş cu ramă neagră. Era Adolf cu o mână 
în şold şi privirea semeață. Adolf Hitler ist derSieg;: era scris cu litere mari albe. 
Geamul era crăpat, tăind în două mustața Fâhrer-ului. Becul gălbejit de la uşa 
chioşcului plesni deodată sec, iar eu trebuie să fi greşit undeva, căci am auzit un 
geamăt surd de fiare, urmat de un plescăit enorm. 

— Bravo, Swen, se auzi o voce veselă în stație, ne-ai scutit de un necaz, dar 
nici podul ăsta n-o să se mai ridice curând... 

Era Legionarul, care venea în urma noastră. Căpitanul privi curios pe geam 
şi deveni livid. 

— Drace, am rupt troliul podului! 

— Pierderi de război, domnule! Am zis eu, zâmbind amuzat, în geamul 
portierei se ivi un tip din Ordnungpolizei, în uniformă verde ca fierea, ce părea 
foarte surescitat. 

— Micşoraţi viteza, şuieră el în olandeză, altfel o să distrugeți tot... 

Am depăşit mică localitate ce părea a fi evacuată fără evenimente, deşi 
casele cochete din lemn şi cărămidă netencuită se zgâlțâiau din încheieturi, gata 
să pice. 

— Ar fi timpul să dispari, strigai la polițaiul care transpira abundent. Îmi 
distragi atenția, şi crede-mă că am nevoie de toată concentrarea... 

A trebuit să-i fac vânt, căci se ținea crâncen de portieră. Maşinile noastre 
treceau mult prea aproape de case şi un accident stupid se putea întâmpla 
oricând, de ajuns ca să atragă atenţia Rezistenței, foarte activă în zonă. 

Coloana a pătruns cu viteza melcului în Haagsche Bosch, una dintre 
pădurile de la periferiile Hagăi, odinioară locul preferat al îndrăgostiților din oraş, 
acum un ținut de coşmar răscolit de aviația aliată. Zorii mijeau când am atins 
periferiile oraşului. NSB-ul se ținuse de cuvânt. Toată zona era evacuată în grabă, 


încât uşile rămaseră deschise. Nu m-am putut împiedica să nu mă întreb încotro 
mergeam. Aveam să aflu imediat. În staţie, răsunară ordine rapide pe care 
căpitanul, agitat deodată, le împărți mai departe, desfăcând coloana în grupe. Eu, 
Micuţul şi Legionarul am poposit lângă un hipodrom. Tribunele cenuşii se zăreau 
în ceață şi, după o scurtă acalmie, cisternele şi camioanele negre ale SS-ului se 
iviră discret. Echipele de soldați tăcuți năvăleau ca furnicile, executând mişcări 
precise, ce vădeau un antrenament îndelungat. Asistam cu gura căscată, aşezaţi 
în tribune, căci de noi se pare că nu mai era nevoie. Containerul se deschise şi, 
direct pe sol, servanţii montau o placă conică şi un soi de macara simplă. Porţile 
au căzut în lături, o dată cu falca Micuţului. Căpitanul ne aruncă o privire 
țanțoşă: era rândul său să ne lase muţi. Pe trailer se ivi o rachetă enormă, 
vopsită în culori de camuflaj gri, lungă de peste paisprezece metri şi un metru şi 
jumătate în diametru. Servanţii s-au repezit să o alimenteze din cisterne diferite, 
apoi să o armeze. „Creatura” fu ridicată apoi, la verticală, deasupra plăcii, fără 
niciun fel de infrastructură. 

— Doar nu vreți să ziceți că chestia asta va zbura, şopti Micuţul, sugrumat. 

— Gura! îl apostrofarăm, căci nu voiam să pierdem nimic din ceea ce se 
petrecea. 

Un norişor alb provenit de la oxigenul lichid plutea în jurul fascinantei 
rachete. Servanţii s-au retras în grabă, întinzând cabluri electrice şi, totuşi, nu 
m-am putut împiedica să nu remarc anacronismul evident între noi şi această 
minune a tehnicii. Doamne, unde ajunsesem! Un semnal sonor şi apoi o 
bufnitură ciudată. Uriaşul cilindru prinse să vibreze, iar dintre cele patru planuri 
în cruce izbucni cu intensitatea luminii de magneziu jetul fierbinte de gaze. 
Câteva secunde ce părură o eternitate lăsară impresia că racheta nu se va ridica, 
dar, încet-încet, ea se desprinse. Mai întâi lent, apoi din ce în ce mai rapid, după 
care dispăru cu o viteză uluitoare, într-o direcție necunoscută. Spre Anvers, după 
cum aveam să aflăm mai târziu. Nenorocitul de port belgian, asupra căruia se 
dezlănțuise forța distrugătoare a acestui adevărat zeu „IHOR”: Germanii se 
pierdeau ca de obicei în amănunte rafinate. Între 12 octombrie şi 31 decembrie, 
Kammlerva trimite asupra oraşului damnat nu mai puţin de nouă sute patru 
rachete care veneau depăşind viteza sunetului, neputându-se face nimic 
împotriva lor. 

— Pe Allah! Exclamă Legionarul. Cum de-a reuşit Germania să piardă 
războiul? Curat ghinion! Cugetă el în timp ce urmărea drăceştile fuzee. 

— Ajunge! Îşi reveni Lowe din consternare. Trebuia să ne regrupăm demult! 
Swen, pune stația în funcțiune! 

Un strigăt gutural se auzi din ceață şi un joben galben, vizibil ca un far, 
apăru în viteză. 

— Aţi văzut?! răcni Porta. E de neimaginat aşa ceva. 

Şmecherii ăştia lansează tiribombe chiar din oraş. Tare aş vrea să mă uit 


prin măruntaiele uneia!... 

— Lăsaţi gălăgia! Tună Lowe. Trebuie să plecăm urgent. 

— Şi cu Haga cum rămâne? sări Micuţul. Măcar o oră-două, acolo... 

— Nici să nu îndrăzniţi! Vom prinde regimentul din urmă, cât mai repede, 
altfel Chiorul ne va jupui de vii! 

Van Venvoort apăru mândru. 

— E inutil să vă spun că va trebui să păstraţi cel mai mare secret asupra 
celor văzute aici. Vă aşteaptă două camioane, şi nu uitaţi că duşmanii Reich-ului 
vor avea de-a face cu arme şi mai periculoase! Victoria e a noastră. 

— Prea târziu, bombăni Barcelona. Duşmanii sunt deja la porțile 
castelului... 

Căpitanul se prefăcu că nu-l aude. 

— Schenk mir deln Lachlein Lilli Marlen..., cântă Micuţul. 

Nici nu apucase Hitler să-şi exprime prea bine dorința în legătură cu 
lovitura din zona Ardenilor, că generalul Alfred Jodls-a şi apucat de treabă cu o 
viteză nemaipomenită. Curând el a prezentat Fuhrer-ului mai multe variante de 
atac şi totul în cel mai mare secret. Ca o culme a acestei acțiuni, stătea drept 
dovadă că nici chiar Rundstedt şi Model, direct interesaţi de ofensivă, nu au avut 
habar de nimic până la 26 decembrie, în centrul acțiunii stătea proaspăta Armată 
a VI-a, reconstruită cu un colosal efort, ultimul de altfel. Creierul pregătirilor era 
generalul Rudolf Gercke, comandantul transporturilor Wehrmacht-ului. Punctul 
forte al activității sale l-a constituit organizarea căilorferate, de o asemenea 
manieră, încât avea să dea peste cap toate părerile Aliaților cu privire la 
distrugerea rețelei de transport feroviar de către aviație. O altă mare urgență 
rezolvată, şi nu în ultimul rând, a fost traversarea Rinului. Cu un efort uimitor au 
fost modificate podurile, bacurile, întărită infrastructura rutieră. Au fost fabricate 
chiar şi „travee” speciale pentru căi de acces a echipamentului greu, căci peaici 
trebuiau să treacă tancurile de luptă grele de şaptezeci de tone „Tiger II”. Ca o 
încununare a acestui prim triumf, la est de Rin au fost ridicate noi depozite cu o 
capacitate de înmagazinare uriaşă. O primă victorie era câştigată deja. 


Punctul forte nemtesc - Organizarea 


Ce păcat că, la modul absurd, rezervele strategice ale Fuhrer-ului erau pe 
sponci, iar regimentele blindate vor primi ordin să se descurce cum or şti cu 
benzina şi uleiul capturate de la inamic. Anvers-ul căzuse în ziua de 4 
septembrie. Generalul englez Horrocks pornise ofensiva pe 31 august, cerându-le 
oamenilor săi imposibilul. „Doresc să fiu la Bruxelles şi Anvers în mai puţin de 
patru zile „ a spus comandanților, apoi s-a cățărat pe un tanc, având drept 
echipaj un singur ofițer din statul-major, aghiotantul său şi un ofițer de 
transmisiuni. A făcut un semn cu mâna blindatelor de gardă aflate la Donai şi a 
pornit în fruntea lor, strigând: „Diseară vom fi la Bruxelles”. Lucru care s-a şi 
întâmplat după un mers lung de o sută douăzeci de kilometri. 

Singurii care şi-au dat seama cu adevărat de importanța Anvers-ului şi a 
celor patruzeci de kilometri de instalaţii portuare ale acestuia au fost Ramsay şi 
Hitler — cel din urmă hotărât să recucerească poziția cu orice preț. 

Conform planului final, care fusese minuţios pus la punct, la bătălie 
urmau să participe trei armate reunite sub comanda feldmareşalului von 
Rundstedt. Se spera să reediteze atacul din 1940, în aceeaşi zonă, când zdrobise 
forțele belgiene şi franceze. Cele trei forțe însumau şaizeci şi opt de divizii cu tot 
cu rezerve, opuse celor şaizeci şi unu de divizii aliate. Numele de cod „Wacht am 
Rhein „, folosit la început ca acoperire, s-a transformat în final în „Herbstnebel” 
(Ceaţa de toamnă). Secretul acțiunii a fost menținut sub amenințarea cu moartea 
de la cel mai mic soldat până la comandant de armată. Cele trei forțe ale 
Grupului de Armate B, condus de mareşalul y/alter Model, aveau în componență 
Armată a V-a Blindate, condusă de general Hasso von Manteuffel, Armata a VI-a 
Blindate, condusă de generalul SS Sepp Dietrich, care va primi în ianuarie 1945 
denumirea de „VISS”, şi, în sfârşit, Armata a VIl-a Infanterie Blindată, condusă 
de generalul Brandemberger. 

Lovitura urma trei direcții principale, care urmăreau să taie în două armata 
aliată şi să recâştige supremaţia în Vest; spre Bruxelles, spre Anvers, prin Licge 
şi, respectiv, spre Givet prin Luxemburg, pentru asigurarea întregii operațiuni. 

În momentul atacului, forțele aliate, date peste cap, aveau să facă față unor 
atacatori de patru ori mai numeroşi. Germanii reuşiseră să obțină acelaşi raport 
de forțe realizat de generalul Ladendorff în 1918, când a vrut să nimicească 
armatele britanice. Data finală a atacului a fost fixată pentru 16 decembrie. 


CEAȚĂ ŞI MISTER 


Am fost dislocați în regiunea Echternach, în spatele Liniei Siegfried, 
urmând să fim puşi la dispoziția Armatei a V-a. Totul plutea în ceață şi la 
propriu, şi la figurat. Ulterior, ne-am dat seama că ne aflam, de fapt, în fieful 
Armatei a VH-a, deplasarea spre centrul zonei urmând să aibă loc cât de curând, 
la mijlocul lui decembrie. Timpul se înrăutățise iremediabil, iar plafonul de nori 
atârna greu, fără semne de înseninare. O adevărată mană cerească, întrucât în 
felul ăsta scăpăm de acea nenorocită de aviaţie, care ne urmărise ucigător de-a 
lungul Europei. Oricum, iama din această zonă nu prezenta probleme pentru noi, 
veterani căliți în stepa rusească, iar echipamentul şi haleala curgeau gârlă. Era 
semn sigur că urma să se petreacă ceva. Nu eram atât de prostănaci, asemenea 
trupelor proaspete alcătuite de Hitler-Jugend şi Wolksgrenadieri - să credem 
într-un reviriment al armatei. În regiune apăreau şi dispăreau o grămadă de 
regimente SS. Dacă cineva ar fi fost deosebit de atent, le-ar fi putut găsi bine 
disimulate de-a lungul Rinului. Se zvonea chiar că în curând se va ivi o nouă 
armată alcătuită din regimentele de elită ale SS-ului, refăcute după dezastrul de 
la răsărit, dar ne străduiam din răsputeri să evităm astfel de bârfe. Pe întreg 
frontul domnea un aer atât de secret, încât ţi se zbârlea părul. Tancurile noastre 
„Panther” au fost retrase fără niciun avertisment, o echipă de SS-işti în cârdăşie 
cu Wolff le-a ridicat tot calabalâcul. 

— O să primiţi alte trotinete curând, ne aruncă el misterios. 

— Ne doare în cur de fiarele tale! replică Micuţul. Din partea mea, poți să 
ne aduci biciclete. O să pedalez furios până la Berlin! 

Apăru locotenentul Lowe, însoțit de Barcelona şi Bătrânul. Privi 
circumspect adunătura oploşită sub streaşină remizei şi, pentru prima dată, fu 
mulțumit de cum arătam. Uniformele nou-nouţe şi pufoaicele de camuflaj albe, 
înspicate cu tonuri de gri, arătau impecabil. 

— Kreutzfeld, ridică clapele căciuli, îl dibui el pe Micuţțul, care nu se grăbi 
să se execute. 

— Permiteţi să raportez, dar mă doare îngrozitor o ureche, în care mi-a 
răcnit una dintre târfele madamei Gretta. Mi-a spus că numai aşa un idiot ca 
mine poate să înțeleagă că nu are ce să caute descălțat în bordelul ei. Puţeau atât 
de tare, încât s-a îndreptat părul tuturor curvelor, dar eu nu pot renunța la 
bocancii mei de paraşutist, capturați la Stalingrad. 

Lowe preferă să renunțe, amânând pe mai târziu problema. Era clar că 
bestia nu va ridica urechile căciulii îmblănite. 

— Beyer, urmă el, vei aduna compania a V-a. Ne vom deplasa la Trier, unde 
sunt probleme cu viaductul peste râu. 

— Vreun tren cu haleală blocat? se învioră Porta. 

— Nici vorbă, trebuie montați nişte contraforți. 


— lată-ne şi pionieri, bodogăni Legionarul. Ce scârbă de regiment! Quelle 
merde! 

— Gura! Urlă Lowe, înfuriat brusc. Obiecţiile în scris la colonelul Hinka. Şi, 
acum, îmbarcarea! Gregor şofer. Beyer cu mine în cabină! 

Am urcat tropotind zgomotos în Opelul nou-nouț cu însemnele organizației 
„Todt”. Gregor demară în trombă, chinuind cutia de viteze, spre disperarea lui 
Porta. 

— Iată, domnilor, perora el, ce înseamnă un fost şofer de general! Dar să 
nu disperăm, viața nu-i ca o cutie de viteze, făcută din pinioane, aşa că ne vom 
concentra puţin asupra locului în care suntem cantonați! Ştiţi oare unde vă 
aflați? 

— În buricul războiului, răspunse Micuţul. Întotdeauna pe noi ne aduce 
unde e rahatul cel mai mare... 

— Kreutzfeld, eşti un dobitoc, care, în afară de geografia cloacăi unde te-ai 
născut, habar n-ai de altceva! Şi-aşa nu cunoşti decât strada bordelului, a 
măcelăriei şi postul de poliție. 

— Recunosc că ştiu mult mai puțin, zise spăşit Micuţul: bordelul şi postul 
de poliție sunt în acelaşi loc... 

— Ei, bravo! Ne aflăm, domnilor, într-una dintre cele mai frumoase regiuni 
ale Germaniei. Echternach! Un ţinut mirific, recunoscut pentru hărnicia 
oamenilor, unde se vorbesc atât germana cât şi franceză, precum şi un dialect 
numit franca. Aici belgienii se amestecă cu ai noştri. Un loc taman bun pentru 
„Mergi-sau-crapă” unde să se odihnească după război... 

— Mergi, mon ami, prefer să mă întorc în Legiune sau cel puţin în Alsacia, 
dacă voi fi zdravăn... 

— Drace! se „ilumină” deodată Heide, foarte preocupat de situaţie. Nu care 
cumva vom ataca Strasbourg-ul? 

— Dragul meu Julius, ricana Porta, eşti un idiot incurabil, care încă 
visează la rachetele lui Adolf. Este evident că direcţia e alta, dar vom discuta mai 
târziu despre asta... Deci, cum spuneam: ceea ce habar n-aveţi voi este principala 
bogăție de-aici! 

Micuţul holbă ochii şi ridică, în sfârşit, urechile căciulii, care, aşa cum 
stăteau pleoştite, îl făceau să semene cu un urs mare şi prost. Îşi ținu respiraţia, 
aşteptând continuarea. 

— Ei bine, alcoolul! Al-co-olul, domnilor, silabisi Porta, apăsat. 

Micuţul expiră uluit. 

— În acest loc binecuvântat de natură se află cele mai grozave distilerii din 
toată Europa! 

— Mai grozave ca ale ruşilor? se minună Barcelona. Caramba! 

— Ruşii nu sunt în Europa decât de vreo câteva luni, analfabetule! Deci, 
cum vă spuneam... Aţi privit în jur? Ați băgat de seamă câte livezi de meri, pruni, 


peri şi caişi au rămas încă în picioare, ferite de lucrările idioților noştri genişti? 
Toate astea înseamnă tone de rachiu de o calitate excelentă, ca să nu mai vorbim 
de fructele de pădure! Păi, unde credeți voi că sunt tonele astea de materie 
primă? Vă spun eu, pe undeva, pe-aici, puse la fermentat în butoaie şi recipiente 
de cupru! 

— Sfântă Fecioară! Exclamă Micuţul, înghițind în sec cu o mină terifiantă. 
Şi ce-i de făcut? 

— Iată, în sfârşit, o întrebare inteligentă, una dintre sclipirile lui Kreutzfeld. 
Pariez unu la sută că, în timpul lucrărilor la pod, Lowe o să fie chemat neîntârziat 
la comandament, iar noi o să rămânem cu Bătrânul... adică de capul nostru. Nu-i 
aşa, băiete? zise el linguşitor, luându-l de gât pe sergentul Karl. 

— Nici nu mă gândesc! strigă îngrozit Karl, fără să scape din strânsoarea 
lunganului. Am auzit cât de periculoşi sunteți... 

— Ei, haide, un mic apel acolo nu te costă nimic. lar dacă ţi-e teamă, nu 
trebuie decât să-mi şopteşti codurile. Mai bine să planeze amenințarea Curţii 
Marţiale asupra ta, decât să planezi tu pe rambleul podului. Doar suntem 
camarazi acum! 

— La naiba, gemu transmisionistul, am să mă gândesc serios! 

Camionul începu să ţopăie, semn că părăseam şoseaua. Mergeam paralel 
cu o garnitură de tren colosală, al cărei capăt se pierdea în ceață. Nesfârşitul şir 
de vagoane trebuie să fi fost tras de şase locomotive. Judecând după cele două 
din mijloc şi cele două din față care pufăiau în aşteptare. Camionul opri în 
dreptul roților gigantice care ne depăşeau de trei ori. Un mecanic cu bască neagră 
ne strigă vesel: 

„Era şi timpul. Echipa dinaintea voastră a fost deja înghițită de ape. 

Un potop de înjurături îl făcu să tacă imediat. În şir indian, ne-am angajat 
de-a lungul potecii croite în nămețţii de zăpadă. Un subofițer de genişti ne aştepta 
tropotind lângă ghereta pazei. Un butoi găurit servea drept godin în fața postului. 
Mirosea a prăjeală. 

— Vrea cineva castane? Ne întâmpină plutonierul. Am dat dedracu,, |... 

— Ce se petrece aici? întrebă Lowe, frecând cu mâna înmănuşată castanele 
fierbinți. 

— O întreagă echipă de la căile ferate a căzut cu parapeți cu tot. Idioţii au 
aruncat cu grenade pe gheaţă. Sloiurile s-au ridicat în sus şi au smuls 
contraforții lucrării. 

— Şi trenul? întrebă Bătrânul. De ce nu trece pe bucăţi? 

— Ar dura zile întregi şi oricum, podul trebuie ramforsat. Curioşi, ne-am 
angajat pe rambleul protejat cu plasă de oţel. De la acea înălțime ameţitoare am 
zărit trunchiuri de copaci care se îngrămădeau asemenea unor turme de elefanți 
albi. Trosnete puternice se auzeau până la noi. 

— Pod de viitură, anunţă Heide, atotştiutor. Trebuie dinamitat, altfel nu 


vom face nimic. 

Aruncă o castană pe care vântul o suflă imediat ca pe un fulg. 

— Cu ce-au coborât contraforții? se interesă Porta. 

— E o macara feroviară. Aşteaptă în partea cealaltă. Ce părere aveți? 

— E mai uşor de aruncat în aer decât de ramforsat. Va trebui să distrugem 
gheaţa. Am mai făcut aşa ceva în Rusia, dar aici bate un vânt teribil. 

Lowe se sfătui în tăcere cu cei doi şi până la urmă schițară un plan. Eu şi 
cu Micuţul urma să dinamităm aglomeraţia pe trei secțiuni, în timp ce restul 
echipei va reaşeza opera de susținere. Lowe trimise după macara, care se ivi, 
făcând să geamă viaductul. Ne-am hotărât să prindem de cablu una dintre 
enormele roți de rezervă, pe care le transporta acel atelier, în chip de suport 
pentru noi. În felul acesta, puteam fi lăsaţi peste pod împotriva vântului. Am 
legat de spițele roții echipamentul şi ne-am asigurat cu un cablu şi carabine. 
Lowe privea dus pe gânduri. 

— Floare la ureche, domnule! îl linişti Micuţul. 

— Tocmai îmi făceam socoteala, zise rânjind Lowe, că n-ar fi rău dacă 
soarta s-ar îndura şi te-ai duce direct în râu. Ai putea să faci dovadă de bun- 
simț, măcar o dată, şi să te laşi luat de vânt... 

— Nicio speranță, domnule, băieții buni au întotdeauna noroc, răspunse el, 
râzând semet. 

Macaragiul deplasă brațul cârligului, trecându-ne dincolo de palierul 
podului. 

— Neîndurarea şi amărăciunea vieții Mi-au urmărit paşii tinereții, Dar n- 
am să mă las acum înfrânt Nici de soarta neagră, nici de vânt...! 

Micuţul răcnea o veche romanță rusească. Curentul de aer ne zgâlțâia ca 
pe surcele, dar măgădăul nu părea afectat. Probabil se credea un erou titanic şi 
îți trebuia multă experiență ca să-l înţelegi. Pentru el, toate aceste măgărețe nu 
erau altceva decât o recunoaştere a forței şi îndemânării sale. Era uimitor cum se 
împleteau inocența şi brutalitatea la unii oameni, sau poate că războiul era de 
vină. Brațul macaralei se extinse prudent, fiindcă, cu toată greutatea, exista 
pericolul să fim izbițide pilonii podului. Când, în fine, am fost opriți la câțiva 
centimetri deasupra barajului, nebunul se avântă vesel pe suprafața care gemea 
sinistru. 

— Ei, ce faci?! Nu vii? zbieră el. Dar eram paralizat. 

— Mişcă-te odată, zdreanţă, doar nu vom sta aici o veşnicie... 

Am coborât asemenea unei pisici, înnebunit la gândul unui accident. 
Simplul contact cu apă rece ca moartea ar fi fost de-ajuns să ne termine, ca să 
nu vorbesc de tremuratul convulsiv al pojghiței mizere şi riscul de a fi zdrobit în 
vreuna dintre crevase. 

— Şi lada cu trotil? Ce faci cu lada? Doamne, ce găgăuţă! Prins la capătul 
corzii întinse strună, Micuţul foră o gaură cu burghiul, apoi, fără niciun fel de 


prudenţă, îndesă calupurile şi îmi ceru o capsă pirotehnică, pe care o amorsă 
rupând cablurile cu dinţii. Cântând bine dispus, trecu la următoarea 
încărcătură, răsucind mânerele de oțel cu mâinile goale. Cei de sus priveau plini 
de interes, strigând bucuroşi, când una dintre cutele îngrămădirii se ridică brusc 
la doi metri. Îngrozit, am aruncat lada şi-am fugit spre roata salvatoare, dar 
Micuţul calcă firul de siguranţă, făcându-mă să execut o tumbă caraghioasă. 

— Înapoi, jigodie, doar n-o să-l laşi pe taica Wolfgang singur! 

În 4 labe, am adunat batoanele de TNT. Nu era chip să fugi cu una-cu 
două, iar furia idiotului era proverbială. Nu o dată „bunăvoința? lui se 
transformase într-un uragan periculos. Am revenit folosind cutia drept sanie. O 
nouă explozie de surcele se produse la câțiva metri de noi şi un gheizer de apă 
neagră izbucni, bolborosind îngozitor. 

— Trebuie să mă întorc la detonator, am spus speriat, altfel pierdem firele! 

„Gorila” cugetă o clipă, apoi îmi dădu binecuvântarea. Doamne, ce uşurare! 
M-am întors cu toată viteza, sfâşiindu-mi gleznele în cioturile dure şi alunecoase, 
în timp ce Micuţul sărea de colo-colo cu dexteritate, adunând cablurile de 
detonare. Reveni gâfâind, spre disperarea locotenentului Lowe, care, colac peste 
pupăză, trebui să renunţe la sfârşitul reprezentaţiei din cauza unui apel urgent. 
Macaraua ne muta în aval pe un vânt năprasnic. De data asta am simţit că o să 
crăp din cauza balansului. Stomacul meu o luase razna, iar frigul mă pătrunsese 
până în oase. Roata grea se învârtea ca un titirez dement, dar Micuţul nu cedă. 

— Ajunge, nu mai pot! Am strigat, spumegând. N-am de gând să crăp că 
idiotul aninat de un cablu! 

Am refuzat orice efort, oricum eram epuizat, şi am aşteptat înfrigurat să fim 
ridicați la adăpost. Normal că Micuţul a acționat detonatorul, aruncând în aer 
podul de lemne. Apele au năvălit într-un tumult drăcesc, negre şi învolburate. 
Presiunea asupra podului fusese eliminată. 

Plutonierul de la genişti ne-a dus la masă într-o baracă din tablă ondulată, 
în timp ce cei de la atelierul feroviar au pus la încălzit niturile şi au pregătit 
ciocanele pneumatice. În lipsa lui Lowe, Porta şi-a expus planul său de a 
descoperi o distilerie. Operaţiunea, ca orice chestiune serioasă din război, a fost 
botezată „Nebel und Geheimnis”. Bătrânul şi Karl au fost înfrânți de majoritatea 
încântată de idee; Heide a cedat mituit cu o cutie de trabuce ordinare şi o sticluță 
de parfum şutită de Micuţ de la ordonanța generalului von Choltiz în Pariş. Fără 
să mai piardă timpul, Porta a constituit o grupă de cercetare, care trebuia să 
scotocească împrejurimile, în timp ce noi urma să continuăm munca la pod pe o 
ceață din ce în ce mai deasă. Într-un gest de supremă mântuire, şeful trenului a 
consimțit că poate trece. Garnitura s-a prelins pe lângă noi ore întregi şi a trebuit 
să facem de gardă cu toţii pentru asUpraveghea infrastructura. 

„Cercetaşii” s-au întors la miezul nopţii beți criță, semn că Porta avusese 
dreptate. Gregor, care-i condusese, abia reuşi să îngaime numele unui cătun, că 


adormi buştean. Un lucru era însă sigur: toată zona aflase de o misiune 
ultrasecretă în curs de desfăşurare. Karl era turbat, insistând încontinuu pe 
lângă Bătrânul să ne vedem de treabă. Ordinele erau şi-aşa dure cu mişcările 
prin regiune şi riscul de a fi puşi la zid plana asupra noastră. Bineînţeles că nu 
găsi nicio înțelegere, ba mai mult, Porta îl determină să mai trimită un rând de 
mesaje false, şantajându-l cu primul. Zorii ne găsiră gonind nebuneşte prin 
ceață, în direcția indicată de Gregor. Bibanii sosiți de curând în plutonul V au 
fost obligați să rămână la siguranța podului. Werner, genistul, jubila încântat de 
aventura sa, neştiind că se afla la un pas de batalionul nostru. 

Locul se dovedi încântător. O fermă tipic nemțească, asemănătoare unei 
mici fortărețe, cu acareturi din piatră albă şi acoperiş de ardezie cenuşie, totul 
strălucind de curățenie. Am intrat în curtea interioară, în stilul bine cunoscut, 
Gestapo-SD-SS, cu Micuţul, Werner şi Porta pe motoşenilata Zundapp în 
avangardă. Stăpânii erau deja la muncă şi ne-au ieşit în întâmpinare mirați. O 
femeie robustă „tipic ariană”, de o frumusețe aspră, şi un bătrân falnic cu 
mustăți à la Hindenburg. Doi copii speriaţi se ascundeau în spatele fustei negre 
cu flori albastre. Argaţii, ce păreau prizonieri, aşteptau cu măturile în aer. 

— Vom face o percheziţie! se răsti Werner fără nicio introducere. 

Petliţa cu runele SS, lăsată intenţionat la vedere, strălucea sinistru ca şi 
capetele noastre de mort de la chipie. Bătrânul nu părea impresionat. Se interesă 
cu glas baritonal, obişnuit să comande: 

— Ce vă interesează şi cine sunteți? Vă fac cunoscut că familia noastră este 
absolut loială Reich-ului... 

— Ne doare-n cot, tataie! răcni Micuţul atât de crunt, încât mustăţile 
bietului om se zburliră. Se va executa o percheziţie şi gata! Iar cu loialitatea aia a 
ta poţi să te ştergi undeva! 

— Conduceţi-ne la pivnițe, zise surâzând Porta, potrivind şmechereşte 
chipiul negru ofițeresc tivit cu fir argintiu. Cum te cheamă? Ciripi el delicat. 

— Marielle, şopti blondă, brusc grăbită. 

— Draga mea, continuă Porta confidenţial. Situaţia e critică, iar tipii ăştia 
sunt nişte brute, care devin fiare când întâmpină rezistență. Suntem un comando 
special al Reichsfihrer-ului SS Himmler, iar misiunea noastră este strict secretă. 
Sunt medic, iar grupa mea e în căutare de resurse neconvenționale. Nu cred că 
ați face ceva care să fie împotriva soldatului german! 

— Nici nu mă gândesc, zise ea emoționată, dar ce anume căutați? Nu că m- 
ar interesa, dar v-aş putea ajuta fără să facem prea multă dezordine. 

— Ei bine, se poate să fi auzit de „Nebe und Geheimnis”, răspunse el, 
privind-o intens prin monoclul ce-i dădea un aer aristocratic. SS-ul caută alcool... 
Nimic nu funcționează fără alcool, dar, gândeşte-te, cum să spui cuiva asemenea 
lucru despre SS? 

— Aha, am înţeles! În cazul ăsta, aţi nimerit unde trebuie. Urmaţi-mă... 


Toţi pornirăm, gloată, pe urmele femeii, curioşi nevoie mare. Bătrânul, 
exasperat, rămase de pază secondat de bunic şi de cei doi nepoți fascinaţi de 
armele sale. 

Două uşi din stejar masiv, ghintuite în fier forjat, au fost date în lături, şi 
iată-ne introduşi într-o hrubă de alchimist dominată de întuneric. Se auzi 
declicul unui salter şi o privelişte de basm izbucni feeric. Era o instalație de 
distilare fabuloasă. Alămurile retortelor şi inoxul robineților sclipeau de credeai 
că te afli la comanda submarinului „Nautilus”. Conductealambicate şi vase de 
cupru misterioase străjuiau coridorul placat cu gresie roşie, iar pe un perete 
trona imaginea unui ofițer de marină cu chipul încadrat de o barbă neagră şi ochi 
sfredelitori. Tunica era înstelată de ordine şi decorații. 

— Soțul meu, zise Marielle. Comandant de submarin. A dispărut undeva în 
Atlantic împreună cu echipajul său. 

— lisuse! îngăimă Porta. Toată chestia asta funcționează? 

— Bineînțeles! Albert al meu a lăsat totul în ordine. O mână forțe de 
bărbat, şi vom pune totul în mişcare! 

— Atunci, la treabă! zbieră Micuţul, îmbrâncindu-l pe Porta şi lovind fesele 
blondei. N-avem timp de pierdut, Reichsfăhrer-ul aşteaptă rezultate! 

— Madre Dios! sări Barcelona. Eu mă voi ocupa de cazane şi iler! Am mai 
văzut aşa ceva în Castillion, unde se foloseau portocale. 

— Mon cher, eu voi supraveghea răcirea, hotări Legionarul. 

— lar eu calitatea! jubilă Micuţul. 

— Gura, imbecilule! ricană Porta. Tu şi cu Swen o să vă ocupați de 
combustibil şi de materia primă. Unde sunt băile de fermentație şi... ce-avem 
acolo? 

— În magazia alăturată, vă avertizez că totul este pur. Nu există nicio 
combinaţie. Pere şi coacăze negre, doar fructe proaspete culese din pomi! 

Magazia era imensă, încărcată de un aer uşor acid. Bărdace din doagă de 
lemn bolboroseau înspumat. Porta examina expert conținutul şi tăria „pădurilor”, 
uimindu-şi gazda cu cunoştinţele sale. Gustă rând pe rând spuma roz, înainte de 
a hotări ce butoi va intra la distilat. În nici douăzeci de minute, hala „fierbea” de 
activitate. Fluxul tehnologic era fără cusur, iar roşcovanul, urmat de „gorilă” să, 
alerga printre cazane de-ai fi zis că e Scaraoţchi în persoană. La un semn, ne-am 
repezit în dreptul ştuțului de evacuare, aşteptând cu evlavie primele picături. 
Gregor acționa canaua serpentinei şi aerul încins şuieră prelung cu miros 
sublim, apoi crescu o picătură ca o broboană de cristal. Ne-am ţinut răsuflarea şi 
picătura căzu zglobiu, făcând să ne freamăte nările. Era o distanță uriaşă de ia 
marmitele cu sfeclă şi cartofi, rudimentare, până la această instalație controlată 
riguros. 

— Doamne, începe..., şopti Porta. 

— Pe Allah, ce miros sublim! Doamnă, faceți-ne plăcerea şi gustați prima! 


— Excelent! zise ea îmbujorată. Domnul doctor e un adevărat expert. Sper 
să nu vă supăraţi dacă mă retrag să pregătesc un mic dejun. Butoaiele sunt în 
partea cealaltă. 

— Mulţumim, dar vom transporta totul în canistre, altfel aceste frumoase şi 
vechi butoaie vor fi pierdute pentru totdeauna. 

În toiul mesei, destul de bogate pentru valul de rechiziții abătute asupra 
oamenilor, apăru unul dintre curierii lui Karl, alb ca varul. Îl dreserăm rapid cu 
un pahar de rachiu. 

— Chiorul vrea să ştie unde sunteți. Hinka a dispărut şi el. Lowe e hotărât 
să vă taie, dacă nu mă întorc cu o explicaţie plauzibilă. Drace, ce schnaps 
teribil!... Mai vreau unul. 

— Bea şi ascultă, băiete! Ce-ai văzut aici e secret. Serveşte un cârnat, nu te 
sfii... Noi suntem în tabăra geniştilor. Plutonierul Wemer poate să-ți confirme că 
suntem în curs de aprovizionare cu materiale de construcții, aşa că mai ia două 
sticle de-aici şi dă-i bice! 

— Dar cu „Nebel und Geheimnis” ăsta ce este? 

— Amice, te afli chiar în miezul acțiunii, răspunse Porta, zâmbind, şi mai 
împinse o sticlă de rachiu încă aburită. 

— Aha, pricep! zise soldatul cu ochii sticlind, înhaţă sticlele, hulpav. 

— Am roit-o! Bazaţi-vă pe mine, încheie el fără să bage în seamă zgomotul 
de canistre. 

— Aţi cam întins coarda, bâigui Bătrânul. Eu zic să plecăm. 

— E interdicție de circulație pe timp de zi, i-o tăie Porta. 

— Aşa e, întări Barcelona, e şi interdicție radio, aşa că putem face liniștiți 
pe muții. 

Închină un pahar în cinstea Bătrânului, dar se pare că vedea dublu, căci 
întinse mâna pe alături. Heide apăru furios. 

— E strigător la cer! răcni el. Unii se omoară muncind şi alții benchetuiesc! 
Ai face bine să te ridici, zise el, zgâlțâindu-l pe Barcelona. Nu mai fac față şi la 
boiler, şi la retardă. Supapa trebuie supravegheată îndeaproape, căci descarcă 
târziu şi riscăm să rămânem fără cazan... 

Ne-am ridicat pe dată, deşi nu mai eram treji demult. Oboseala şi alcoolul 
proaspăt avuseseră un efect de bombă asupra noastră. Singur Micuţul încarcă la 
canistre, pufăind ca un tren de duminică. Porta dispăruse cu blonda văduvă, 
țâncii se jucau cu pistoalele ruseşti ale Bătrânului; bunicul privea tot bâlciul 
condescendent; se lămurise, în sfârşit, cu SS-iştii ăştia: o adunătură de nebuni. 
Printre spărturile norilor apărea din când în când o „musculiță” rea. 

— E un avion „Mosquito” zise Micuţul. Motoare englezeşti! 

— Dar ce caută atât de jos? spuse uimit Heide. Jigodiile astea nu mai au 
pic de respect! 

Avionul execută o spirală descendentă şi huruitul motoarelor se auzi 


înfundat în ceață. Urmară o serie de explozii şi un tir drăcesc de mitraliere 
antiaeriene. Năvăliră toţi în curte, urmaţi de Porta cu nădragii în vine. 

— Au atacat podul! strigă Werner. Asta e bateria automată. Tirul continuă 
în cascadă, căci drumurile erau împânzite de antiaeriană, care declanşa fără 
servanți, indiferent de timp, iar avionul încerca probabil să fugă la mică înălțime. 

— Pe cai! ordonă Bătrânul. Lucrând aşa, ne trezim cu toată ofițerimea pe 
cap... 

O bubuitură infernală ne aruncă, însă, la pământ şi o ploaie de ardezie 
sfărâmată se abătu asupra noastră. O matahală neagră zbură peste acoperişul 
fermei, ca apoi să pice cu un vuiet strident. Într-o clipă eram sub camion, iar în 
mijlocul curții ateriza boilerul distileriei. 

— V-am spus eu că e ceva cu supapa aia, miorlăi Heide. Bunicul examina 
cazanul înfipt semeț în caldarâm şi clătină din cap, înfuriat. Răcni scos din fire: 

— Dacă în 1918 s-ar fi întâmplat aşa ceva, Kaiserul v-ar fi aruncat în ocnă 
pe viață! Asta nu e armată! Am să mă plâng Reichsfihrer-ului. Fiul meu era 
prieten la cataramă cu Gruppenfăhrer-ul Heinz Lammerding. 

— Bănuiesc că o canistră din cel mai bun rachiu nu te-ar putea convinge 
să renunti, zise rânjind Porta. 

Era numai în izmene, căci îşi pierduse nădragii. 

Bătrânul îi întoarse spatele, încheind orice discuţie. O bâlbâială apoplectică 
puse stăpânire pe el. 

— Ajunge! zise Bătrânul gâfâit... M-am săturat. Roiul, altfel vă termin cu 
mâna mea... 

Am atins podul la țanc. Nu trecu nicio secundă şi din ceaţă se ivi maşina 
lui Hinka. Lowe ne privi circumspect. 

— Ce se petrece? întrebă comandantul, holbându-se la caschetă neagră a 
lui Porta cu hârca SS-ului. 

— Nişte englezoi, domnule, au deranjat frumuseţe de lucrare... Dacă ați fi 
văzut ce splendoare s-a dus dracului! 

— Reluăm munca! hotărî Hinka. Sub directa mea îndrumare! Adunați 
cadavrele! 

Werner privea consternat corpurile geniştilor veniți în lipsa noastră. 

— Doamne, dacă merge tot aşa, o să rămân singurul din toată compania... 

Lowe se plimba nervos de colo-colo. Aruncă o privire în camion şi bombăni 
ceva la urechea lui Hinka. 

— Beyer! strigă el. Ştii ceva de vreo acțiune secretă? Pe tot parcursul am 
întâlnit numai polițai afumați. Nu-mi vine să cred că a turbat armata lui Adolf! 

Bătrânul dădu din umeri. Comandantul cercetă canistrele, degustând 
curios conținutul. 

— Hmm! făcu el, zâmbind parşiv. Englezii au ratat ceea ce era mai 
interesant! Chiorul o să fie extrem de mulțumit de cadoul nostru. Doi oameni de 


pază! ordonă sec, fără să țină seama de gemetele noastre. 

— Aruncă dracului chipiul ăla, scrâşni Bătrânul. 

Porta se execută vesel, înlocuindu-l cu jobenul sau galben. O semişenilată 
a SS-ului năvăli în trombă. Se opri ciudat de prudent. Tunul de 20 se roti în 
direcția noastră. 

— Ah! strigă Werner. În sfârşit, altă grupă de-a mea! Portiera blindată se 
deschise în cele din urmă şi un tip solid cu scurtă de piele şi însemnele 
blindatelor apăru grijuliu. 

— Doamne, ţipă Werner, Sturmbannführer Kluge! Şi se repezi să raporteze. 

Hinka privea nepăsător cu unicul său braț în şold. 

— Kluge din SS Panzerdivision „Hohenstaufen”! se prezentă el simplu. 
Dumneata trebuie să fii comandantul... 

Dădu cu ochii de Porta şi de Micuţul. 

— Pe voi vă cunosc, zise el, rânjind. Mi-aţi distrus podul în Olanda! 

— Dumnezeu e milostiv! Spuse Porta. Acum a aranjat să reparăm altul! 

— Am fost trimis în legătură cu o operaţiune „Nebel undGeheimnis”! 
Nenorocita de interdicție radio mi-a dat peste cap toată treaba. Nu poți coordona 
o activitate genistică în stilul ăsta, darămite să afli ce se petrece în zonă! Un lucru 
e sigur! Acţiunea e a SS-ului. 

— A SS-ului?! întrebă consternat Hinka. 

— Absolut! Mai adineauri am dat peste o fermă distrusă de o grupă de-a 
noastră! Jigodiile distilau alcool clandestin, deşi chestia asta e interzisă cu 
desăvârşire. Se pare că însuşi Reichsfihrer-ul Himmler a ordonat această acțiune 
de curățire, ca să nu mai vorbesc de armele de proveniență rusească! O 
asemenea chestie e de neimaginat în inima Reich-ului! 

Bătrânul se  îngălbeni şi controla tocul „Naganului” acum gol. 
Oberscharfuhrer-ul Werner o sfeclise. Distracţia lua o turnură periculoasă. Karl 
privea triumfător, inconştient de aportul important adus „acțiunii”. 

— Şi tipii unde sunt? se trezi curios Micuţul. 

— Direct într-un lagăr de concentrare, dincolo de Rin. Unul dintre ei a avut 
tupeul să pomenească numele lui Heinz Lammerding. Defetişti ticăloşi! Nu m-aş 
mira să fi semnalizat englezilor poziția viaductului. 

— Ei, cam asta-i, zise Hinka grăbit. Toată lumea la treabă! Vă urez noroc la 
vânătoare, comandante! încheie el brusc. Măcar să merite... 

Lowe ne aruncă o privire de-a dreptul ucigătoare, la care răspunserăm 
ridicând din umeri, nevinovați. 

Niciodată în istoria războiului nu au fost alăturate în luptă două mari 
armate diferite, atât prin structură, cât şi prin conducere. Încă o dată a ieşit la 
suprafață, în mod evident, ura Fuhrer-uluifață de armată şi de ofițerii ei, care în 
accepţia lui se făceau vinovaţi de multe eşecuri. Hotărârea lui Hitler de a 
încredința lovitura principală Armatei a Vâ-a, condusă de Sepp Dietrich, a avut 


drept urmare pierderea avantajului în Ardeni. El a vrut că gloria victoriei să 
aparțină acestor trupe, care se remarcau net prin fanatismul lor şi ataşamentul 
față de nazism, iar când Armata a V-a a lui von Manteuffel avansa cu succes, ela 
pus la dispoziție mai mult în silă unităţile din rezen>a strategică. 

Oberstgruppenfuhrer-ulJoseph Dietrich, zis Sepp, numit la comanda 
Armatei a Vl-a, era unul dintre cei mai vechi acoliți ai lui Hitler. Născut în 1892, 
de meserie măcelar, el a participat la primul război ca voluntar de Ulani, apoi 
conducător de tanc, a luptat ca sergent-major. Gardă de corp a Fuâhrer-ului, s-a 
distins în mod deosebit la 30 iunie '34 în Noaptea cuțitelor lungi", organizator al 
„Leibsiandarte Adolf Hittler”, devenită mai întâi brigadă, apoi divizie, el fiind 
primul comandant al Corpului I Blindate SS, apoi comandantul Armatei a VI-a. 
Acest mardeiaş s-a descurcat excelent la comanda unor eşaloane mici, dar ca şef 
de armată nu va face față. 

După eşecul de la Balaton, în Ungaria, Hitler va spune că această Armată a 
VI-a e cea mai mare decepţie a sa. De furie, Sepp îşi va smulge „Crucea de 
cavaler” cu briliante, aruncând-o pe jos, în biroul său din Viena. Acestui tip care 
amestecă patriotismul cu competența i se opunea generalul Hasso von 
Manteuffel, un ofițer de rasă, stilat, al cărui nume aristocratic cobora undeva 
până la Frederic al II-lea al Prusiei, clasă foarte detestată de Hitler. El i-a explicat 
lui Jodl că este important ca diviziile blindate să nu se oprească în drumul lor 
spre Menge, să înconjoare satele şi pozițiile apărate, care nu puteau fi cucerite 
imediat, şi să-şi continue drumul, fără să ia în considerare faptul că flancurile lor 
sunt descoperite. Apoi a declarat concis că proiectul e aproape imposibil de 
realizat. Dar hotărârea Fuhrer-ului era irevocabilă, ca şi ordinul său direct, de a fi 
cucerit oraşul Bastogne. Dorința sa ca operaţiunea din Anleni să fie decisivă era 
atât de mare, încât a refuzat sistematic orice sugestie venită din partea 
generalilor. Astfel, von Rundstedt a sfârşit prin a se retrage definitiv, iar OKW-ul 
va trata problemele legate de pregătire direct cu eşalonul lui Model, care se 
înclinase în fața ordinelor. 

De partea cealaltă, Aliații pluteau într-o ceață totală. Datorită măsurilor 
draconice luate de nemți, mergând până fă a cantona Armata a Vl-a în zona 
Hanovra şi fluviul Weser „ei erau convinşi că atacul se va produce în regiunea 
Roer. Momentul ales şi zona de atac vor constitui o surpriză desăvârşită şi, nici 
chiar în ziua ofensivei, Eisenhower nu era convins că începuse ceva important. 

Frontul între Aix-la-Chapelle până la sud de Luxemburg era apărat de 
Armata I a generalului Courtney Hodges. Aici erau dispuse în linie trei corpuri de 
armată: al VI-lea al generalului J. Lawton Collins şi şase mari unități ce ţineau 
spre Roer; al V-lea al generalului Leonard T. Gerow, cu patru divizii îndreptate 
spre regiunea celor şapte lacuri şi a barajelor cheie de pe râul Roer; la sud, 
Corpul al VII-lea al generalului Troz Middelton, dispus pe o sută douăzeci de 
kilometri cu Diviziile 4 şi 28, unități de veterani, aflate în refacere după luptele 


grele din zona Aix-la-Chapelle; Diviziile 9 şi 106 abia sosiseră din Statele Unite şi 
încă nu aveau habar de război. Trupele erau în parte decimate şi dispuse 
defectuos, iar generalii armatelor aliate aveau probleme de comunicare. Doar un 
exemplu e de ajuns. Bradley înghesuise patru unități blindate, departe, în nord, 
spre frontul de la Roer, în timp ce linia frontului, atât de subțire a Ardenilor, 
devenise una „fantomă” şi prost aprovizionată, iar germanii ştiau asta. Mai târziu, 
Eisenhoer avea să ia asupra lui greşelile subordonațţilor, cu o generozitate şi 
modestie caracteristice stilului său, şi în felul acesta niciunul dintre ei n-a fost 
pedepsit sau schimbat din funcție; o altă întâmplare nemaiîntâlnită în analele 


războiului. 


CERC VICIOS 


În lipsa tancurilor care întârziau să apară, veteranii regimentului 
continuau munca în regiune. Lowe ne trase o săpunea lă zdravănă. 

— Nu-mi vine să cred, conchise el, cum un ticălos lipsit de scrupule poate 
târi după el un pluton întreg, pentru a-şi realiza planurile meschine! 

Drept urmare, aranja în aşa fel încât Porta pierdu întreaga cantitate de 
alcool. Nici nu întorsese bine spatele, că roşcatul telefona imediat lui Wolff. 

— Ai înnebunit! ţipă Heide. Nişte nevinovați au intrat deja în lagăr... 

— Dar de când ai tu conştiinţă, „cur nazist”? Şi-apoi în ziua de azi nimeni 
nu-i nevinovat! Toţi de-aici sunt într-un fel sau altul în legătură cu Rezistenţa 
belgiană, iar Frauleih Marielle cunoştea o grămadă de chestii secrete... 

— Ce secrete? sări Unterscharfăhrer-vX Sievres de la compania de furieri 
din „SS Leibstandarte”, care făcea de gardă cu noi. 

— De pildă, cunoaştea la fix dimensiunile mustățţii lui Adolf, zise hlizindu- 
se Micuţul. 

— Ciubotă împuţită, o să raportez chestia asta! zbieră Sievres. Vă ştiu eu 
pe voi ăştia... 

— Mă doare-n cot, oricum n-a auzit nimeni ceva... şi chiar de-o fi, măndel 
va sufla şi el o vorbă despre cei o sută şaizeci de dinţi de aur strânşi de un 
anume Sturmann ce făcea parte din „Totenkopf! Tare-aş vrea să aud ce zice 
Gruppenfuhrer-ul Max despre foştii săi subordonați care nu au declarat ce 
trebuie! 

— Jigodie! Izbucni SS-istul, scoțând baionetă. O să te castrez cât ai zice 
peşte! 

— Gura, dobitocilor! Interveni Porta. Nu vedeţi că sunteți pe cale să 
distrugeți o alianță? 

— Alianţă! strigară în cor cei doi. 

— Sievres ştie aproape sigur de afacerea bluzoanelor de provenienţă SS, 
care în drum spre depozitele lui Wolff s-au transformat în mantale uzate. 

— În cazul ăsta, declară trist Micuţul, sunt gata să jur cu mâna pe inimă, 
că Sievres e cel mai sărac sergent din toată armata Fuhrer-ului. 

Trebuie să fii nebun dacă-ți imaginezi că scapi doar cu o declarație. Mă 
doare-n cur de alcoolul tău, deci nu voi pune la bătaie dovezile mele față de Wolff 
decât dacă ieşi la mal cu două baxuri de Chesterfield din cele zece şutite cu 
înlesnirea furierului Wiese... 

— Iisuse, cască gura Porta, dar am bătut palma cu Wiese... 

— Dar de când ai tu conştiinţă, „cur roşcat”? râse Sievres... Sivres e cel mai 
sărac sergent din toată armata Fuhrer-ului. 

— Trebuie să fii nebun dacă-ți imaginezi că nu uită. Wolff va pleca curând 
într-o misiune la Kobleny, şi să terminați cu poşirca ta... 


Un lătrat răgugşit ne înştiința că apare Wolff. Prudent, stătea în cadrul uşii, 
cercetându-ne din priviri. 

— Sper că m-ai deranjat pentru o chestie importantă! se răsti el cu tupeu. 
N-am timp de prostii cu atâtea probleme pe cap... şi sper să nu fie vorba de 
alcool. 

— Ce-i cu alcoolul meu? şopti Porta, speriat. 

— Te-ai ţicnit? l-auzi, alcoolul tău!... Chiorul inspectează personal 
canistrele în fiecare zi la ora douăsprezece. Vestea licorii a ajuns atât de departe, 
încât chiar Model a trebuit să intervină cu relații pentru doi litri, şi, în plus de 
asta, locotenentul Lowe e cu ochii pe tine ceas de ceas. Abia vei ieşi din gardă că 
vei fi expediat urgent la amenajarea unui depozit cât mai departe de aici. 

Cuvântul „depozit”, atât de încântător urechilor lui Porta, nu stârni niciun 
ecou de data asta. 

Era atât de pleoştit, încât amuţi complet. Abia la ieşirea lui Wolff reacționa. 

— Urmează-mă! Îi strigă el Micuţului. Nu mai sunt decât două ore de 
gardă, iar tu fă bine şi pregăteşte dovezile alea, i se adresă el lui Sievres. 

Pe Obergefreiter-ul Wiese îl găsiră la popotă. Purta o pălărie neagră de 
cowboy, iar în colțul gurii mesteca un trabuc de tutun verde. Banditul se visă 
deja în State. 

— Ia te uită, Obergefreiter-ul Porta, ce oroare! Îi întâmpină el şi Puse 
bocancii pe masa ofițerilor, în stil texan. 

— Salut, ticălos bătrân! zise roşcatul, strâmbând din nas. Puah! Cum de 
poți fuma porcăria asta, când stai pe un maldăr de țigări americane?... 

Ţigările de calitate sunt pentru măgari, răspunse el. Doar nu crezi că 
prăpădesc bunătate de marfa în vânt... „Ce retardat!” gândi Porta şi continuă 
mieros: 

— Ştiu că o lichea ca tine nu m-ar ajuta nici cât negrul de sub unghie, dar 
am nevoie de un împrumut! Alde Charlie sunt prin apropiere şi o să restitui 
marfa în procent de unu la sută! Asta ar trebui să dea de gândit şi unui zgârcit 
mai mare ca tine! 

— Un împrumut! ţipă Wiese, îngrozit. Ce dracu' şi-ar dori de la mine unul 
care are tot ce vrea pe o rază de o sută de kilometri?... 

— Două baxuri de Chesterfield pe care am să le restitui de ştiu că plec în 
misiune de comando cu băieţii lui Skorzeny... 

— Sfinte Sisoe, mă bagi în mormânt! Să nu mai pronunți numele ăsta nici 
în somn! Ce, eşti tâmpit? O să fim spânzurați de limbă... 

Îşi şterse broboanele de sudoare cu o batistă mare ecosez, dintre acelea 
folosite de „highlanderi”. 

— Mai ai să scoţi un cimpoi şi totul e pe bune! i-o trânti Micuţul. Ce dracu' 
te agiți atâta? Zi ori da, ori ba, că n-avem timp de glume! 

Faţa lui Wiese se lumină dintr-o dată. 


— Ăsta e, ai pus degetul pe rană, cimpoiul plutonierului Birke! E unul 
dintre suvenirurile pe care le doresc neapărat, dar nemernicul astă nu se lasă 
momit cu nimic, e dracul gol! Vezi ce faci, şi ţigările vor fi ale tale fără nicio 
problemă! 

Porta se prăbuşi zguduit: un cimpoi blestemat şi un plutonier nebun de 
legat. Căută în memorie câteva date despre el. 

— Timpul curge, maimuţoiule! îl trezi Micuţul din reverie. Ştiu, unde poate 
fi găsit individul. 

Feldwebel-ul Birke îşi pierdu controlul cu totul când auzi tărăşenia. 

— Porta, tu şi gorila ta nu sunteți în toate mințile. N-am auzit aşa ceva de 
când sunt. Cimpoiul ăsta e udat cu sângele meu! L-am capturat de la „Şobolanii 
deşertului”, pe când ne retrăgeam din Livarit, şi nici măcar Fuhrer-ul n-ar putea 
da ordin să-l predau... 

— V-aţi retras atât de repede, încât aţi uitat şi podul spre Fervaques intact, 
zise rânjind Micuţul. 

Dar primi imediat o lovitură la ţurloaie. 

— Ce dai! se rățoi el. Am dreptate, iar Fâhrer-ul nostru habar n-are de 
chestia asta... 

— Mă ameninți, banditule! ţipă ca ars Birke. Uiţi că vorbeşti cu cel mai 
decorat comandant de tanc? 

— La dracu"! gemu Porta. Eu sunt pe cale să turbez şi vouă vă arde de 
istorii. Ce-a fost, a fost! Haide, Birke, trebuie să ai vreo problemă, ştii că sunt 
capabil să rezolv orice! Micuţul e nervos şi, oricum, nu prea gândeşte... 

— Stati, interveni măgădăul, surprinzător... Dar dacă îți promit că voi 
recupera cimpoiul? Cuvântul lui mandea e beton, iar Wiese, un nenorocit! 
Niciodată cimpoiul ăsta nu face cât două baxuri de ţigări! Eu n-aş da muzicuța 
mea pentru nimic în lume! 

Birke căzu pe gânduri, iar Porta aşteptă cu inima cât un purice. 

— Am auzit de rachiul tău şi nu te condamn... 

— Doamne..., se învioră el, dacă vrei un procent, nu e nicio problemă... 

— Ei, aş! De când am intrat în parohia părintelui Emanuel, nu mă mai 
interesează aşa ceva, taică Petru, înţelegi? Însă, ca orice om, am şi eu puncte 
slabe... Sunt un iubitor al artei, cinematografia e pasiunea mea, dar, cu toate 
restricțiile astea, am pierdut o groază de filme... Sunteţi atenți? îi apostrofă el, 
căci cei doi căscau gura. Am aflat că deunăzi a căzut în mâinile unor idioţi o 
adevărată comoară. Un container cu pelicule, care trebuia să ajungă la 
americani. Vă dați seama ce minunății se ascund acolo? 

— Poate chiar Donald Răţoiul şi Mickey Mouse..., holbă ochii Micuţul, 
turbat după desene animate. 

— Exact! răcni Birke. Şi multe altele. 

— Şi ce-i aşa greu de pus mâna pe ele? 


— Păi, asta-i! Containerul a fost predat lui Wolff, care nu vrea să-l lase sub 
nicio formă! 

— Sfântă Fecioară din Köln! Wolff?! Porta văzu negru înaintea ochilor. 

— Refuz să cred aşa ceva. Omul ăsta e un monstru care pune gheara pe 
orice... Lăsaţi-mă să mă gândesc, simt că mi se învârte creierul. Kreutzfeld, cât 
mai avem? 

— Exact o oră jumate. Cred că mai întâi trebuie să vedem cum scăpăm de 
misiune. Lowe se va ocupa personal de noi! la o vodcă, să te mai limpezeşti, îl 
îndemnă el. 

— Dacă nu împuşcăm toți iepurii dintr-o dată, nu facem nimic, vom juca la 
cacealma..., zise el, sorbind votcă însetat. Trebuie să fie o ieşire. Haide la Wolff! 
Târgul e făcut, dă-ne cimpoiul şi vei avea filmele!... 

Wolff ascultă consternat expunerea lui Porta. 

— Şi vrei să mă faci să cred că vei renunța la toată marfa, dacă-ţi 
împrumut pentru o zi filmele?... 

— Exact, ce te costă? 

— Nu ştii în ce te bagi, omule! Material de propagandă strict interzis, o 
adevărată bombă! Îți dai seama că, dacă răsuflă ceva, o să fii aruncat în cea mai 
neagră ocnă a Reich-ului, şi zău dacă mi-ar părea rău să dispari dimprejurul 
meu!... 

— Atunci, ce te reține? zise roşcatul, consultându-şi ceasul pe furiş. 

— Nu-mi dau seama! Marfa e în custodia mea, suț' asigurarea Chiorului, şi 
tărăşenia cu „misiunea” voastră tâmpita de la fermă stă să pice; toți stau cu ochii 
ațintiți asupra voastră de când cu rachetele Reichsfăhrer-ului Himmler... Habar 
n-am, dă-mi un motiv! 

— Motivul, tăntălăule, e că nu vezi niciodată mai sus decât mine! Putem 
înlocui alcoolul cu unul de calitate proastă, de sfeclă, să zicem, în care am turnat 
un aromatizant special... lată-l, zise el scoțând o sticlă, tăticul lui Machiavelli, îl 
are de la ferma nevinovațţilor cetățeni ai Reich-ului! Nişte falsificatori ordinari! 
Marielle mi-a vândut secretul, vom fi bogaţi, dacă ai un pic de minte! 

O demonstraţie rapidă îl lăsă paf pe Wolff, care saliva deja. 

— Drace, Porta, dacă n-o să crapi în războiul ăsta, precum meriţi, o să 
cucereşti lumea... Bine, accept! la-ţi mizeriile astea. 

Micuţul înhaţă cutia cu role exact în momentul în care vocea 
locotenentului Lowe îl chemă la ordin prin megafon. Măgădăul lipăia fericit prin 
noroi, ducând atent „comoara.. 

— Auzi, oi fi eu cretin, dar luminează-mă. Ce te dai aşa de ceasu' morții 
pentru câteva bidoane de rachiu! Mai înțeleg: bocanci, cafea, aur, conserve..., dar 
pileală e peste tot, la urma urmei... 

— E un secret mai mare decât armele de răzbunare ale lui Adolf şi nu mă 
îndoiesc de tine. Oricum, dacă nu ne grăbim, o să afle toată lumea. Alcoolul e 


contrafăcut şi, în cel puţin o săptămână, o să fie apă chioară, pricepi? Bineînţeles 
că Wolff, o să intre în belea, dar şi eu o să pierd o grămadă de parale. Poate fi 
chiar o poliţă în alb pentru noi... 

— Cine-ar fi tâmpitul care să garanteze pentru nişte asasini ca noi! Rânji 
Micuţul. Fugi de-aici... 

— Ia gândeşte-te, cap de lemn! În curând vom lua contact cu gangsterii de 
peste ocean. Dacă găsesc omul potrivit, suntem organizați. Jumătate de formulă 
el, jumătate eu! Rahatul ăsta de război se va termina curând, şi poţi să fii sigur 
că ne va căuta şi-n gaură de şarpe. Pricepi? Biletul spre New York e asigurat la 
clasa I! 

Sfinte Sisoe, eşti mai țicnit decât credeam! Dar fie, viața e atât de veselă, 
încât mă dau bătut. La urma urmelor, ai dreptate, întotdeauna va fi nevoie de 
nişte tembeli, care să facă treaba celor mari. 

Grupa de intervenţie plecă sub comanda Feldwebel-vXm Birke, iar ca 
surpriza să fie completă, Obergefreiter-ul Wiese apăru voluntar în ultimul 
moment. 

— Pe Allah! strigă Legionarul. Ce adunătură! Plecăm cumva să începem 
stagiul într-un balamuc? 

— Ţine asta, ca să nu te simţi în afara bordelului, râse Birke. 

— Un fes roşu?! Dar musulmanii din SS nu-şi pierd niciodată însemnele... 

— L-am obținut la schimb, cu o uniformă italiană. Era foarte grăbit să se 
schimbe... Insigna e din argint. Poate te hotărăşti într-o zi şi îmi dai steluța de 
comisar. 

— Atunci n-ai decât să te transferi pe Frontul de Est, răspunse râzând 
Legionarul, potrivind fesul cu ciucure negru. Personal, aş prefera un „chipiu alb”, 
dar ai noştri au alergie la aşa ceva, mai ales după pierderea Franţei... 

Izbucniră în hohote. 

— Franța nu e pierdută! răcni Heide. Fuhrer-ul se concentrează pentru o 
lovitură de măciucă asupra Aliaților! Nu vă e clar ce se întâmplă, adunătură de 
măscărici?! 

— Făhrer-ul va da o lovitură de măciucă în căpățâna ta seacă, de-o să vezi 
numai zvastici, interveni Legionarul. Tu ai multe calități, Heide, dar ţii cu cine nu 
trebuie. Asta ţi-a tulburat simțul realității! Uită-te la tine, ai nervii distruşi. 

— Din cauza voastră am ajuns în halul ăsta. Pe lângă voi, războiul e o 
joacă... 

Camionul hurducăia pe un drum lateral mărginit de ar, trepozite şi tabere 
de corturi. Spre dezamăgirea noastră, am fost debarcați în pântecele negru al 
unui depozit de lubrefianți, unde am terminat treaba în timp record. 
Binecuvântata interdicție. Radio ne lasă la dispoziție tot timpul din lume; Micuţul 
şi Porta au montat aparatul de proiecție şi ecranui alcătuit din două foi de cort 
galbene. Birke nici nu catadicsi să organizeze vreo pază. Instalat confortabil într- 


un scaun imperial cu tapițerie albastră şi ornamente aurii, aştepta răbdător, ca 
un copil prost, începerea spectacolului. 

Am organizat un adevărat cinematograf, unde, cu excepţia plutonului 2, se 
împărțeau bilete. Gregor şi Barcelona se ocupau de barul asortat cu alune 
americane, gumă de mestecat, bere, cafea şi, culmea rafinamentului, coniac de 
Tenessee cu Coca-Cola. Spectacolul se deschise în cinstea Micuţului cu o bobină 
de desene animate Walt Disney şi puteai jura că hohotele de râs s-au auzit 
dincolo de Rin. Am continuat cu Buster Keaton, Fraţii Marx, Laurel şi Hardy, Ben 
Turpin şi Fatty. Doamne, americanii ăştia ştiau să râdă! Max Linder, Mack 
Sennett şi Lloyd - toţi amestecați într-un spectacol burlesc şi dement, cu petarde, 
dinamită, grenade şi puşcoace, rachete pe post de lumânări şi urmăriri uluitoare, 
asortate cu nenumărate bătăi atât de dragi Micuţului. Bomboana pe tort a fost 
mult aşteptatul „Dictatorul”, cu Charlot. Dansul cu globul pământesc a fost cerut 
de atâtea ori, încât la uşa „cinematografului” era o coadă nesfârşită. 
Sturmscharfăhrer-ul Walter, din campania de stat-major a grupului de cercetare 
comandat de Sturmbannführer SS Knittel, urmărea sufocat de uimire scenele 
groteşti ale omulețului ce semăna izbitor cu Făhrer-ul Adolf. Tânărul arian nu-şi 
imaginase în viața lui o asemenea blasfemie la care subscriau veseli cei din jurul 
său. Era hotărât să raporteze direct Obersturmbannfihrer-ului Peiper, 
comandantul Brigăzii 1 Blindate „Leibstandarte Adolf Hitler”, de care aparținea. 
Aici trebuia făcută curățenie generală, nicidecum îndreptată o stare de spirit. 
Ameţit de turbare, se îndreptă spre motocicleta să, dar vehiculul dispăruse. În 
locul său zări un avorton ciudat, cu fes roşu, pe care strălucea hârca rânjită a 
ordinului său. Căută spre petlițe, dar, în loc de runele SS, zări alte două hârci. 
Sughiță înspăimântat. Oare ce divizie era asta ?! 

— Bonjour! Mon ami! Tu cherches quelque chose? 

Hangerul arăbesc străluci în mâna sa. 

— Mon Dieu! strigă Walter în franceză, fără să vrea. O să ucizi un 
camarad? 

— Camarad, pe dracu'! strigă cu ură Legionarul. 

— Crestează-l pe nemernic! îl îndemnară la unison soldații care aşteptau la 
rând. Javra asta nazistă o merită din plin. 

Bătrânul apăru din senin şi îl culcă fulgerător pe SS-ist cu o directă de 
stânga. Apoi îşi aprinse calm pipa. 

— Doar n-o să intri la apă de pomană, Alfred? Tipul e în misiune şi ai lui or 
să-l caute fără zăbavă. Un singur cuvânt scăpat de vreun martor, şi ne vor pune 
la zid! 

— Vous avez raison, mon ami. Allah va rezolva favorabil soarta gândacilor 
ăstora de bucătărie... 

Ciuli urechile, căci din interior izbucni un sunet prelung şi tânguitor de 
cimpoi, acompaniat de o muzicuţă şi un flaut. Era cântecul scoțian al fetei care-şi 
aşteaptă în zadar logodnicul să vină de la război. Apoi se auzi un marş vesel şi, 


dând din umeri, intrară să se alăture petrecerii care era pe cale să se încingă. 

Patrula mixtă ne-a oprit la întoarcere. Erau patru jandarmi fioroşi şi cinci 
SS-işti de la cercetare. Singurul treaz, plutonierul Birke se răsti la ei arogant şi le 
înmâna ordinul de deplasare. Undeva, în spate, l-am desluşit pe Walter, care 
aştepta retras. Feldwebel-ul de jandarmi ridică prelata, dar imaginea îl cam puse 
pe gânduri. Privi rând pe rând melonul, jobenul galben şi fesul roşu, chipiul de 
„bergsaglieri” cu pene de cocoş al lui Gregor şi termină cu basca scoțiană cu 
pampon albastru a lui Birke. Pălăria de cowboy neagră a lui Wiese chiar îl scoase 
din sărite. Se îndepărtă prudent, armând pistolul. Cei din ataşele motocicletelor 
ne luară la ochi cu MG-urile. Doar Legionarul şi Micuţul erau înarmați. Ei nu se 
despărțeau niciodată de revolverele „Nagan”, dar acum nu conta, aşa că am 
coborât împleticindu-ne şi ne-am trântit pe marginea drumului. 

— Jos! strigă el. 

— Pot să ştiu ce căutați?! răcni şi mai tare Birke. 

Şirul impresionant de cruci de pe tunica lui zdrăngăni ameninţător. 

— Oamenii mei sunt rupți de muncă şi n-am chef de glume! - Vom 
percheziționa totul. Am informaţii despre materiale subversive. 

La un semn, jandarmii se repeziră să scotocească totul, dar în zadar. 
Micuţul se ridică deodată, scrutând amurgul urduros. 

— Jabo! Anunţă el. 

Şi pe dată ne-am rostogolit în noroiul şanțului. O fracțiune de secundă, şi 
liniştea se sparse în mugetul tunurilor. Un snop de rachete mătură şoseaua şi 
trei avioane „Ilempest”, dintre cele noi, cu fuzelaje vopsite în benzi albe şi negre, 
trecură vuind înspăimântător. Când ne-am ridicat capetele muţi şi surzi, pe 
şosea nu mai erau decât bucăți de nerecunoscut: carne şi tablă amestecate 
sinistru. Camionul nici măcar nu explodase, ci zăcea forfecat pe o lungime de trei 
sute de metri pe şosea. Legionarul înălță o rugă spre cer, apoi făcu cu ochiul spre 
Bătrânul. Ne-am regrupat tăcuți, fără să-i mai mulțumim Micuţului. Oricum, era 
a nu ştiu câta oară când ne salva viața, şi am pornit fără să băgăm în seamă 
patrula mixtă sfârtecată. Ceva mai jos, am dat peste jeep-ul lui Wolff, distrus şi el 
de piraţii aerului. Superintendentul ne ieşi în întâmpinare, şontâc-şontâc, cu 
frumoşii lui pantaloni de călărie sfâşiați. Privi cu ură spre Porta. 

— Ce-a fost toată povestea asta cu Sievres? Ticălosul m-a pus pe jar de azi 
de dimineaţă. Tocmai veneam să văd dacă nu ştii ceva! Sunt disperat, a trebuit 
să-i cedez alcoolul! 

— Doar nu mă suspectezi, zise Porta, nevinovat, bătându-l pe spate. 
Simtem prieteni, la naiba!... Cât despre rachiu, ducă-se! Şi nu am pierdut filmele 
în atacul de adineauri, aşa că suntem chit, nu? 

— Allah le aranjează pe toate, murmură Legionarul. El e mare şi bun. 

Am pus din nou Mercedesul cu osie dublă pe roți şi ne-am înghesuit în el, 
alcătuind o piramidă nimicitoare. Wiese umflă burduful cimpoiului, iar 


Mărunţelul fredona tonul cu muzicuța. Hârbul se unii, trosnind din toate 
încheieturile, şi spre cerul întunecat se înălță marşul de întoarcere al 
„highlanderilor”, într-o manieră care-l făcu să lăcrimeze până şi pe Wolff. Porta îi 
urmărea reacțiile cu coada ochiului. Ştia că nu se poate baza pe aparența; 
Acceptarea situației: Wolff nu era omul care să cedeze cu una cu două, aşa că îi 
trase un cot. 

— Ce mi se pare ciudat, e că Sievres ăsta era pe bune cu 
Sturmscharfăhrer-ul Walter, care tocmai a fost prăjit de englezoi adineauri. Tipul 
a apărut la fix, chiar în timpul micii noastre reprezentații cinematografice şi ne-a 
amenințat cu toți dracii din lume... 

— Asta mă cam pune pe gânduri! strigă Wolff, scos din pepeni. O să am eu 
grijă de nemernicul ăsta, poţi conta pe mine! 

Porta se destinse, în sfârşit, iar Micuţul începu un cântec vesel din Tirol, 
care ne făcu să ragem de bucurie. 

În limba aceeă, „ardean” înseamnă „pădure”. 

Zona Ardenilor a fost considerată de Eisenhower un loc neprielnic pentru 
desfăşurarea operaţiunilor ofensive pe timpul iernii, datorită reliefului muntos şi 
a pădurilor masive. Asemenea Olandei; teritoriul era în concepţia Aliaților cam 
lipsit de obiective strategice şi, printr-o ironie a soartei, el a fost destinat (trupelor 
care încă nu primiseră botezul focului, sau care fuseseră greu încercate în luptă 
şi decimate. În această fază, ambele comandamente sufereau de o ciudată 
carență de memorie. Aliaţii uitau că, în mai 1940, acelaşi raționament îngăduise 
germanilor să străpungă frontul francez, slab apărat în acest sector, şi să 
pecetluiască soarta țării, iar naziştii uitau că nu mai sunt aceiaşi din 1940. Cele 
mai bune unități ale Wehrmacht-uluifuseseră nimicite, iar noile recrutări în masă 
ale cetățenilor între şaisprezece şi şaizeci de ani, nu creau decât iluzia unor forțe 
proaspete. Acest material uman avea să fie spulberat cu rapiditate pe câmpurile 
de luptă, întocmai cum pățţiseră şi statele atacate în '39- '40. 

O scurtă privire aruncată asupra hărții Ardenilor ducea la concluzia, de 
altfel foarte riscantă, că succesul acțiunii depindea de cucerirea nodurilor rutiere. 
Drumurile erau bune şi solul îngheţat, propice deplasărilor de trupe blindate, dar 
în acelaşi timp şi înguste, mărginite de versanți abrupți ce nu permiteau o 
desfăşurare amplă sau o retragere rapidă. 

OKW-ul considera necesar, de asemenea, să se creeze o stare de confuzie 
extremă, în spatele frontului, aşa că au pregătit în acest scop două unități 
speciale: una comandată de celebrul Otto Skorzeny, cu un efectiv de aproximativ 
două mii de oameni, între care şi o grupă de vorbitori ai limbii engleze. La nicio 
săptămână de la acțiunea sa, în care îl răpise pe Horthy din Budapesta, el a fost 
invitat la Rastemburg şi înaintat la gradul de Obersturmbannfăhrer (locotenent- 
colonel), direct de Hitler. Cu această ocazie, el a aflat, în acea zi de 22 octombrie, 
că va avea de executat operaţiunea de diversiune cu nume de cod, „Grief”, în 


cursul unei ofensive în Ardeni, cu cel puțin o lună şi jumătate înaintea 
protagoniştilor de bază. Această destăinuire făcută unui aventurier de talia cea 
mai mare nu trebuie să ne mai mire, căci ea nu venea decât să sublinieze 
acțiunile din totdeauna ale Fuhrer-ului. A doua grupare, alcătuită din 
paraşutişti, conduşi de Oberstleutnant-ul Freiherr Friederich-August von der 
Heydte, urma să fie lansată în prima noapte a ofensivei, spre a bloca căile de 
acces spre flancul nordic. Baronul von der Heydte, eroul de la Carentan, unde 
luptase cu un curaj extraordinar împotriva Regimentului 501 din Divizia 101 
Paraşutişti americani, era exact opusul lui Skorzeny: un „gentleman „cum îl 
considerau adversarii. Convocat de generalul Student la 8 decembrie, a primit 
ordin să formeze o grupare de luptă, ce va lansa acțiunea cunoscută sub numele 
„Stosser”. Nu e uşor de ghicit ce a trebuit să facă în aproape o săptămână acest 
ofițer încercat pentru a pune la punct o acţiune sortită Iadului. 

Pe 2 decembrie, Hitler a catadicsit, în fine, să-i cheme la Berlin pe Model şi 
von Manteuffel. Data ofensivei a fost deplasată de la 7 decembrie pe 14, iar apoi 
pe 16 ale lunii. La 12 decembrie, el a convocat la noul său Cartier General, situat 
în castelul Ziegenberg, lângă Giessen (Hessen), pe toți generalii, şefi de armate, 
corpuri de armate şi de divizii. Toţi participanţii au fost dezarmați în cel mai pur 
stil gangsteresc, iar în spatele lor a fost plasat un lung şir de SS-işti, care le 
urmăreau orice mişcare. „Nimeni nu îndrăznea să se mişte, măcar pentru a-şi 
scoate batista din buzunar”, îşi va aminti generalul Bayerlein, mai târziu. 

În locul unor precizări absolut necesare, privind ofensiva anunţată în 
termeni ditirambici, Hitler s-a lansat într-o lungă cuvântare, ce însuma ideile lui 
fundamentale despre coaliție, ca apoi să demoleze toate propunerile şi obiecțiile 
potrivnice, uzând de spiritul vizionar providenţial pe care şi-l aroga. 


BAL MASCAT 


Am fost treziți brusc, în miezul nopții, şi goniți cu viteză în spatele 
cazărmii. Dezbrăcaţi şi dezarmați, de am crezut că până aici ne-a fost. Mulţi 
dintre noi au căpătat pe dată convingerea că armata se săturase, în sfârşit, şi o 
să ne facă felul. Ne priveam unii pe alții, dar majoritatea arăta spre Porta, care, 
neavând buzunare, îşi încrucişa mâinile deasupra burțiiscofâlcite şi slobozi un 
râgâit nepăsător. Alura slăbănoagă, şuie, terminată cu joben galben, ne-a făcut 
să râdem. O umbră cu manta lungă de piele se ivi în lumina murdară: Chiorul... 

— Trecețţi la camioane şi echipați-vă! ordonă el scurt. 

Stupefacţie! Uniforme SS de cea mai bună calitate. Se iscă un tărăboi 
nemaipomenit. 

— Gura, dobitocilor! Mârâi Lowe. O să treziți toată lumea! 

— Bine, domnule, dar ce soi de chestie e asta? întrebă Barcelona. 

— Ne trimiteţi iar la rachete?! Vru să ştie Mărunţelul... 

— Ador jucăriile! 

Încercă să-şi încheie vestonul, dar acesta pârâi cu un zgomot asurzitor. 

— Poftim, boarfele SS-ului! Nu sunt bune de nimic... 

— Ţin să vă anunț că eu nu pun „Cap de mort” la joben sub nicio formă! 
Declară Porta; lar pisica mea a fugit când a văzut uniforma... Ofer recompensă o 
mie de reichmarks! 

O mulțime de huiduieli s-a abătut asupra lui. Bătrânul se ivi cu ochi 
lăcrimoşi şi trişti, molfăind luleaua ciobită. 

— Nu înțeleg un lucru, am nevoie de o explicaţie... 

— Întreabă-ne pe noi, replică Porta, luându-l de umeri. La ce crezi că sunt 
buni părinţii? Ia zi lu' mandea, ce te nelinişteşte? 

— Vreau să ştiu de ce mă simt aşa de jalnic? N-am mai avut sentimentul 
ăsta de când aveam opt ani şi mama se încăpățâna să mă îmbrace cu şpilhosen 
galben! 

— Terminati cu tâmpeniile, interveni Lowe. Aliniaţi-vă, pluton! Inspecțţie... 

Holbă ochii, uluit, când văzu pe epoletul lui Porta strălucind două romburi 
de căpitan. 

— Locotenente, se înfoie el cu mândrie, ţin să te avertizez că un SS- 
Hauptsturmführer civilizat nu face obiectul vreunei inspecții. 

— Ai turbat, îl îmbrânci Lowe. Aruncă dracului însemnele alea şi treci la 
rând! 

— Ce brutal, strigă lunganul, tipic pentru SS! Ştiam eu că unităţile lui 
Himmler au ceva în neregulă. 

— Fugi de-aici, râse Gregor. Şi eu care eram convins că aici se adună elita 
Germaniei, cei mai buni fii ai Mutterland-ului! 

Chiorul ridică bastonul, semn că vroia linişte. Ne privi îndelung, apoi îşi 


drese vocea, mulțumit. 

— Arătați bine, sunteți veseli că întotdeauna şi asta mă încurcă. Nu-mi 
plac schimbările bruşte. Pisica lui Porta s-a întors, aşa că putem pleca în 
misiune. Avem ordin să deplasăm o serie de materiale pentru SS. Trebuie să vă 
mişcați repede şi curat. Vreau să uit că ați incendiat un bar în Amsterdam, că ați 
dărâmat un pod strategic, că ați distrus o fermă şi doi subofițeri din compania de 
stat-major au fost mătrăşiți. Apropo, ştie cineva încotro se îndrepta 
Unterscharfăhrer-ul Sievres, când a dispărut? Nu că l-aş fi iubit prea mult, dar ai 
lui îl caută cu disperare... Kreutzfeld, ce zici? Putem da de el, să aflăm chestia 
asta? 

— Nu cred că merită să dezgropăm omul doar ca să aflăm atâta lucru, 
domnule general! 

Plutonul izbucni în râs. 

— Ei, acum, că ştim cum stăm, vă previn că o să vă deplasați sub fanionul 
Diviziei Panzergrenadier „Polizei IP’. Nimeni nu va îndrăzni să vă oprească, iar 
dacă da, culcațţi-i la pământ fără milă. Nu abuzaţi de acoperire, avem şi aşa o 
grămadă de probleme. Ăsta e traseul, zise el, luminând o hartă cu lanterna, şi ne 
dăscăli pe îndelete asupra traseului. Lowe şi Beyer vor conduce; nu vreau să aud 
nicio întrebare! 

Sfârşi rapidul briejing prin a da foc tuturor hârtiilor şi hărți, apoi ne salută 
şi dispăru fantomatic. 

Micuţul îşi găsise până la urmă un veston, dar în ultima clipă şi-a adus 
aminte de muzicuţă şi n-a fost posibil să plecăm, cu toate amenințările. Coloana 
dispăruse de zece minute, când s-a hotărât să apară. Lowe aştepta resemnat; 
semn că nu-l atrăgea deloc misiunea. 

— Ne-au luat ca din oală, gâfâi Micuţul, aşa că am făcut un tur de forță să 
iau câte ceva pentru drum. Dă-i gaz, Swen, continuă el şi înghesui în spatele 
scaunelor o desagă voluminoasă. 

— Credeam că eu trebuia să zic chestia asta, mârâi Lowe, dar nu fu băgat 
în seamă de malacul care se tolăni confortabil. 

— Să mă anunţaţi când trecem Rinul, zise el, căscând. E prima misiune pe 
teritoriul patriei şi nu vreau să pierd nimic... Poate ne aşteaptă cu flori şi pături 
curate şi ne vor ruga să oprim războiul. 

— Nătărăul ăsta are dreptate, am zis eu. Înaintăm în plin teritoriu german 
cu o misiune de luptă. Oare s-a gândit cineva cu adevărat la chestia asta? 

— Toţi, într-un fel sau altul; Luptăm la granițele țării; mâine cine ştie ce se 
mai poate întâmpla! 

Cerul se lumină deodată pe direcția de mers. Tunete înfundate se 
rostogoleau asemenea unei avalanşe de bolovani. Lumina verde era brăzdată de 
pete roşii-vineții care pulsau ciudat. Undeva, deasupra Germaniei, se ducea o 
bătălie aeriană de noapte, care lăsa impresia că se apropie de noi. Lowe privea 


crispat spectacolul dantesc, deranjat, totuşi, de sforăitul Micuţului. Un sat 
cufundat în beznă îl făcu să tresară. Lanterne gălbejite de camuflaj se iviră 
semnalând disperat. Am privit întrebător. 

— Opreşte, dar stai cu degetul pe trăgaci! 

Două umbre se apropiară în grabă. Erau ofițeri superiori ai armatei. Unul 
se urcă pe treaptă şi vru să zică ceva, dar, când zări însemnele cu runa lupului, 
amuți de spaimă. 

— Ce-i, căpitane? se răsti Lowe. Spune o dată, nu ne mai ține în drum! 

— Mergeţi spre Mayen? zise el, înghițind în sec. Nu vreau să vă deranjăm, 
dar avem un rănit grav... un general-maior. 

Lowe cumpăni rapid. Deşi n-ar fi trebuit, acceptă. Ofițerii urcară grangurul 
bine legat pe o targă, dar, în loc să rămână cu el, aşa cum ar fi fost normal, o 
zbughiră imediat. 

— Ce dracu', Swen, ăştia-s nebuni? Dă-i drumul. 

Am demarat pentru a prinde din urmă coloana ce urma o rută pe centura 
Mayen-ului. Din caroserie se auzi un răcnet vesel, urmat apoi de cântece 
dezfranate. Ne-am privit uimiți şi l-am trimis pe Micuţul să vadă ce se petrece. 

— E beat ca un porc, zise el, râzând. E plin de bani şi are o coroană 
dentară minunată... Zici că sunt minele de aur ale lui Solomon! 

Preocupat de eveniment, Lowe nu sesiză pericolul. 

— Drace, în ce porcărie m-am băgat! Tipii ne-au dat țeapă. Ce crezi Swen? 

— Cred că trebuie să ne descotorosim de el în oraş! Dacă ofițerii au întrebat 
de Mayen, înseamnă că voiau să-l expedieze aici! 

— Ai dreptate, să facem un mic ocol şi să aruncăm beleaua asta undeva. 
Chiorul o să mă desființeze dacă află... 

Coloana încetini, însă, într-un filtru de control dublu, Porta se ivi lângă noi. 

— Ar cam trebui să preluaţi conducerea, domnule, altfel n-o să atingem 
Koblenz-ul până dimineaţă... 

Purta încă însemnele de căpitan. Lowe se lămuri brusc. 

— Mai am unele probleme, Porta. Te vei ocupa tu de treaba asta, sau nu te 
crezi în stare? 

— Cine, eu?! sări Porta. Lăsaţi pe mine, vom trece ca uraganul prin barajul 
ăsta! 

Suflă pe steluțele argintii şi dispăru în beznă. 

Nu trecură nici zece secunde şi din față se auzi un tărăboi de nedescris. 
Din caroserie izbucni un muget infernal. Ofițerul se puse pe urlat cu voce de 
tunet. 

— Dezlegaţi-mă, bandiţilor! Curtea Marţială o să fie prea blândă pentru voi. 
Torgau o să vă mănânce ficațţii... 

— Kreutzfeld, fă ceva! Doamne, cum am ajuns în situația asta? 

— Cu plăcere, şefu! Îmi place la nebunie să pocnesc ofițerii superiori! 


Dar generalul avea ochi de bufniţă. 

— Doar n-o să loveşti un general! strigă el ca un leu în luptă. 

— Ba bine că nu, râse Micuţul şi îl altoi scurt şi la timp, căci deja se 
vedeau lumini şi căşti lucind spre noi. 

Apăru mutra lividă ca de ceară a unui polițai. 

— Ce e, colega, aveți probleme? Am auzit un strigăt înfiorător. 

— Un caz de dezinterie acută. Am informat. Trebuie să intrăm pe drumul 
cel mai scurt spre spital! 

Un colț de prelată se ridică brusc şi mutră schimonosită a Micuţțului îşi 
făcu apariția cu spume în colțul gurii. 

— Sfântă Magdalena din Koblenz! strigă polițaiul îngrozit. Faceţi prima 
străduță la stânga, o să ajungeţi chiar în centru, apoi mai întrebaţi. La 
întoarcere, treceţi în viteză, o să am grijă să nu vă oprească nimeni! Căpitanul 
vostru e nebun de-a binelea... 

Am virat cu greu şi ne-am trezit într-un nenorocit de cartier pe jumătate în 
mine. Cu accelerația apăsată la maximum, m-am avântat pe strada desfundată. 
Eram deja în întârziere. Dar, ghinion! Un şanţ mocirlos ne bară calea. Opelul sări 
ca un greiere uriaş şi negru, trosnind asurzitor din încheieturi. Un gard de fier 
forjat zbură cât colo, ca apoi să percutăm zidul deja şubrezit al unei case galbene. 
Hărăbaia se opri, în fine, înălțând un nor de praf înecăcios. 

— Drace, Swen, te crezi la atac cu blindatele? Strigă Lowe, amețit. E din ce 
în ce mai rău... 

Am încercat să degajez, dar în zadar. Micuţul sări şi înşfăcă o bucată de 
şină de oţel, provenită din acoperiş, şi o folosi drept pârghie sub puntea din 
spate. O mulțime de chipuri îngrijorate apăreau din case. 

— Ce staţi şi vă holbațţi? zbieră malacul. Puneţi mâna şi împingeți! 

Cu o sforțare generală, mastodontul se urni greu. 

L-au pus din nou pe drum, dar ghinionul ne urmărea în continuare: una 
dintre punțţile duble era strâmbă, căci hardughia rula şontâc-şontâc. Colac peste 
pupăză, Micuţul ne anunţă că generalul este mort. Am tăcut consternați. 

— Cred că a făcut un infarct, ne încuraja el. Vă garantez că nu prezintă 
vreo urmă de lovitură... Sau s-o fi înecat cu propria-i vomă, că a borât ca un 
dobitoc, îngână el vesel. Asta-mi aduce aminte de colonelul Sauer care era 
înnebunit după cârnaţi cu sos de muştar... 

— Creutzfeld, taci! zbieră Lowe. Simt că turbez... Hâțâna leşul corpolent, în 
uniformă frumoasă de infanterist, ca apoi să-i care la şuturi în coaste. 

— Te-ai găsit să dai ortu' popii în camionul meu, porc nenorocit, să 
putrezeşti în lad! Swen, scoate-ne cât mai repede de-aici şi fii atent la drum, 
trebuie să mă gândesc ce facem cu mizeria asta! 

— Eu zic să-l lăsăm frumuşel rezemat lângă o cârciumă şi s-o întindem... 

— Pe dracu', Kreutzfeld, e totuşi un general-maior! Idiotul ăsta o să ne bage 


în necaz... 

— Nu-i decât un cadavru ca sutele de mii pe care le-am văzut până acum. 
N-o să-i pese nimănui. Statul-major o să-l declare mort la datorie şi cu asta 
basta... 

Pe Blukerstrasse am dezbrăcat generalul pe care Micuţul îl aşeză artistic, 
de-ai fi zis că s-a prăbuşit beat şi a murit înghețat. Lowe observă în treacăt un 
ciudat zâmbet întipărit pe buzele vinete. 

— Să mergem, oftă el un pic mai potolit. 

Am trecut barajul fără probleme, dar, după nici zece kilometri, roțile din 
spate mijloc s-au blocat, degajând un nor de ferodouri încinse. Iisuse! Împreună 
cu Micuţul am demontat jantele şi le-am aruncat pe marginea şanțului. 
Camionul mai avea încă nouă roți, aşa că ne-am continuat drumul după o pauză 
de cincisprezece minute, de-ajuns ca să fim prinşi din urmă de un „Kubelwagen” 
al poliției ce semnaliza disperat. Era „Chip de ceară”, şi mai galben şi mai 
timorat. Cu un efort disperat îşi ceru scuze pentru oprire, apoi reuşi să ne 
comunice, bâlbâindu-se complet, marea lui problemă: 

— Şi ce mă interesează pe mine cadavrul tău? zbieră Lowe de-i cutremură 
casca. Ai turbat, suntem în misiune specială sub comanda directă a Fâhrer-ului 
şi doar faptul că nu e vreun lagăr prin apropiere te scapă de arestare! 

— Pentru numele lui Dumnezeu, Oberstunfăhrer, vă conjur, dacă nu 
expediez generalul de aici, se va declanşa o anchetă monstruoasă... Vă rămân 
dator cu viața! 

— Ce general?... întrebă prostit Lowe. 

— Ticălosul ăsta, răspunse el, arătând spre sac, care şi-a găsit să crape în 
sectorul meu... Unitatea lui se află la Koblenz. Am aranjat cu un amic de-acolo, 
care o să vă satisfacă orice dorință. Tipul e în misiune temporară, dar e de-ajuns 
să întrebaţi de supraintendentul Wolff şi-o să-l găsiți imediat... El o să se ocupe 
de cadavru! 

Am buşit cu toţii într-o explozie de râs homeric care l-a adus pe „Chip de 
ceară” în pragul leşinului. Era evident că omologii săi din SS nu erau zdraveni. 

— Wolff, zici? Hohoti Micuţul. Şi cam ce dorinţe are el la îndemână? 

— Pe legea mea, zise polițaiul, întrezărind o portiță, orice... Plus că o să am 
grijă să nu întâlniți nici muscă pe şosea. În zonă sunt concentrări masive şi au 
mereu loc ambuteiaje. Voi ține pe marginea drumului, chiar şi pe Scaraoţchi în 
persoană, doar sunteți în misiune specială! 

— Fie, acceptă Lowe, mărinimos. Aruncă jigodia aia în camion, dar să te 
ferească sfântul să vorbeşti prostii! Divizia mea are nevoie de oameni în 
Iugoslavia. Permanent, alde Tito curăţă acolo un pluton-două pe zi... înţelegi? 

— Absolut, Obersturmführer, vă stau întru totul la dispoziție, altfel ajung 
oricum la mama dracului! 

La ordinul său, generalul-maior a fost aruncat precum un sac de cartofi în 


caroserie, apoi am demarat asemenea unei rachete, zbierând ordine în stație, fără 
să țin cont de interdicție. „Chip de ceară” s-a ţinut de cuvânt. Am traversat zona 
cu toată viteza, dar, pe măsură ce avansam, devenea tot mai evident de ce trebuia 
să ne ţinem gura. Toate drumurile şi localitățile erau înțesate de trupe şi 
echipament, abil camuflate. Altele se îndreptau către front, la adăpostul 
întunericului, însă erau date atât de rapid la o parte, încât treceam asemenea lui 
Moise peste ape. Acest tur de forță ne aduse în zorii zilei la bariera oraşului 
complet ruinat. Prin mioarele de ceață şi ninsoarea măruntă, ciudat, parcă 
fragmentat în aer, se zărea vârful ascuţit al catedralei gotice. Ce sentiment 
straniu, să vezi mândra Germanie transformată atât de jalnic, cu toți mămicii ei, 
odinioară fugăriți la porţile teritoriului! Am fost preluaţi de un căpitan SS, de 
proveniență incertă, uluit să ne vadă atât de repede la postul de control. La acea 
oră străzile mişunau de trupe ca un furnicar. Ca din pământ, s-au ivit acei polițai 
atotputernici, care ne-au condus, aparent fără niciun efort, în curtea plină de 
moloz a unei clădiri masive. Peste gardul de piatră, ce părea că limitează 
suburbia, se vedea un teren viran presărat cu movile troienite. 

— Aţi ajuns prea repede, mormăi căpitanul. Dacă ceața persistă, la prânz 
vom pleca mai departe. (Privi dezorientat gradele de pe uniformele noastre, 
țuguind buzele vinete.) Care naiba e şeful aici? 

— Locotenent Lowe. Cu cine vorbesc? Haustunmfuihrer Kresner! Faceţi 
abstracție de grad, eu voi fi un soi de călăuză, molfăi el plictisit, privind uşor 
cruciş peste locotenent. 

— Aveţi idee cum stăm cu bordelurile prin zonă? Intră direct în subiect 
Micuţul. Dar cu pileală? Mi-e o sete nebună... 

— Habar n-am, dragule, mie unul îmi plac băieţii, aşa că descurcă-te 
singur... Cât despre pileală, e o cramă imensă în centrul oraşului! Hmm... 

Privi atent la găligan care, prudent, îşi trase poalele bluzonului de camuflaj 
peste buci. 

— Aţi auzit întâmplător de un oarecare Wolff, de la 27 Blindate? Interveni 
Lowe. 

— Ah, ticălosul ăla nenorocit!? Îşi face veacul în depozitele gării. Deja a pus 
pe jar toată lumea bună... 

— Wolff! sări Porta ca ars. Ce-i cu Wolff2!! 

„Nu-i treaba ta”! se răţoi Lowe. (Apoi îl trase brusc pe Micuţul deoparte.) 
Dispari! îl ameninţă el pe roşcat. 

— Dacă merge careva în oraş, sunt dispus să-l conduc cu maşina, continuă 
Kresner. Nu mi-ar strica un şofer. 

— Feldwebel-vx Kalb, amicul nostru, ar fi cel mai indicat, zise Heide, 
rânjind. 

— Pe Allah, Julius, ce vrei să insinuezi? sări Legionarul. - Că domnul 
căpitan ar fi o companie foarte plăcută pentru unul care şi-a lăsat fuduliile la 


muzeul din Torgau, răspunse Heide, prăpădindu-se de râs. 

Nicio secundă, şi încăierarea era gata, spre bucuria celor din jur. Gregor 
sări să-i ţină partea Legionarului, iar Wiese lui Heide. În păruiala generală, doar 
căpitanul observă că Mercedesul său demara discret. Un cuţit îi şuiera pe sub 
nas, aşa că se retrase prudent. Una dintre ferestrele clădirii se prăbuşi cu zgomot 
şi o rafală de automat răsună înfundat. Era Bătrânul. 

— Potoliți-vă, lichelelor, îi alintă el, altfel mă văd nevoit să vă găuresc 
tărtăcuţele! 

— El a început, zise Legionarul, arătând cu hangerul spre Heide. Ucigaşul 
ăsta de evrei! Lasă-mă să-l termin odată! 

— „Mergi sau crapă” degeaba a trăit printre franțuji, n-are niciun pic de 
simț al umorului..., se plânse Heide. 

— Gata, ori terminaţi, ori vă pun de gardă! Argumentul părea că dă 
randament, căci se potoliră ca prin farmec. Un stol de porumbei, speriați de 
împuşcături, roia în jurul podului înveselind parcă ruinele cu gângurit şi freamăt 
de aripi. Din curtea vecină se auzi larmă, urmată de un pârâit caraghios 
întrerupt de rateuri astmatice. Stupoare. Jobenul galben se zări alergând de-a 
lungul gardului de piatră şi în stradă țâşni silueta cocârjată cu genunchii la gură 
a lunganului ce călărea o motocicletă deşucheată. 

— Aşteaptă-mă, banditule! Răzbătu un răcnet, şi pe urmele lui se ivi Birke, 
pedalând frenetic pe o bicicletă de curier, care trosnea din toate încheieturile. 

Porumbeii aliniați la streaşină priveau mirați ciudata arătare cu beretă 
scoțiană şi pampon albastru. 

Kresner privi întrebător către Bătrânul, care dădea neputincios din cap. O 
țaţă, înfofolită cu trei cojoace şi încinsă cu un gal verde, venea ţipând isteric. În 
mână agită un ditamai făcălețul. 

— Cine e tâmpitul care conduce gaşca asta sinistră? Trâmbiţă ea, 
nervoasă, fără să pară impresionată câtuşi de puţin de adunătura cazonă. Voi 
ăştia din SS n-aţi găsit altceva mai bun decât să jefuiți o bătrână cumsecade? Ce- 
or să facă Hilde şi Andreea fără motocicletă şi bicicletă? Sărăcuţțele fete au de 
alergat dis-de-dimineață! 

— Dacă e vorba pe-aşa, o să mă ocup eu de bietele fete, zise Heide, 
zâmbind cu subînțeles. 

Dar magaoaia îl pocni aprig cu făcălețul. - Tacă-ţi fleanca, ţărănoiule! Tu 
ăla de-acolo, ăla micu', ce căşti gura? zise ea, arătând spre Legionar. Tu îmi 
inspiri încredere, aşa că fă-te-ncoace imediat. Fetele mele trebuie să ajungă cât 
mai repede la sediul „Serviciului de muncă pentru tineretul feminin”, iar apoi la 
spital. Azi se donează sânge şi aţi face bine să treceţi şi voi pe-acolo, înainte să vă 
înfundațţi în cine ştie ce cârciumă! Hai, odată, blegule! Şi nu uitaţi, sunt căpitan, 
chiar dacă asistentă medicală! Dar gradul bate curul, nu-i aşa, băiete? 

— Sau aşa ceva, recunoscu Legionarul, supus. Deci, cu ce-o să plecăm? 


— În curte e o rablă de Citroen, care zace acolo de-o lună, şi, până mă 
schimb, o să puneţi la bătaie şmecheriile voastre de bărbați să-l porniţi, altfel va 
ieşi un tărăboi monstru. 

La comanda Bătrânului, ne-am repezit cu mic cu mare, asemenea unor 
copii, şi iată că tărăboanța porneşte în timp ce matroana gălăgioasă apare înțolită 
într-o impecabilă uniformă SS şi însoțită de două blonde solide, cărora le fugeau 
ochii ca la draci. Legionarul le înghesui ceremonios pe scaune şi biata maşinuţă 
demară apoi în uralele noastre, lăsând în urmă un imens nor de fum. 

Kresner se resemnase în final, sătul de balamuc, şi plecase pe jos, iar eu 
am privit ceasul. Mai era o oră până să pornesc pe urmele lui Lowe, dar nu 
aveam astâmpăr. Un spiriduş parşiv îmi dădea târcoale, împungându-mă 
neîncetat. 

— Gata, am roit-o! i-am strigat Bătrânului. Lowe ţine morțiş să vadă 
camionul reparat... 

Şi, fără să mai aştept, m-am repezit către maşină. 

— Swen, unde naiba vă grăbiţi cu toţii? Vru să afle Bătrânul. Dar era prea 
târziu, că deja demaram în trombă. Drumul spre gară n-a fost deloc simplu. În 
ciuda orei matinale, pe străzi era un adevărat balamuc. Trupe din toate armele 
treceau somnambulice, fără să ţină cont de lățimea carosabilului; oameni 
înfofoliți trăgând sau împingând tot soiul de cotigi spre piețe numai de ei ştiute, 
biciclete ce derapau caraghios în zloata afânată, tricicluri de lăptari, acum pline 
cu tot felul de hanțe, vehicule grele de transport, care blocau instantaneu 
circulația şi provocau crize de isterie polițailor, militari cu  semilune 
strălucitoare... O hodoroagă de tractor Berliet derapa de-a curmezişul chiar în 
fața mea. Am claxonat furios concomitent cu zbieretele inumane ale unui polițai. 
Bietul om, zăpăcit, a blocat definitiv utilajul. 

— Împinge-l într-o parte, hotărî polițaiul. Să nu-l mai văd aici. 

Fără întârziere, am debarasat strada şi, profitând de situație, mi-am 
continuat drumul cu elan, stârnind o mulțime de înjurături la adresa SS-ului. 
Spre depozite am răzbătut cu uşurinţă, datorită gabaritului şi însemnelor. În 
mulțime am zărit cu uimire chipul Micuţului. Lowe comanda o grupă pestriță ce 
ducea pe umeri sacul cu generalul. 

— Faceţi loc! Urlă găliganul, îmbrâncind pe oricine. Trece un general de 
brigadă! La o parte... Hai, Swen, slavă Domnului că te-ai gândit să vii mai 
devreme. Dricul nostru a rămas blocat în centru! Hai, băieţi, sus cu ştabul. 

Soldaţii aruncară cadavrul care ateriză cu un zgomot sec şi o tuliră 
bucuroşi să scape de corvoadă. 

— Tipul ăsta a-nceput să mă calce pe nervi! Oftă Lowe. Să-i dăm bice, 
poate terminăm odată! 

— Fiţi cu ochii în patru, am avertizat eu. Porta şi Birke au pornit pe urmele 
voastre! Vor apărea curând, fără doar şi poate. 


— Porcul ăsta roşcat! gemu Lowe. O să-i găuresc bucile de cum apare! 
Nemernicul miroase orice mizerie ca un vultur pleşuv! 

Micuţul, plecat în recunoaştere, se întoarse imediat. 

— L-am bunghit imediat după cele două potăi care stau de veghe la uşă. 
Abia aştept să văd ce mutră face când ne-o vedea. Să vă conduc la intrarea 
dinspre peron. E uimitor prin ce locuri aterizează Wolff ăsta! 

Am tras camionul la rampă şi am trecut aroganți pe lângă gărzile înlemnite 
de spaimă la vederea noastră. Apariţia unor tipi din „Orpo” e tot ce putea fi mai 
rău. Mai mereu se lăsa cu arestări subite, anchete dure ori „sinucideri” ciudate. 
Wolff se lăfăia într-un jilț de piele monumental şi ascuns cu totul după un vraf de 
dosare minuțios aşezate. Fără să ridice capul din hârțoage, strigă arogant şi 
netemător: 

— Vă aşteptam, intrați şi aşteptaţi. Voi rezolva imediat toate chestiunile. 

Ne-am aşezat amuzațţi pe băncile negeluite din birou. 

— Nu mă gândeam c-o să livrați „coletul” atât de rapid, dar e o treabă 
bună. Toată mascarada asta se va termina înainte de prânz. 

— Aţi făcut bine că l-aţi ajutat pe amicul meu Spaatz. În zilele astea 
contează orice relație, mai ales când e vorba de ŞŞ. 

— Hmm, mda..., tuşi Mărunțţelul plictisit, şi se întinse, trosnindu-şi oasele. 

Bocancii săi uriaşi ajunseră până la biroul lui Wolff. 

— Doamne, sări el, ce pute în halul ăsta? 

Ridică ochii, dar în secunda următoare îşi acoperi fața cu palmele ca după 
un vis urât. Trecu apoi printr-o gamă de culori de la purpuriu la alb, amestecate 
cu un bâlbâit gutural şi, în fine, reuşi să îngăime numele noastre. 

— Voi aici?... Ce aiureală! Ce-ar fi să vă roiți? Aştept pe cineva important... 
ei, la dracu... 

— Ce memorie prodigioasă! zise rânjind Lowe. Dragul de Wolff şi-a amintit 
numele noastre şi încearcă să ne provoace la o discuție inteligentă! Eh, dar nu 
prea avem timp de aşa ceva! Nu cumva aştepţi un general-maior? Ei, uite, ai în 
față garda care-l însoţeşte, aşa că fă bine şi ridică-ți târtița din fotoliu, căci 
belferul din sac a cam început să miroasă mai rău ca bocancii lui Kreutzfeld. 

Încă nevenindu-i să creadă, Wolff cercetă conţinutul sacului. 

— Habar n-am ce căutați în uniformele astea oribile, nici nu vreau să ştiu. 
Mă interesează însă care este prețul? 

— Habar n-am de ce vrei tu să reabilitezi un porc de general şi nici nu 
vreau să ştiu, îl parafrază Lowe. Mă interesează însă ce se petrece aici! Ăsta e 
prețul. 

Micuţul holbă ochii, dezamăgit, dar, ciudat, se abținu să comenteze. Wolff 
încercă să arunce o privire în sac, dar Lowe îl opri brusc. 

— Mai întâi, informaţia! 

— La naiba! Ce-ai vrea să ştii? Dacă ar fi după experiența mea, nu se va 


întâmpla nimic. O grămadă de pregătiri care au drept scop deplasări masive de 
trupe. Ai zice că se pregăteşte o ofensivă, dar nu-i aşa. Nu văd echipament, nu 
văd haleală şi, ce e mai rău, nu văd combustibil. Toate vin cu târâita în cantități 
insuficiente. Abia au sosit tancurile voastre pe care mă pregătesc să le expediez. 

— Deci, să înțeleg că ne pregătim pentru apărare, conchise Lowe. 

— Tocmai aici e nenorocirea... E vorba de un atac! Vestea pe care o dădu 
Wolff căzu ca o lovitură de grație, exact în momentul când Porta şi Birke intrară 
intempestiv. Priviră dezorientați adunarea năucă şi dubioasă din jurul unui sac şi 
mai dubios. 

— Un atac sinucigaş!! zbieră deodată Micuţul, după un efort de gândire. 

— Ce atac? ţipă Porta ca muşcat de viperă. Ce dracu' se petrece aici, ce soi 
de porcărie mai e şi asta? Un depozit gol? 

— Dar ce te aşteptai să găseşti, peştera lui Ali Baba? zise Wolff, rânjind. Ai 
dat-o în bară de data asta, tărtăcuţă proastă şi avară ce eşti! 

— E ceva în neregulă aici! strigă Birke, acuzator. Ce e chestia asta? 

— Un priveghi! Rosti solemn Micuţul. Aveţi niscaiva lumânări? Acuşi 
urmează dezvelirea... 

— Gata, hotărî Wolff, să terminăm cu prostiile, şi aşa am pierdut o 
grămadă de timp. 

Deschise sacul, dând la iveală trupul ţeapăn al generalului. O secundă 
privi uimit gura pungită a cadavrului. 

— Nu se poate, bâigui el. 

Şi, cu un gest scurt, scoase din tocul de piele Walther-ul generalului. Folosi 
pistolul pentru a-i cerceta curios dantura, apoi îl şterse pe uniforma feldgrau de 
calitate a ofițerului şi îl puse la loc. 

Cu fața congestionată de o furie prost mascată, îi cercetă pe cei din jur. 

— Ce te holbezi? îl repezi Micuţul. 

— Am fost înşelat. Ce mizeria dracului! Unde-i aurul meu? 

— Aurul tău? Ai turbat? zise Porta, râzând. Te uiţi în gura unui mort şi 
întrebi de aur? Eşti bun de spânzurat. 

— Mă doare-n cur de voi! zbieră Wolff. Ori îmi dați coroana dentară, ori vă 
luaţi mortăciunea de aici! Ați înțeles?! 

— Oberfeldwebel, nu eşti zdravăn? Interveni Lowe. Vrei să zici că o grupă 
din „Orpo” SS, condusă de un ofițer superior, a furat coroana dentară a unui 
general-maior de infanterie? Te-ai ţicnit de-a binelea! Exclamă el, ridicând brusc 
automatul. Kreutzfeld, fă rost de un ştreang! Swen, pune o ladă sub grinda de- 
acolo! Dacă încerci să fluieri cumva după javrele alea, te lichidez imediat! 

Armele noastre țăcăniră amenințător. Wolff se îngălbeni dintr-odată. 

— Am glumit, ce dracu', doar facem parte din aceeaşi unitate... Lasă, scap 
eu de cadavru, cum ne-a fost înțelegerea... 

— Tu, camarad cu noi? zise rânjind Lowe. Doamne, tipul ăsta e aiurit 


complet. De când sunt în SS, n-am văzut aşa ceva. 

— Depozitele sunt de vină, zise Birke, gânditor. Am mai auzit cazuri din 
astea. Cică aerul închis se combină cu mucegaiul şi afectează creierul. Toţi 
pacienții sunt irecuperabili... Aiurează, spun chestii ciudate... 

— E un soi de schizofrenie! strigă Porta, care îl ajută pe Micuţul să 
petreacă ştreangul după grindă. 

Paznicii şi personalul depozitului se apropiară curioşi şi se înveseliră 
instantaneu când au priceput că Wolff urma să fie executat. De-afară se auziră 
două chelălăieli îngrozitoare. Birke apăru ştergând de sânge baioneta lungă a 
„Thompson” -ului său. 

— Gata, oftă el. Am făcut de petrecanie potăilor ălora nesuferite... 

Wolff se rezemă amețit de cadavrul generalului. Asuda atât de abundent, 
încât vestonul era leoarcă pe el şi scotea aburi ca un cal. 

— Domnilor ofițeri, trebuie să fie o greşeală! zbieră el. Mi s-a părut că v-aş 
cunoaşte vag de undeva, dar m-am înşelat! De unde să cunosc eu pe cineva din 
poliția SS-ului? Cred că am avut vedenii... 

— V-am spus! Urlă triumfător Birke. Mucegaiul e de vină... 

— Aşa e, se agăţă el disperat de chestia asta. Am boala depozitelor. Dar mi- 
am revenit, gata! Cât despre defunct, o să mă ocup personal. E un erou mort la 
datorie, care va avea parte de toate onorurile... 

— Şi berea? întrebă Lowe. Berea neagră pe care ai primit-o de la generalul 
Brown în schimbul alcoolului? Poliţia nu doarme, avem date precise. 

— Şi berea! răcni fericit Wolff. Cum să uit de bere... 

Îl priveam surprinşi pe locotenentul nostru. Se afla într-o ipostază nouă. 

— Şi ţigările, şi haleala?! Ce-mi umbli mie cu prostii din-astea, că ai 
depozitele goale? 

— Tot, tot, domnule ofițer... Obersturmführer, mă scuzați! Ce staţi, strigă el 
către oamenii săi, dezamăgiți de întorsătura lucrurilor. Treceţi şi încărcați mai 
repede. 

Privi oripilat spre Micuţul care, sus pe ladă, îşi băgase capul în ştreang să 
verifice nodul. 

— Păcat, oftă el. Şi când te gândeşti că am folosit ultima mea bucată de 
săpun! 

— E în regulă, Oberscharfăhrer, o să vă pun la dispoziție o lădiță din cel 
mai bun săpun... 

— Şi nu uita şi-o cutie mare din cele mai bune trabuce, ganguri Micuţul, 
sprijinit cu beregata în lațul gros de cânepă. 

— E uimitor! Râse Porta, dând jobenul pe ceafă. Câte poate să fure un 
subofițer de intendență, şi te miri de ce nu mai ajunge nimic la bietul răcan de pe 
front!... 

Camionul se umplu cât ai clipi cu toate bunătăţile din lume, başca 


reparația urgentă a punţii din mijloc. Lowe comandă, în sfârşit, îmbarcarea, 
lăsându-l năuc de spaimă pe Wolff. În loc de salut, îşi duse degetul la buze şi 
făcu un semn arhicunoscut, la beregată. Întors la birou, lovi sticluța lui de 
cerneală roşie, care folosea la marcarea ieşirilor. Privi după uşă, unde găsi câinii 
ciobăneşti legați fedeleş, care scânciră vesel la vederea stăpânului, dar se prăbuşi 
vlăguit, fără să mai aibă putere să se bucure. 

Ne-am reîntors prudent prin ceața deasă şi, printr-un noroc extraordinar, l- 
am agăţat pe Kresner, care aştepta în îmbulzeala de pe trotuar. Ceaţa îşi avea 
avantajele ei, căci aviația aliată, care de regulă se repezea asupra arterelor 
circulate de orice fel, ne lăsa în pace. Căpitanul era de un laconism şi o muţenie 
rar întâlnite la un cadru SS. Se mulțumea să mormăie şi să râdă cu gura până la 
urechi, sau să ia diverse atitudini mimice, avantajat de mobilitatea extraordinară 
a feței. Porta l-a întrebat, spre hazul tuturor, dacă nu a fost cumva clovn sau 
actor de pantomimă. 

— Am fost actor, e adevărat, recunoscu Kresner înveselit, apoi amuţi din 
nou, mulțumindu-se să dea din cap, afirmativ, în momentul când Lowe îl anunță 
că vom amâna plecarea pentru la noapte. 

Porta a fost numit bucătar-şef şi maestru de bal, iar Micuţul, şef de 
cantină. El a aşezat la repezeală opt mese cap la cap, în lunga sala de la parter, şi 
a montat capre pentru cele trei butoaie de bere. Legionarul şi ofițereasa au 
debarcat cu un pluton de zdrahoance declarate asistente, care mai de grabă 
arătau ca nişte paznici de puşcărie. Dar ce conta! Lowe declarase masă festivă 
dintr-o serie de motive care scăpau de sub corectitudinea atitudinii obişnuite. 
Poate că, sătul de presiunile zilnice, răbufnise asemenea unui ceainic. Nu era 
lucru obişnuit să vezi un ofițer că el ordonând o pauză în toiul unei misiuni 
secrete. Kresner apăru cu un patefon şi un braț de plăci englezeşti şi americane, 
iar Porta declară deschisă festivitatea. „Cep!” comandă el spre bucuria 
copilărească a Micuţului, care desfundă primul butoi cu o cană de lemn şi un 
ciocan uriaş. Pe mese au apărut „antreuri sofisticate”, servite direct în cutii de 
conserve asortate cu doi saci de chifle vieneze, care circulau din mână în mână, 
totul stropit din belşug cu votcă şi bere neagră. A urmat apoi o tocăniţă cu sos de 
vin şi cimbru, specialitatea casei, un jambon afumat asistat de o cutie imensă cu 
măsline, pe care s-a încins o bătălie în toată regula. După vreo două ore de 
muzică şi dans îndrăcit cu „puştoaicele” nevinovate, care mai că ne-au rupt 
oasele, Porta ne-a oferit surpriza festinului: „frigărui flambate”, între care, printre 
alte ingrediente, am recunoscut delicioşii porumbei, urmate de un deşert cu 
batoane de ciocolată, lichior şi compot de fructe. Cu un gest de bunăvoință 
supremă, Lowe a oferit întregului pluton câte o cană de şampanie, restul sticlelor 
rămânând la dispoziţia „corpului ofițeresc”, aşezate în căşti pe post de frapiere. 
Toată distracţia a degenerat într-un balamuc destul de decent pentru unii ca noi, 
ce a culminat cu french cancan-ul oferit de fete, o chestie de un haz nebun, căci 


săriturile lor au făcut să pice pur şi simplu tencuiala tavanului. M-am trezit 
înşfăcat de o mână fermă şi, până să-mi revin din amețeală, eram târât deja în 
camera de alături. O vlăjgană roşcată şi pistruiată, cu înfăţişare de războinică 
celtă, se prăbuşi drăgăstos peste mine. 

— E timpul dragostei, puiule! zbieră ea, înfocată, şi mă dezbrăcă imediat. 

N-am mai zărit decât doi sâni uriaşi şi apoi sfârşitul. Gândul meu din urmă 
s-a îndreptat către bieții mei camarazi, oriunde ar fi fost ei în aceeaşi situație. 
Legionarul şi ofițereasa se amuzau teribil de circul iscat. Până când şi Micuţul 
căzu pradă celor două însoţitoare blonde, fiind târât ca o cârpă prin sala de mese. 

— Mon Dieu, hohoti Legionarul. N-am mai văzut asemenea viol! 

— Asta este ceea ce numesc eu ritualurile de împerechere la SS-işti. Fetele 
mele au nevoie de sămânță zdravănă, ariană! 

— Mi se pare cam târziu, constată Kresner, sufocat de râs. 

— Chiar dacă vom fi învinşi, micii arieni vor fi bineveniți după război, 
hotărî madama, mulțumită să-şi vadă diavolițele în acțiune, ca apoi să dea pe 
gât, dintr-o suflare, ditamai halba de bere. 

Dintr-un colț, Porta ţipă disperat: 

— Nu e drept, bărbaţii fac aşa ceva, nu femeile!... 

Un zgâlțâit puternic mă trezi din beznă. Am zărit jarul enorm al unui 
trabuc şi m-am prăbuşit la loc, zdrobit şi mahmur. Capul mi se învârtea cu viteza 
unui carusel în ritm de french cancan. 

— Scoală odată, că te-am lăsat până în ultimul moment, ce crezi că eu mă 
simt mai bine? Parcă m-a călcat un tanc pe şira spinării! Curvele alea m-au 
distrus complet... 

M-am ridicat în cele din urmă, căci Micuţul începuse să mă ducă târâş de- 
un picior. Avea dreptate, coloana era gata, cu Mercedesul lui Kresner în frunte. 
Lowe aştepta fumând gânditor pe bancheta din față. Camionul meu era al doilea. 
Porta aşteptă în spate, hălpăind, dintr-o cutie de conserve. 

— E-n regulă, Swen? Strigă idiotul printre înghițituri. 

Am simţit că mi se face rău. 

— Kreutzfeld, îndată ce urci, dă semnal de plecare! Avertiză Lowe. 

Am urcat şi, pe mica banchetă din spate, am zărit două bidoane de 
cincizeci de litri. 

— Rezerva strategică! zise făcându-mi cu ochiul Micuţul şi ridică fanionul 
galben. 

Drumul ne duse peste Rin, unde barierele podului superpăzit se ridicară pe 
dată. Santinelele nervoase „lătrau” ordine, oprind circulația ca să ne dea 
întâietate. Oare cât de importanţi puteam fi? Ruta spre Limberg fu întreruptă 
apoi printr-un viraj la dreapta, care ne duse printr-un labirint de drumuri 
colaterale înțesate de antiaeriană. Spre miezul nopții am oprit la porțile enorme a 
ceea ce părea un lagăr. Micuţul, care se tot dresese cu bere din bidon, slobozi un 


râgâit atât de asurzitor, încât puse în alertă toate foişoarele de pază. 

— Vă aşteptam dimineaţă! se rățoi un plutonier cu lanterna roşie. 

— Tipii ăştia se mişcă repede! Îi comunică Kresner. 

Am intrat pe aleea principală în plină vânzoleală şi nu mi~ a venit să-mi 
cred ochilor. În lumina palidă am desluşit uniforme străine. 

— Ăştia-s prizonieri americani sau ce dracu'? 

— Zău? se holbă Micuţul. Mie mi se par înarmați până-n dinți. Heyyou! 
What 'syourname? Strigă el către un tip din post. 

— Zimmerman, boule! Treceţi mai departe. 

— Sunt ai noştri, reflectă Micuţul în râsul general. Te pomeneşti că ne-au 
vărsat la trupele de comandă! Am sfecliț. O, prietene, iar or să ne trimită în 
spatele frontului inamic, cu funia de gât... 

Micuţul avea dreptate. Asemenea acțiuni se terminau rău dacă erai 
capturat. Puteai să fii împuşcat în cel mai fericit caz, dacă nu schingiuit şi 
spânzurat. Soldații în uniforme străine erau considerați spioni şi tratați ca atare. 
Avusesem o grămadă de experienţe din astea pe frontul rusesc, unde executasem 
lungi raiduri, îmbrăcaţi în echipamentul lor. Drumul nostru se încheie într-un 
parc auto, unde bănuielile noastre păreau a se confirma. Lowe ridică neputincios 
din umeri, semn că nu ştia nimic. Locul era plin de tancuri, camioane şi 
transportoare de proveniență americană. 

— Ce se întâmplă? sări Bătrânul nervos. Ne trimiteţi la americani? Asta ne 
mai lipsea. 

— Habar n-am, dintr-o clipă în alta vom primi un curier. Kresner zice să 
aşteptăm liniştiți... 

— Drace, luaţi câte-o bere, să vă întăriți! Interveni Micuţul. 

Tot plutonul se înghesui fericit cu gamelele. Paznicul parcului primi şi el o 
porție în schimbul unei sobe-butoi care să ne îndulcească gerul din cortul alocat. 

— Sunteţi chiar din SSPolizeil? întrebă mirat soldatul. 

— Ei, aş, ce-ai înnebunit! zise Porta, viclean. Cum eşti tu american! 

— Mă gândeam eu, mare şmecher e Skorzeny asta! 

O gheară de oţel ni se înfipse în beregate. Comandourile lui Skorzeny erau 
reunite pentru acțiunile riscante şi morții lăsați în urmă. 

— Sunteţi cumva de la Blindate? Urmă el, sorbindu-şi berea calm. 

— Chiar aşa, confirmă Porta. E vreo chestie? 

— Mă gândeam eu. Am auzit că va fi trimisă o unitate specială în spatele 
americanilor. Nu sunt prea multe vehicule, dar de ajuns pentru o diversiune. 

— Merdel zise Legionarul, scuipând'. Quelle hon-eiu; quelle infamie... Ils 
soni des canailles ces SS-ists... 

Soldatul râse, neînțelegând o boabă. De când era aici, se obişnuise cu tot 
soiul de „speciali”. Uşa din prelată se deschise şi Lowe pătrunse însoțit de un roi 
de fulgi albi. Expedie paznicul cu un gest scurt. 


— lar ninge, zise el. V-aţi aranjat? Ce naiba aveți mutrele astea. A venit 
curierul, preciza el, scoțând un plic galben. Vom duce materiale pentru brigada 
lui Skorzeny, apoi ne vom întoarce la ai noştri, care au fost dizlocați în zona 
localității Prume... 

Aruncă plicul în sobă. 

— Drace, dar proşti mai suntem! Chicoti Barcelona. Şi noi care credeam că 
vom fi trimişi în spatele americanilor! 

— În spate nu, dar în faţă cu siguranţă, zise oftând Lowe. Am informaţia 
certă că vom ataca în zona Ardenilor cât de curând. Dumnezeu ştie cum vom 
scăpa şi din chestia asta... 

Ne-am strâns unii într-alții în jurul sobei. Era un lucru mult mai trist 
pentru nişte veterani ca noi, să aflăm cu certitudine despre un atac, pe care, de 
altfel, îl presimțeam, decât viziunea unor misiuni de comando. Atacurile nu 
aduceau nimic bun, nici măcar în cazul victoriei. Doar moarte şi durere. 

Când Dickson, colonel în serviciul de infanterie al Armatei I, transmise la 
15 noiembrie şefului său, generalul Hodges, un raport ce cuprindea date despre o 
apropiată ofensivă germană, a fost considerat de-a dreptul ţicnit şi fantezist. El 
arăta că Rundstedt pregătea o mobilizare totală a armatelor din zonă pentru o 
lovitură ce va asigura apărarea Reich-dului cu prețul celei mai mari înfrângeri a 
Aliaților. El fixă data atacului între 17-25 decembrie, spre amuzamentul teribil al 
generalului Siebert, şeful biroului de informaţii al lui Brad-ley. Agasantul ofițer 
era chiar la un pas de a fi scos temporar din funcţie. În zonă, timpul era oribil, 
nemții, distruşi moral şi fizic, deci, niciun motiv de îngrijorare. Asemenea 
serviciilor britanice, care din lipsă de informații suficiente o încasaseră teribil la 
Arnhem în Olanda, trupele americane habar n-aveau ce se petrecea în spatele 
liniilor germane din zona Ardenilor. 

În ziua de 16 decembrie, Bradley a sosit la cartierul general al trupelor 
aliate. Exact în momentul când intra în biroul lui Eisenhower, ironia soartei a 
făcut ca un ofițer de stat-major să vină şi să raporteze infiltrări de trupe germane, 
în zona Corpuluial VIII-lea de Armată al generalului Middelton, şi pe flancul drept 
al Corpului al V-lea al generalului Gerow. Încă surprins, comandantul suprem a 
fost convins că era o acțiune locală cu scopul de a distrage atenţia şi a da o 
lovitură principală în altă parte. Bradley aprecia că se încearcă de fapt blocarea 
ofensivei lui Palton spre Saar. 

Eisenhower a convocat rapid o serie de ofițeri ai Comandamentului 
Suprem, printre care mareşalul Aerului Tedder, generalii Smuth, Bull şi Strong 
şi, studiind harta Ardenilor, îşi dădu seama de ceea ce sesizase foarte bine, dar 
din păcate fără rezultat, şi bătrânul mareşal Rundstedt; anume că flancurile 
intrândului suntfoarte solide şi disponibile de a facilita introducerea de întăriri. A 
fost lansată totodată şi o teorie a „riscului asumat”, ca rezultat al unui „dejâ vu” 
eisenhowerian, în care comandantul prevăzuse de fapt ofensivă şi locul ei. Teoria 


era cel puţin ciudată, dacă ne gândim că nici generalii din prima linie nu se 
dezmeticiseră încă la două zile după atac. La nord, de pildă, în zona lui Gervw, 
unde Armata Ise afla în ofensivă împotriva barajelor de pe Roer, comandantul 
Hodges nu şi-a dat seama ce se întâmpla şi a ordonat ca ofensiva să continue. 
Noroc cu generalul Robertson, comandantul Diviziei 2, alcătuită din veterani, 
care a sesizat pericolul şi, alegând un aliniament de apărare, a salvat situația. Nu 
acelaşi lucru se poate spune despre prvaspata Divizie 99, silită să fugă în 
debandadă, până ce coloanele ei vor fi stopate de Robertson. 

Bradley s-a întors urgent la cartierul său din Luxemburg, de unde va ţine 
legătura permanent cu Eisenhower în primele zile critice. Misiunea sa de bază era 
să aducă întăriri în sprijinul Corpului al VIII-lea, care se replia şi, împreună cu 
Statul-Major al comandantului, să adune şi să regrupeze rezervele în vederea 
unei contralovituri, încă neprecizată datorită lipsei de informații. 

Situaţia începea să se limpezească, însă, destul de repede, astfel că după 
întrevederea de la Verdun, din 19 decembrie, cu Teddet; Patton, Devers şi 
Bradley, Eisenhower a adoptat pe zonă următoare trei hotărâri cruciale: 

1. Montgomery va comanda provizoriu toate trupele situate la nordul axei 
Prume-Givet. Această idee extraordinară, de a plasa întreg comandamentul din 
nord în mâinile acestui general, va declanşa o serie întreagă de discuții, atât din 
partea lui Bradley, care a afirmat că Montgomery „i-a şterpelit două armate”, cât 
şi din partea lui Monty, care, într-o conferință, se pare că îşi atribuise rolul de 
„mântuitor” al trupelor S.U. A. 

2. Devers îşi va lărgi frontul, eliberând astfel câteva divizii necesare lui 
Bradley. 

3. Intrândul din Ardeni va fi atacat de trupele proaspăt dislocate, atât din 
nord, cât şi din sud. 

Aceste acțiuni vor reuşi să antreneze în zonă peste şase sute de mii de 
oameni, care îl vor priva pe Model de orice şansă. 

O altă hotărâre transmisă comandanților săi, şi anume de a nu mai arunca 
forțele în luptă fragmentate, greşeală făcută de germani în Normandia, a avut că 
efect salvarea multor trupe, care ar fi fost repede distruse o dată introduse în 
lupta pe bucăți, în speţă blindatele. 


SALT ÎNAINTE 


Aşteptam în măruntaiele fierbinți ale unui monstru. Cea mai teribilă armă 
de atac construită vreodată era la dispoziția noastră, gata să distrugă, să lovească 
şi să zdrobească sub şenile inamicul. Formidabilul „TV1 Tigru II”, cu muchiile 
blindajului teşite, cu şenilele sale late, capabile să treacă pe orice teren, turela 
aplatizată şi tun cu tragere rapidă de 88 mm, în stare să distrugă orice ţintă. În 
ciuda greutăţii colosale — şaptezeci de tone — era o maşină extrem de suplă, care, 
condusă de un echipaj experimentat, făcea ravagii. Aceste tancuri au fost 
împărțite cu multă zgârcenie unităților, majoritatea înzestrând Armata a VI-a SS 
a lui Dietrich. Aducerea lor pe front era dificilă. Din cauza gabaritului şi greutăţii, 
erau necesare mijloace de transport speciale şi poduri întărite, ca să nu mai 
vorbim de cantitățile de combustibil imense înghițite de aceste maşinării cu 
adevărat drăceşti. 

Cu o săptămână înainte, cei mai buni comandanți de tanc au fost chemaţi 
la parcul auto, unde au fost puşi în temă. Oricine s-ar fi bucurat să comande 
aceste maşini, ca o încununare şi recunoaştere a capacităţii lor, dar timpurile se 
schimbaseră, iar cei prezenți ar fi dorit mai degrabă să comande un... vin bun în 
spatele frontului. Porta şi Micuţul s-au bucurat însă sincer. Ei au considerat 
acest „Kânig-Tiger” o armă demnă de nişte tipi ca ei. 

— Zece minute dacă voi apuca să conduc chestia asta, mă voi considera 
binecuvântat de zei! A declarat Porta, fără să ştie că până la sfârşitul războiului 
va conduce tancuri mai uluitoare decât „Tigrul II”. 

Wolff ne-a întâmpinat la preluarea materialului. Se comporta ca şi cum nu 
s-ar fi întâmplat absolut nimic. Impenetrabil, nu reacționa nici în momentul în 
care Micuţul îi puse în față cutia de săpun extrafin şi îi ceru în schimb țigări. 

— Dacă eşti incompatibil cu o asemenea marfa, n-ai decât s-o donezi 
infirmeriei sau văduvelor, îi zise el amabil şi îi întoarse spatele. 

— Cine se crede ăsta? se indignă Micuţul. Vreo ființă superioară sau ce? 
Un simplu escroc ca şi noi, doar că îmbrăcat mai bine... 

— Haina îl face pe om, îl potoli Barcelona, iar ideea nu e rea! Ia gândeşte- 
te, amigo! La infirmerie îl poţi schimba pe spirt, cât despre văduve, ce să mai 
vorbesc! S-ar prăbuşi imediat la picioarele tale pentru o bucată... 

— Uite, asta-mi place la Barcelona: rafinament spaniol, om subțire! Aşa că 
voi păstra săpunul pentru zile negre, poate chiar mă voi spăla într-o zi..., chicoti 
el. 

Îl priveam acum, înaintea atacului, cum stătea aşezat peste proiectile şi se 
purica asemenea unei gorile inocente, iar sub fruntea lui îngustă şi încrețită 
părea că nu există loc de vreo altă spaimă. 

— Ah, zise el, ia priviți puricii lui Adolf! Sunt atât de mari, încât s-ar putea 
compara cu nişte cuirasate pe lângă tancurile noastre. 


— Să nu care cumva să-i scapi! strigă îngrozit Heide, ca şi cum el ar fi fost 
lipsit de aşa ceva. 

Dar imediat se strâmbă, căci Mărunţelul omori lighioanele între dinți. 

— Animal scârbos, sper să nu mai apuci sfârşitul războiului, căci oameni 
ca tine au dus Germania de râpă! 

Bătrânul, sătul să tot scruteze ceața, intră şi trânti capacul turelei. 

— Naziştii au dus țara de râpă, zise el, întinzând un deget acuzator spre 
Heide. Cea mai bună dovadă e ceea ce se întâmplă acum. Ne aşteaptă o 
nenorocire... 

Heide tăcu prudent, căci ştia că Bătrânul are dreptate. 

— Mă gândeam la Wittman... Ce părere ar fi avut de tancul ăsta? 

— El care era un as al „Tigrului”, deschise vorba Porta, dar Bătrânul era 
pornit de-a binelea împotriva regimului. 

— Un as al naziştilor! strigă el înverşunat. Şi un SS-ist notoriu. Cei de 
teapa lui Hitler au nevoie de asemenea eroi, ca să arate lumii cine sunt şi să aibă 
motiv să bage în gura lupului pe alţii. A fost, într-adevăr, un mare specialist în 
blindate. Din Polonia şi până în Franța, Rusia şi iarăşi Franța a distrus sute de 
tancuri. Am auzit însă că era un lup singuratic, căruia nu-i păsa de alții, nici de 
el, drept pentru care a pierit ucis într-un moment când Adolf îl rugase s-o lase 
baltă cu frontul. Dar n-a vrut... şi ştiţi de ce?... Ai? 

— l-a tras aţa, îndrăzni să răspundă Micuţul. I s-a terminat norocul... 

— Cum ţi s-a terminat ție mintea! se răsti Bătrânul, spre hazul nostru, căci 
nu-l văzusem de mult aşa nervos. Pentru că n-a ştiut să se oprească la timp, 
blegule! 

Îl ciocăni cu degetul în frunte şi continuă: 

— Asta e marea nenorocire a naziştilor: habar n-au când să se oprească. Le 
lipseşte simțul măsurii, sunt megalomani; nişte țicniți periculoşi. 

Aprinse antica sa lulea cu căpăcel de argint, pufăind ca o locomotivă în 
ascensiune. 

— Dar tu ce zici, Swen? Mă sâcâi Porta, ca de obicei. 

— Dreptatea este împărțită, am încercat eu să mă eschivez. Atât norocul 
cât şi momentul opririi sunt capitale! E mare lucru, adică un mare noroc să ştii 
când s-o iei la sănătoasa! 

— He, he, he!... behăi Micuţul, care studia o ciudată conservă americană. 
De la debarcarea în Normandia, am devenit mari specialişti în domeniu. Hmm! la 
te uită! Spaghete cu sos de roşii şi carne! Cum dracu' de poţi trimite mâncare 
italiană tocmai de peste ocean? Tipii ăştia sunt nişte ciudațţi! 

— E paella, prostănacule, paella cu carne! zise Heide, mirosind cunoscător. 

— Tot un drac e! Conchise Micuţul. Poftim, ţi-o fac cadou, n-am de gând să 
halesc mâncare de broscari venită de la yankei! 

Dar, cum „rafinatul” Heide se strâmbă, conserva trecu imediat în mâinile 


hămesitului de Porta şi dispăru cât ai clipi. Scoase apoi capul prin tambuchiul 
său şi aruncă cutia în mijlocul unor grenadieri, care dârdâiau ghemuiţi în groapa 
din fața noastră. Feţele tinere încă, neatinse de tăişul briciului, s-au întors spre 
el, albe şi speriate. 

— Degeneratule! ţipă un puştan cu trese de plutonier. Ce te-a apucat? 

— Nu te mai smiorcăi, blegule! Să vezi când or arunca alde „Unchiu' Sam” 
cu bazooka ce-o să urlați... 

— Sper să te lovească pe tine şi pălăria ta nenorocită prima dată! 

Deodată se iscă un freamăt. Legionarul făcea semne cu fesul roşu, abia 
întrezărit prin ceață. Bătrânul transmise mai departe lui Barcelona şi făcu 
semnul crucii. Era ora opt şi zece minute. 

— Acuş pornim, anunţă el. Atenţie la avanposturi! Lichidaţi-le rapid, căci 
nu vom avea acoperire de artilerie Proiectil brizant. 

Proectil brizant! Repetă Micuţul şi împinse cu fruntea în culată un obuz cu 
vârf roşu. 

Ne armăm mitralierele. Motorul porneşte cu un huruit ca de tunet. Din 
ceață se aude lătrat de arme în ritm debordant, şi cearta unor căţei, apoi 
zgomotul caracteristic al benzilor derulate de mitralierele americane. Bătrânul dă 
ordin de plecare şi într-o clipă redevenim fiare ucigaşe contopite cu tancul. E greu 
de spus ce vedea Moşul prin ceața aceea, dar avea un instinct care te uluia ca 
întotdeauna. O simplă movilă, o ramură nelalocul ei, o gură de foc, pe care nu o 
confundă niciodată, erau semne de ajuns pentru a mă dirija fără greş şi în viteză. 
Calm, îl ţinea pe zbanghiul de Porta în frâu. Patru brizante bine ţintite, la un tur 
de zece grade stânga, au fost de ajuns să deschidă drum celor din 
Panzergrenadier. Focuri mici şi ciunte ardeau intens în ceață, cu sclipiri mov, 
probabil vreo lada cu rachete de semnalizare lovită. Rezemat de un ciot, cu ochii 
larg deschişi, tânărul plutonier privea rânjind hidos. Pieptul îi era străpuns de 
trei găuri enorme, iar falca aproape zbură. Porta îl salută, ridicând jobenul: 

„Să nu doreşti răul aproapelui tău, monologa el. Tancul trecu peste 
rămăşiţele unui cuib de observaţie. 

Printre amestecul de oase şi noroi se vedeau clar două căşti germane cu 
plasă de camuflaj. 

— Cine s-o fi grăbit? Chicoti Porta. Ei sau voi? 

— Lasă gura, păianjen roşcat şi măreşte ritmul! Bombăni Bătrânul. 

Blindatul acceleră, smulgând hălci noroioase din pământul înghețat. Vocea 
comandantului ne anunţă să intrăm pe şosea cât mai târziu posibil. Interdicția 
radio încetă, în sfârşit. 

— Atenţie! strigară Heide şi Bătrânul în acelaşi timp. Din liziera desfrunzită 
se desprinse o arătare hilară, dar periculoasă. Un obuzier pe şasiu de „Sherman” 
manevra greoi. Spre uimirea mea, nu ne văzu, fiind probabil cu ochii pe şoseaua 
plină de transportoarele noastre. L-am încadrat rapid, dar, surpriză, imaginea se 


dedubla brusc. Erau două! 

— Expediază-i la dreapta lui Washington, Swen! comandă Bătrânul. 

L-am lovit cu un perforant în laterala înaltă la câţiva centimetri deasupra 
şenilei. Capacele cutiei blindate au sărit în sus, ca dopurile unei sticle de 
şampanie, însă monstrul nu lua foc! Comandantul obuzierului vecin, care, printr- 
o îngrozitoare lipsă de atenție sau de experienţă, încă nu ne vedea, se uită curios 
la găvanele căscate subit în blindatul lovit. Apoi, deodată, l-am zărit ridicând 
privirea, dar prea târziu: obuzierul explodă în ţăndări, aruncându-l şi pe el cât 
colo. La lizieră se produse o viermuială. 

— Doamne, ţipă Porta, sunt o mulțime acolo! E o adevărată ambuscadă. 

Într-adevăr, tufişurile din rugi de mure se mişcau convulsiv, aşa că am tras 
la grămadă, fără comandă. Tancul Legionarului şi cel al lui Barcelona îmi urmară 
exemplul. Coloana noastră ce înainta pe şosea avu un moment de ezitare. Lângă 
noi se ivi tancul de comandă al Chiorului, cu turela sa împănată de antene. Spre 
deosebire de alţii, el nu renunţa la tun, deşi era o înghesuială cumplită, şi avea 
grijă să pună la-ndemână câteva proiectile, care să-l ajute în caz de nevoie, dat 
fiind ca acest soi de tancuri era vânat cu sălbăticie. 

— Ce se petrece acolo? 

— Tocmai am lichidat o ambuscadă! îl informă Bătrânul; Mă întreb, dacă 
nu care cumva idioții ăia de pe şosea n-or să tragă. 

Chiorul se uită prin periscopul de artilerie, ciordit de nu se ştie de unde, şi 
pricepu temerea Bătrânului. Tancuri „MarkT IV” din capătul coloanei îşi roteau 
derutate tunurile.. 

Spune-le idioţilor ălora să-şi păstreze calmul şi să continue înaintarea, îl 
avertiză el pe unul dintre operatorii t^o. Noi vom asigura avangarda: ne mişcăm 
rapid. Beyer, ce zici de ferma de pe deal, ar merita o grupă de cercetare? 

— Eu zic s-o spulberăm imediat. Yankeii au obiceiul să folosească tunuri 
de calibru mare. O chestie din asta adăpostita acolo, şi-or să ne facă praf. 

Tancurile trag la unison. Bucăţi din acoperiş şi din ziduri zboară 
transformate în praf... Porta jeleşte la gândul orătaniilor ucise acolo. La oameni 
nu se gândeşte nimeni. Dintre rugi se vede țeava hidoasă a unui obuzier de 203 
mm. Bătrânul avusese dreptate. Pornim cu toată viteza. Dincolo de fermă, într-o 
viroagă, un cătun de piatră pe care îl facem una cu pământul! Drumeagul îngust 
nu permite vreun ocol. Ajungem în livezi de pomi fructiferi, care rămân în urmă 
moarte. Un pluton de cercetaşi inamici este surprins lângă un gard de mărăcini, 
Jeep-ul arde aruncat cât colo, iar soldații sunt făcuţi terci; slabă apărare 
americană este sfâşiată ca o cutie de carton, iar noi alergăm în viteză pe 
drumeagurile desfundate să interceptăm şoseaua, undeva la nord. Cu un Porta 
lăsat din frâu, bineînţeles că atingem primii nodul rutier. Tancul nostru, murdar 
de ^îoroi ca o purcea, țâşneşte peste rambleu şi frânează lung pe şosea. Iscodim 
împrejurimile, dar nici urmă de americani. Fuioare dezlânate de ceaţă se agaţă 


printre crengi, într-o linişte stranie. Anunţăm liber prin radio şi rămânem să 
păzim intersecția. Dinspre nord izbucnesc tunetele aieriene ale războiului, acolo 
unde inamicul reacționează probabil. Şoseaua se cutremură deodată, înainte ca 
trupele noastre să înceapă să se reverse. Ne reluăm cursul în avangardă, cu toată 
viteza, ajutați de solul ferm al drumului. Prima localitate importantă ne 
întâmpină la barieră cu lovituri de artilerie prost ţintite, care pică dincolo de noi. 
Îi înghesuim cu lovituri concentrate de 88, dar imediat primim ordin să încetăm 
pentru a economisi muniția şi să ocolim oraşul pe la vest, în direcția Bastogne, 
ceea ce şi facem bucuroşi. Drumurile adiacente sunt însă teribile, total 
neadecvate tancurilor noastre. 

Încetinim ritmul de marş, obsedaţi de vreun blocaj care ne-ar fi fatal. Un 
„Tigru” înțepenit e ca şi terminat, nu poate fi tractat nici de către altul, căci există 
riscul de a-i distruge transmisia, nici de două-trei semişenilate grele, pe care nu 
aveai cum să le aduci, sau, pur şi simplu, în situația noastră, de unde să le iei. 
Noroc că timpul era aşa de prost şi nu puteau interveni avioanele aliate, căci, 
dacă ne-ar fi surprins pe aceste căi de acces înguste, ne-ar fi terminat de mult. 
Dar iată şi inamicul. Cale de întoarcere nu există, iar în față sunt garduri 
succesive din piatră din spatele cărora se trage puternic, încasăm imediat două 
lovituri de aruncător prea slabe să ne provoace un rău. Îl strecurăm în față pe 
Legionar, al cărui tanc este prevăzut cu aruncător de flăcări. Jeturile sale aprind 
împrejurimile, dar nu îndrăznim să ne apropiem de gardurile blestemate, de frica 
vânătorilor de tancuri înarmați cu bazooka, aşa că îi mitraliem sălbatic. O grupă 
de grenadieri, susținută de focul nostru, atacă prin învăluire succesiunea de 
parapeți şi se încaieră pentru fiecare gard în parte. Plutonierul lor, un vulpoi 
bătrân, ne dirijează cu precizie prin radio şi reuşim să-i scoatem în final de acolo. 
Chiorul este turbat de furie, căci am consumat o grămadă de muniție pentru 
grădinile astea, lucru care nu s-ar fi întâmplat dacă am fi avut acoperire de 
artilerie. În ceea ce ne priveşte, am rămas fără cabluri de remorcare, iar un 
ventilator huruie din cauza celor două mine de aruncător. Reparăm în 
cincisprezece minute totul, dar cablurile sunt irecuperabile. Ferească sfântul să 
rămânem blocaţi pe undeva! 

Când am ieşit, în final, pe ruta principală, noroiul era deja prezent şi 
înaintarea lentă. Ştiam din experiență că în curând aceste şosele se vor 
transforma în râuri de noroi. Suntem retraşi din flux în marginea pădurii, unde 
prețioasele noastre blindate sunt camuflate la repezeală. Tancul nostru este 
alimentat cu vreo două sute de litri de benzină şi asta datorită obsesiei maniacale 
a lui Porta de a nu rămâne în pană. Astfel că golim la repezeală toate rezervoarele 
vehiculelor distruse şi părăsite pe marginea drumului. Coloane de prizonieri 
americani apar de-a lungul şanțului, iar Porta nu mai are stare şi, în cele din 
urmă, pune ochii pe un negru uriaş cu figura crâncenă şi joben cu pene de 
indian. 


— Hei „Pană-de-corb”, îl strigă el, ia fă-te'ncoace! Ia loc, amice! 

Îi întinde o ladă de muniții. 

— Dacă ai de gând să mă jecmăneşti, n-ai nimerit bine. Bastarzii voştri de 
pifani mi-au ras tot, de la ceas până la ciocolată..., zise el, râzând cu voce o 
baritonală extrem de plăcută. 

— Fii pe pace, îi răspunse zâmbind roşcatul şi îi întinse un trabuc uriaş. 
Obergefreiter-ul Josef Porta nu e un borfaş oarecare şi nu fură de la prizonieri... 
Cum ziceai că te cheamă? 

— Ei bine, sergent-major Matt Josua Forell, Divizia 28! Să înțeleg că eşti un 
mare iubitor de negri şi ai de gând să mă ajuţi? 

— Ai nimerit la fix! N-o să-ți vină să crezi, dar muzica şi caracterul vostru 
mă fascinează, aşa că, ce mai tura-vura, stau şi mă întreb dacă n-ai chef s-o 
roieşti la ai tăi! 

Sincer uluită, „gorila” căuta un punct de sprijin împrejur, dar nimeni nu-l 
băga în seamă. Porta îi întinse o cană cu apă şi îl îndemnă să bea. 

— Apă, constată sec Matt. Care-i poanta? 

— Asta e poanta, surâse enigmatic Porta şi turnă un strop din poțiunea sa 
miraculoasă. 

— Votcă! strigă extaziat majurul. Ce drăcovenie mai e şi asta? 

— Nu e niciun miracol, e ştiinţă. Ştiinţă nemțească, iar poanta e că îmi 
trebuie o legătură. Cred că eşti de acord, dar ofensiva asta n-o să ţină o veşnicie. 
Ai voştri or să ne dea peste bot imediat, însă, indiferent de ce-o să se întâmple, tu 
o să zaci într-un lagăr de prizonieri până la sfârşitul campaniei! Deci, mă bazez 
pe tine, să mă pui în legătură cu un tip puternic, în stare să-mi asigure protecție 
în schimbul formulei... Şi să nu crezi că o să scapi cu vreo medalie de onoare. Am 
să te găsesc pe tot frontul ăsta, oriunde-ai fi! Nu-i aşa, Micuţule? 

Măgădăul, care asculta toropit discuţia şi aparent fără vreun interes, 
tresări şi se ridică. Asemenea unui munte, era cu două capete mai înalt decât 
negrul. Figura lui era crestată de-ţi îngheţa sângele în vine. Îl bătu pe spate cu 
labele lui uriaşe. 

— Americănosule, trebuie să ştii că noi umblăm liberi pe tot frontul, dacă 
vrem, şi nu ne pasă de nimic, aşa că hotărârea îți aparține! Ori te bagi, ori te 
întorci în coloana de prizonieri. Cu Porta nu-i de glumit, o să vezi! 

— Băieți, asta e o chestie care-mi place, aşa că batem palma. De cine-o să 
întreb când voi aranja treburile? 

— Cred că voi răspunde la apelul „Hornul-galben”! zise arătând către 
jobenul sau. Şi acum să ne grăbim, ora de apel va fi între cincisprezece şi 
şaisprezece, indiferent de condiţii! 

Îmbrăcat într-o salopetă de camuflaj, l-am strecurat repede printre noi, iar 
Micuţul l-a condus în pădure. După nici cinci minute, un plutonier din SD apăru 
cântând asemenea unui copoi în călduri. 


— Pot să jur, zbieră el, că acum ceva timp am văzut pe-aici un cioroi mare 
şi urât! Ştiţi ceva? 

— Singura chestie mare şi urâtă de pe-aici eşti tu, răspunse Gregor care 
tocmai împărțea cărțile pentru un septic. 

— Vă avertizez că nu-i de glumă! Este prizonierul meu şi îl vreau înapoi cât 
ai clipi! 

— L-ai făcut tu prizonier? După câte ştiu, căcănarii de polițai sunt 
obişnuiţi să se bată cu femeile şi copiii în spatele frontului, ori tu te oftici că nu 
poți raporta iubitului Führer o căpățână de negrotei. 

— Te-am auzit, răsună o voce pițigăiată şi, din senin, apăru un căpitan. 

Plutonierul zâmbi îngâmfat. 

— Heil Hitler! Tună Mărunţelul şi țâşni în poziţie de drepți. Brațul său 
întins pentru salutul nazist trecu la câţiva milimetri de nasul ofițerului cu un 
şuierat sinistru. 

— Domnule căpitan, iertaţi-l pe acest soldat tembel, dar nu-i decât un erou 
schizofrenic retrimis pe front din greşeală! Locul lui e mai degrabă la balamuc! 

— Erou, ce erou? Un defetist ordinar, şi lăsați dracului cărțile-alea, 
adunătură de trădători nemernici! 

— Imaginațţi-vă, domnule, că Gregor a fost unul dintre ordonanțele şi şoferii 
personali ai Fuhrer-ului! Din nenorocire, se afla lângă el în momentul 
atentatului, iar deflagrația i-a tâmpit pe amândoi. Adolf şi-a mai revenit, prin 
graţia lui Dumnezeu, dar ăsta deloc, vorbeşte numai tâmpenii... 

Am izbucnit cu toţii în hohote de râs, în timp ce SD-iştii se sufocau de 
furie. Chiorul apăru printre blindate. 

— Într-o oră plecăm, Porta! Apropie-te, iar voi doi, dispăreţi, zise el, 
fluturând o mână către polițai. Oamenii au alte treburi! 

Porta se înființa rapid cu plosca de rachiu, iar Micuţul cu un trabuc gata 
tăiat. 

— Porta, urmă colonelul, abia am potolit spiritele în urma filmului cu 
Charlie Chaplin, aşa că fă bine şi ţine-te departe de bandiții ăştia din SD. Şi 
acum fiți atenţi! Plutonul vostru va pleca primul într-un soi de recunoaştere prin 
luptă. Nu avem niciun fel de acoperire sau sprijin, aşa că mă bizui pe voi să nu 
picăm în vreo ambuscadă. Americanii sunt peste tot şi se mişcă rapid. Faceţi-i 
praf oriunde dați de ei înainte de a se regrupa, şi fără fantezii. Ne-am înțeles? 

Toţi comandanții aprobară din cap. Chiorul îşi continuă inspecția însoțit de 
Micuţul, iar lui Porta nu-i purta nimeni pică de data asta. 

— Ce dracu! Blestemă Bătrânul. Americanii ăştia chiar au de gând s-o 
roiască? 

Lucrurile nu stăteau chiar aşa. A trebuit să facem chisăliță una dintre 
acele ferme de piatră care împânzeau locurile pentru a-i scoate de acolo, cu o 
mare risipă de muniţie. Totul se desfăşura anapoda prin ceața aceea care 


transforma ținutul acoperit de brumă într-un tărâm al fantomelor. Spre seară ne 
angajarăm împotriva unui sat în care se intra pe un pod de piatră. Era clar că nu 
se putea trece şi imediat izbucni un scandal monstru între Porta care voia să 
ocolim şi Bătrânul care voia micul nod rutier. Heide îi ținea partea şi Porta cedă 
în cele din urmă, sub amenințarea că i se va închide accesul la radio începând cu 
ora cincisprezece. Am plecat aşadar „voluntar” împreună cu Gregor şi Rodeck, 
ochitorul lui Birke, un soi de Micuţul în miniatură, sadic şi diliu, dar care în loc 
de laț purta o sabie de samurai. Am profitat de ceață şi ne-am strecurat cu 
dibăcie la baza podului. Am verificat tronsonul într-o linişte de mormânt. Podul 
era curat, dar stăruia un aer ciudat. 

— Mine antitanc, şopti Rodeck şi arătă şoseaua. 

— N-are importanţă, zise Gregor, oricum „Ligrii” noştri nu pot trece. Podul 
e prea îngust, trebuie să măsurăm vadul. 

— Ai cumva chef de vreo baie? Dacă tipii sunt acolo, iar noi vom măsura de 
pe mal, ne vor auzi cu siguranță. 

— Eu zic să trecem şi să filăm locul. 

Nu mai aveam răbdare, căci stomacul îmi fierbea de spaimă. 

— Dacă sunt acolo, e imposibil să nu facă o mişcare... Am trecut podul 
peste bordura exterioară, asemenea unor pisici. Armele noastre înfăşurate în 
cârpe nu făceau niciun zgomot. Strecuraţi în boscheţii de brad alb, am scormonit 
bezna cu binoclurile. lată-i! Rodeck a descoperit primul. Un tun anticar şi două 
mitraliere cvadruple, camuflate la capătul unei mirişti, după un gard. Mai jos, pe 
direcția lor de tragere, malul canalului indica un vad circulat. 

În clopotnița bisericii am descoperit alţii care scrutau şi ei nervos orizontul, 
în aşteptarea unor tancuri, Ce nu vor să apară şi, în fine, la stânga podului între 
case, un „Sherman” negru, care se confunda teribil cu zidurile. La nici cinci metri 
de noi, apărură deodată jarul unei ţigări şi un cuib de alarmare. Era o minune că 
nu ne-au văzut. Fără niciun semn, am scos armele albe şi i-am învăluit 
fulgerător. Erau patru. Însă doi moţăiau şi Rodeck i-a descăpăţânat într-o 
secundă. Pumnalul meu a străpuns inima sergentului cu ţigară, care a oftat 
imperceptibil, în timp ce Gregor l-a trăsnit pe celălalt între ochi. Rodeck a tăiat 
firele telefonului şi a descoperit un detonator. Deci, podul era totuşi minat abil pe 
undeva, pe sub arcadele grosolane din piatră. A privit GIl-ul leşinat. 

— Ce-ţi veni dom le? De prizonieri ne arde nouă? zise el, ridicând sabia. Am 
văzut destule... 

— Aşa cum am văzut şi explozibilul plasat sub pod, ricana Gregor. Lasă-l, 
cine ştie ce surprize ne-au mai pregătit ăştia! 

Rodeck se potoli şi, cu soldatul bine legat, am traversat în viteză, siguri că 
nu are cine să ne mai vadă. 

— E un cuib de viespi acolo, Bătrâne, am zis eu. Trebuie acționat rapid, 
până nu vor descoperi lipsa pazei. 


Prizonierul a fost trezit cu o cană de apă rece. Nici nu i se limpezi bine 
privirea, că în față sa zări mutra de coşmar a Micuţului şi a lui Rodeck. 

— Ei, ce zici? 

Se trezi cu lațul rece de oţel în jurul gâtului. 

— Ai spus ceva? N-aud! zise Micuţul, strângând juvățul. 

Sabia lui Rodeck sclipi şi, cu o lovitură scurtă, tăie în două cască de oţel a 
americanului care, la vederea unei asemenea chestii şi uşor slăbit din laț, începu 
să turuie de abia mai puteam să mai traduc. Am înţeles astfel că nu aveam în 
față mai mult de un pluton, dar foarte bine înarmat. La o rachetă roşie puteau 
veni şi alții, aflați în apărare mai la est. Am alcătuit un plan, iar Heide îl anunţă 
pe Chiorul să trimită o grupă cu tărăboi mare, la dreapta vadului, pentru a ne 
acoperi acțiunea. 

Tancurile au sosit cu farurile aprinse şi sunet de claxoane. Americanii se 
mişcau în direcția vacarmului. „Sherman” -ul se dezlipi din grădină şi porni cu 
toată viteza pe lângă taluzul ce mărginea ogoarele. Era un semn că n-au minat 
terenul din fața lor, motiv de bucurie pentru mine, Gregor şi Rodeck, care 
aşteptam lipiți de tancul Legionarului, să verificăm zona după trecerea vadului. 
Surpriza era totală, deşi a fost puţin probabil să ne fi zărit cineva. Cinci proiectile 
explozive au țâşnit din ţevile lungi, distrugând instantaneu turla bisericii, 
cuiburile antitanc, mitralierele şi amărâtul de „Sherman”, care rula încă cuprins 
de flăcări. Plutonul trecu intempestiv prin văd, iar noi am rupt-o la fugă peste 
miriştea brumată, cu detectoarele de mine în mâini. Un iad de mitraliere şi 
aruncătoare de flăcări ne acoperi. Bătrânul lansa fumigene, în timp ce noi 
traversăm în diagonală fără să găsim vreo mină. Rodeck acoperi lumânarea de 
magneziu şi monştrii se repeziră direct peste case. E de neînchipuit impactul 
unor maşini de şaptezeci de tone asupra înghesuielii de case, dar şi periculos. Un 
simplu soldat cu o bazooka sau sticle incendiare poate veni de hac blindatelor cât 
ai clipi, având în vedere lipsa de orizont printre ruine. Ne-am adăpostit la baza 
unui perete, aşteptând celelalte blindate. Rodeck a verificat atent torțele cu 
magneziu, căci o greşeala de culoare ne-ar fi putut aduce automat moartea. Eu 
priveam cerul neguros, care cernea fulgi de polei, dar nicio rachetă roşie nu avea 
să mai apară. Plutonul inamic a fost măcelărit în întregime, iar noi ne-am stabilit 
în locul lor. Chiorul a adus, de nu se ştie unde, o grupă de genişti care a deminat 
şi lărgit tablierul podului cu o gălăgie infernală, de parcă ar fi construit altul nou. 
Satul era părăsit de civili, dar Porta şi Micuţul au făcut un raid fulger şi au 
înhățat toată haleala posibilă. Arta de a stăpâni terenul era punctul lor forte şi, în 
jurul miezului nopţii, iată-ne în compania Chiorului înfulecând găini la proțap şi 
frigărui din carne conservată stropite din belşug cu vin roşu american. UŞ Army 
ştia să aibă grijă de ai lor, judecând dupăcantitatea imensă a buteliilor de 
Beaujolais care se găseau peste tot. Infanteria purtată ne ajunse din urmă cu 
puțin peste ora două, dar tumultul deplasării nu reuşise să mă trezească. 


Bătrânul m-a scos de la gărzi, datorită misiunii de cercetare, aşa că mi-am 
revenit în zori, legănat de rulajul lent al tancului. Mirosea a cafea şi țigări Camei; 
în față, moaca pocită a Micuţului. 

— Ah, eroul nostru s-a trezit! Ai fost citat prin ordin de zi! Vei primi crucea 
de lemn cu şuturi în cur, dar mai întâi serveşte o cafea şi o țigară... 

— Se întâmplă ceva nasol, zise Heide deodată. 

— Ţi-ai adus aminte cum te cheamă, ş-acum te urăşti pentru asta, îi râse 
Porta în nas. 

— Ai putea să laşi la o parte glumele tale tâmpite! Ascult de-o oră toate 
frecvențele şi nu am decât o singură concluzie: trupele noastre din sud sunt 
blocate încă de ieri... 

— Ce naiba aiurezi acolo? se răsti Bătrânul. Nu se puteau împo» tmoli aşa 
repede. 

— Dar ce, mă crezi tâmpit? Izbucni Heide şi se lansă într-o combinaţie de 
explicaţii, care îl convinseră pe Bătrânul. 

— Mie unul mi-ar părea bine să o încheiem cât mai repede şi s-o zbughim 
dincolo de Rin, la bordelurile noastre, declara Micuţul, defetist. Am auzit că 
belgiencele astea sunt nişte amărâte care umblă cu grenade în chiloți... 

— Mai tacă-ţi fleanca, cobe! sări Porta. Eu am treburi importante aici. Una 
e să tratezi ca învingător, alta e să te milogeşti ca învins! Măcar de-am ajunge la 
Namur, să mai tragem de timp... 

— Până una-alta, se pare că vom trece Mense-ul singuri, fără idiotul de 
Brandenberger şi cu benzină de furat. Parcă vă şi văd cumpărând benzină de la 
americani, râse Heide. 

— Află, imbecilule, se oțări Porta, că, dacă m-aş fi ocupat eu de 
aprovizionare, o făceam şi pe-asta de mă pomeneau toată viața în cărțile de 
istorie... Hei! Voi, de-acolo, mişcați-vă odată, că n-am chef să opresc... idioților! 

O pocnitură ne avertiză că Porta îi lovise pe cei din față. Am privit prin 
lunetă, căci nu aveam chef să scot capul în gerul de afară. Era un transportor pe 
care Porta îl tot ciocănea furios. Cutia de viteze a bietei maşini scrâşnea 
neputincios. 

— La o parte! zbieră lunganul furios, ridicat în picioare. Doar n-o să oprim 
un regiment de tancuri din cauza ta? 

Motorul autoblindatei începu să cedeze, aşa că înainta mai mult împinsa. 
Fața lividă de spaimă a unui maior se întoarse spre noi. 

— Ori calcă-l, ori lasă-l în pace! strigă Bătrânul. Ăsta o să ne facă raport! 

— Mă doare-n cot, zise el, scuipând, îl împing în şanţ! 

Îi făcu semn spre rigolă, întrucât din față se apropia o altă coloană, apoi 
acceleră. Motorul porni ca printr-o minune şi maşina o luă din loc ca din puşcă. 
Prin ceață răzbăteau cântece şi urlete vesele. 

— la te uită, ne avertiză Porta, ne apropiem de un circ! Ce se întâmplă, 


copii? Strigă el către Volksgrenadierii din camioane. 

— Americanii au luat-o la sănătoasa, se predau în masă peste tot! - Sunteţi 
siguri că nu visați? întrebă Micuţul. Absolut, n-am văzut aşa ceva de când 
suntem. Priviţi, ziseră ei râzând şi aruncând în tancul nostru cu batoane de 
ciocolată şi țigări. 

Era clar, prăpădiţii ăştia, care habar nu aVeau de front, confundau opt mii- 
nouă mii de soldați prizonieri cu predarea unei armate întregi. Dacă Fuhrer-ul ar 
fi văzut ce-a trimis pe front, ar fi amuţit de uimire. Totuşi) faptul părea prea puţin 
probabil, pentru un tip refugiat în fă^îi cavalereşti. Ajunsesem martorii unui nou 
mod de război în care absurdul se împletea cu burlescul, ca în filmele mute. 

Operaţiunea „Greif” se împotmolise lamentabil. Skorzeny a avut ghinion de 
la început. UaXerialul american livrat era insuficient, primise uniforme abia cât 
să-i ajungă pentru echiparea şoferilor şi a câtorva hsoptori, iar drept material 
rulant, vreo opt tancuri şi două mi de camioane. Ziua de 16 decembrie îl găsise 
alături de Qorpul Blindate SS, în sectorul Graben-Losheim. Dar ofensiva era 
condusă prost în aceste locuri. Americanii se încăpățânau să reziste, drumurile 
înguste se aglomerează şi apar prăbuşiri tot mai dese. Scorzeny se mulţumeşte, 
aşadar, să lanseze comandourile speciale în sectorul sudic. Ziua de 17 găseşte 
Corpul I Blindate SS staționând fără carburant, iar ruptură în care trebuia să 
atace Brigada 150, nu mai putea fi redată şi Skorzeny îşi pune oamenii la 
dispoziția Corpului Incapabil de a efectua o acțiune militară normală, el eşuează 
sângeros într-o tentativă de cucerire a oraşului Malm^y în fața Diviziei 30 
americane. Brigada 150 este înlocuită de o divizie de infanterie şi trimisă pentru 
refacere, dar curând va fi desființată. Culmea rasului abia urmează. Cele opt 
echipe alcătuite din aproximativ douăzeci şi şase falşi americani, care au pătruns 
în spatele frontului, trec la acţiune; schimbă tăblițele de marcaj, taie liniile 
telefonice şi se semnalează câmpuri false de mine, ba chiar, culmea... aruncă în 
aer un depozit de muniţie, dar niciuna dintre echipe nu găseşte vreun depozit de 
carburanți, atât de mult visaţi de OKW. Din data de 18, ei încep să fie descoperiți 
şi capturați, dar prea târziu; tot frontul american este cuprins de o „spionofobie”, 
ce va provoca haos în rândul trupelor. Mii de poliţişti militari au pornit în căutare 
de sabotori şi, în curând, jumătate din armată îl căuta pe Skorzeny în rândurile 
sale. Nu se ştie de unde s-au aflat semnele de recunoaştere, ca de pildă al doilea 
nasture de la bluză descheiat sau două ciocănituri în cască, dar, nefiind de ajuns 
pentru a-i distinge pe falşii americani, s-au inventat tot soiul de metode pornind 
de la a cita diverse localități său nume de sportivi şi până la a pronunţa cuvântul 
„wreath”. Toate aceste interogatorii deveniseră obligatorii la orice intersecţie de 
drumuri, însuşi Bradley căzând pradă de nenumărate ori acestor controale 
furibunde. Psihoza ia amploare şi se răspândeşte ca o ciumă, până la Pariş, unde 
Marele Cartier General de la Versailles este transformat într-o fortăreață. 
Eisenhower se trezeşte mai întâi spre hazul iar apoi spre furia lui prizonier în 


propriul fief. Serviciile de securitate erau convinse că în regiune circulau zeci de 
asasini gata să-l ucidă pe comandant, şi aşa se face că nici la data de 27 
decembrie, când pleca la Bruxelles să-l întâlnească pe Montgomery, el nu va 
scăpa de pază în exces a trupelor speciale. 

Acţiunea „Stosser” nu a făcut decât să întețească starea de panică din 
spatele frontului. Imediat ce au aflat de paraşutiştii germani, soldații americani, 
care confundau cele două operaţiuni speciale, au luat-o razna. Din toate părțile 
curgea o avalanşă de rapoarte care blocau o grămadă de oameni, ce trebuiau să 
verifice. 

Gruparea de paraşutişti a Oberstleutnant-ului von Heydte a fost constituită 
la Alten la 11 decembrie, din personal preluat de la Armata I Aeropurtată ce 
staționa în Olanda. 

Pe 15decembrie le va fi pusă la dispoziție Armată a VI-a Blindate SS. 
Paraşutiştii trebuiau lansați la sud de Europeni, în regiunea Baraque Michel, cu 
scopul de a intercepta comunicaţia Europen-Malmedy. Ei trebuiau să menţină 
această zonă până la venirea lui Sepp Dietrich, care avea misiunea de a cuceri 
masivul Elsenborn ce bara drumul spre Licge. OKW-ul va încălca, însă, din 
considerente de ordin tactic toate regulile prestabilite unui desant aerian; condiții 
de vânt sub şapte metri pe secundă ca limită pentru paraşutare, lipsa unor hărți 
detaliate ale regiunii sau un plan în relief, inamicul care domina terenul etc, 
lucruri care vor transforma această ultimă acțiune aeropurtată germană într-o 
sinucidere. 

Cele patru companii sunt transportate în noaptea de 16-17 decembrie cu o 
sută şase avioane „Junkers” 52, ce decolează de pe aeroporturile Paderborn şi 
Lippspringe. Lansarea este amânată douăzeci şi patru de ore din lipsa mijloacelor 
de transport până la terenul de zbor, apoi, ca urmare a unor greşeli de navigație, 
ei vor fi lansați cu mult înaintea zonei de atac şi pe un vânt năprasnic ce depăşea 
şaptesprezece metri pe secundă. Oamenii se răspândesc pe teren, o parte din ei 
rănindu-se la aterizare, containerele cu armament greu, muniții şi alimente se 
pierd în majoritate, iar aparatele radio sunt distruse total. Heydte va reuşi să 
regrupeze cu mari eforturi abia două sute şaptezeci şi cinci de paraşutişti din o 
mie. După o scurtă ciocnire cu o unitate americană, ei pornesc în după-amiaza 
zilei de 17 spre Europen. Frigul şi zăpada, ca şi lipsa de informații, fac zile negre 
soldaților. Moralul lor este la pământ după noile ciocniri din zilele de 18 şi 20, 
soldate cu pierderi foarte grele. Ei nu ştiu că Sepp Dietrich a eşuat în misiunea 
lui de a cuceri masivul Elsenborn şi rătăcesc epuizați prin zonă, în căutarea unui 
contact. În fine, pe 21, se hotărăşte încetarea acestor acţiuni lipsite de sens 
şiparaşutiştii se împart în grupe mici pentru a putea răzbate prin liniile 
americane. Von der Heydte porneşte şi el la drum pe data de 22 şi ajunge, 
exterminat de oboseală şi cu picioarele înghețate, la Montjoie unde este făcut 
prizonier, ca şi cea mai mare parte dintre oamenii săi. 


Bilanţul acestei dezastruoase acțiuni s-a soldat cu distrugerea a patruzeci 
de vehicule şi blindate, vreo treizeci de prizonieri aufost eliberați pentru a avea 
grijă de paraşutiştii răniți. Cam acestea au fost, în mare, campaniile trupelor 
speciale soldate cu un eşec fizic, dar care au avut un impact psihologic 
extraordinar asupra trupelor aliate. 


ÎNTÂLNIRI LA NIVEL ÎNALT 


„Ori la bal, ori la spital”! Cam acesta era spiritul care a caracterizat 
următoarele zile ale ofensivei. Aşa se face că ne aflam instalați comod în subsolul 
călduros al unei ferme în compania lui Matt „Pană-de-corb” şi a doi subofițeri 
americani. Tipul se ținuse de cuvânt şi ne-am trezit pe la patru şi jumătate după- 
amiaza cu apelul „Hornul-galben” şi coordonatele de întâlnire. Spre bucuria 
ofițerilor care duceau lipsă acută de informații, ne-am constituit în grupă de 
voluntari pentru cercetare prin „țara nimănui”. Era minunat când nimeni nu se 
interesa de război. Ai fi putut pica în reveria periculoasă în care, dacă puterea ar 
fi încăput pe mâinile celor mici, toți „inamicii” şi-ar fi dat mâna de la Rin la Oder. 
Din păcate, nici la balamuc nu găseai o asemenea idee. Pentru a dezmorți 
contactul, le-am adus cadou echipament de iama. De data asta, noi eram 
pregătiți, iar ei dezbrăcați. Tipii erau turbaţi după suveniruri nemțeşti, aşa că le- 
am pregătit şi o ladă cu arme şi decorații superbe; în schimb, ei au venit cu un 
jeep plin cu cele mai fascinante bunătăți, începând cu whisky de Tennessee şi 
terminând cu marijuana. Matt făcu prezentările fără fasoane. Plutonierul Spacek, 
de la intendenţă, de ce oare nu putea fi de altă parte şi deținător al unei distilerii 
moştenită din tată în fiu? S-au pus actele pe masă cu numere matricole şi 
adrese. Spacek fu de acord pentru o jumătate de formulă să ne ajute la ananghie, 
căci, normal, avea relaţii în armata lui Patton. Porta făcu o demonstrație cu 
licoarea fermecată, iar yankeii picară pe spate, muţi de uimire, apoi hotărâră, în 
cel mai curat spirit imperialist, formarea unei societăți pe acțiuni, care să poată 
susține amploarea unui asemenea proiect. 

— Sper să te protejezi şi să nu crapi! încheie Porta. Aş fi complet 
dezamăgit... 

Am încheiat scurta negociere cu un lung bairam început cu acel minunat 
whisky, care te ridica la rangul de înger, şi ajungând la țigări răsucite din „iarbă”, 
care te ridicau mai apoi în Rai. Am râs cu fălcile scrântite când Micuţul a înghițit 
zece pachete cu gumă de mestecat, iar Bullock a confundat supozitoarele de 
hemoroizi ale lui Gregor cu ciocolata nemțească şi a mâncat din curiozitate toată 
cutia; n-a murit nimeni. Ca să înviorăm atmosfera, am umflat prezervative albe şi 
verzi şi am pus muzică din colecţia lui Porta. Au urmat o masă atât de selectă, 
de-ar fi crăpat de invidie orice mareşal aflat la Ritz, şi-o beţie atât de porcească, 
încât ar fi amuţit şi cel mai ordinar bețiv. Pe la nouă seară am luat legătura cu 
regimentul, aşa că am organizat un concurs de tir în timpul căruia Heide şi Matt 
au urlat atât de convingător în microfoane, de-am umplut de emoție ambele 
fronturi. Micuţull, care în ciuda minusurilor sale era un mare dansator, a învățat 
cadril de Louisiana, şi în curând pereții se cutremurau ca loviți de bombe. Drept 
urmare, am fost expediat să văd dacă se întâmplă ceva. Ferma de piatră nu lăsa 
niciun zgomot în afară. Totul era liniştit, buhuitul frontului răsuna la câțiva 


kilometri, în schimb se petrecu un fenomen care mă îngrozi: norii se destrămau, 
lăsând să apară petice de cer înstelat. „Fă, Doamne, să ningă, m-am rugat, iar 
avioanele să rămână la sol.” Şi m-am întors în adăpost. 

— Cred că se înseninează! i-am anunțat. 

Dar m-am ales cu un hohot de râs demenţial, provocat de marijuana 
fumată în exces. 

— La dracu' cu războiul! Am zis, şi i-am smuls ţigara din gură 
Legionarului. 

— La dracu', doar poate să mai aştepte până dimineaţă, mon ami. 

M-am trezit cu o ciudată stare euforică, fără nicio urmă din acea 
mahmureală cumplită după o noapte de exces. Ruga îmi fusese ascultată, căci 
ningea din abundență cu fulgi mari şi liniştiți. Peisajul imaculat era absolut 
mirific, iar din balconul fermei se înalță un cântec de flaut atât de clar şi de 
echilibrat, încât părea izvorât din altă lume. Era Porta, care se născuse parcă 
greşit, pe un tărâm care nu-i aparţinea. 

— Doamne, oftă Matt, mi-ar plăcea să-mi cânte la înmormântare individul 
ăsta!... 

— De ce nu la nuntă? Am întrebat eu mirat. 

— Dacă mâine s-ar semna armistițiul şi s-ar termina nebunia asta, poate 
că da! Drumul e lung şi nu mă văd altfel... 

— Putem interveni să rezolvăm chestia asta, zise râzând Micuţul. O rană 
bine plasată şi te întorci acasă! E mai rău de noi, că nu avem unde ne duce; 
indiferent de spital sau tabără, ne aşteaptă frontul iar şi iar, până o să crăpăm! 

Porta, mulțumit de felul cum debutase afacerea şi cum în astfel de clipe 
avea şi idei geniale, lansă propunerea de a schimba maşinile între noi, precum şi 
o parte din hărţile care marcau practic aceleaşi rute şi cote. Ideea a fost primită 
cu entuziasm de ambele tabere, şi astfel Chiorul rămase fără Kubelwagen-ul său 
de campanie. 

Americanii au plecat, urmând ca noi să părăsim ferma la o oră în urma lor. 
Porta ne-a pregătit o omletă uriaşă stropită cu whisky, asistat fiind de Micuţul, 
care băuse deja vreo douăzeci de ouă crude. Izgonit în cele din urmă, s-a apucat 
să cotrobăie prin acareturi, unde a descoperit un butoi uriaş cu Riesling de 
Moselle, din care trase imediat la măsea, nu care cumva să fie otrăvit de inamic. 
La etaj, maniacul de Heide îşi trăgea la maşina de cusut o salopetă albă de 
camuflaj, din lenjeria de pat. Porta bătu în cratiţă anunțând micul-dejun. Masă 
grozavă în bucătăria rustică cu bârne înnegrite de fum şi veselă de cupru, 
aliniată pe rastele, ca la regiment. 

— Cine credeți că or să intre primii aici? întrebă deodată Heide. 

— Mon ami, cred că stăpânii fermei sunt pe undeva pe-aproape şi aşteaptă 
să plece tâlharii... Aşa că las-o baltă cu dinamită! 

— Ba eu cred că trebuie minată. Ferma se află pe o cotă prea înaltă şi nu 


vreau ca băieții noştri să moară pentru a ocupa locul ăsta. 

— După cum am zis, las-o baltă! Dacă vor dori, într-o secundă vor rade 
locul ăsta şi ai noştri, şi ai lor, aşa că dă-le o şansă biețţilor oameni... 

Uşa se trânti de perete şi un civil cu fața răvăşită năvăli înăuntru. Gregor, 
care făcea de pază, apăru în urma lui şi bloca ieşirea. Râdea amuzat că de o 
glumă bună. Omul rămase stană de piatră cu privirea îngrozită. Jeep-ul de-afară 
îl păcălise. 

— Hei, mon ami! îl interpelă Legionarul în franceză. Vous attendez ou quoi? 

— Sunteţi americani sau..., bâigui el. 

— Sau! zise Porta, salutând cu jobenul. 

Îşi potrivi monoclul crăpat şi îl măsură din cap până în picioare. 

— Cred că te mână ceva foarte urgent, eşti grăbit să lichidezi câțiva 
nemțălăi? 

— Cred că deja este invers, zise el, frământând bascul în mâini. O echipă 
de-a voastră ne-a pus să ne săpăm mormântul. 

— Ce tot spui acolo? sări Gregor. 

— Exact ce auziți! Ne-a arestat o grupă din SS. Sunt trei familii în total, 
acuzate de colaborare cu partizanii care sapă dincolo de colină, la ferma Sainte- 
Michele! 

— Ei, acum că ne-ai stricat pofta de mâncare, să mergem până acolo, zise 
Porta, ridicându-se. Şi bagă bine la cap, noi nu suntem din SS. Astea-s capete de 
mort de la blindate... 

— E vreo diferență? întrebă omul uimit. 

— E! Cum te cheamă? 

— Emile, Emile Dubru, şi vă asigur că nu avem nimic comun cu Armată 
Secretă! Acolo sunt mai multe femei şi copii! 

— Lasă asigurările şi să ne grăbim, altfel amicii tăi vor fi terminați... 

Am demarat în trombă. Sub îndrumarea lui Emile, Porta conducea jeep-ul 
nebuneşte, cum doar el era în stare. Am pătruns intempestiv printre clădiri şi am 
constatat că belgianul avea dreptate. 

— Are cineva altă părere? zise privind spre Heide. Acesta nici nu clipi. 

Eu m-am agăţat de mânerele uriaşei Browning. 

— Rămân la mitralieră! 

— Bine, Swen, ne acoperi! Să vedem ce se întâmplă! L-am recunoscut pe 
căpitanul subțţirel cu voce pițigăiată de la SD şi probabil că Porta se bucura 
teribil să dea de el. Câţiva SS-işti aparțineau fasciştilor belgieni din legiunea 
Wallonie. Emile urmărea năuc scena. Porta strigă vesel: 

— Ia te uită ce alăturare! Eroii de la Paderborn şi trădătorii lui Degrelle. 
Întotdeauna m-am întrebat cum se împacă cei mai teribili şi puri arieni cu toate 
lichelele Europei! 

— Ce v-am spus eu! strigă triumfător Gregor. Ăştia nu sunt în stare să se 


bată decât cu muierile şi copiii! Am avut dreptate, nu...? 

Senderkommando-ul încremenise. Aşa ceva era de închipuit. Nu era posibil 
să fie tratați cu lipsă de respect, ei care erau stăpânii de drept în spatele 
frontului. Căpitanul realiză că situația devenise foarte periculoasă, dar educația 
şi aroganța SS nu făceau casă bună cu rațiunea. 

— Ce vă băgați! „orăcăi” hazliu, precum Donalcj puck. Ştergeţi-o imediat 
de-aici până nu daţi de belea! Nu vă puneţi cu noi! 

Oamenii săi se agitară aprobator. Legionarul scuipa scârbit. 

— Ai dreptate, căpitane, avem de-a face aici cu nişte Aamici foarte 
periculoşi! Mă refer în special la țâncul ăla de-colo cu față de ucigaş, ăla trebuie 
să fi lichidat o groază de germani nevinovaţi! la mişcă-te încoace, tâlharule, să te 
interogheze nenea Alfred! 

Puştiul aruncă lopata, pe care abia o putea ţine, şi-şi şterse nasul cu dosul 
mânecii. Era îmbrăcat cu o haină subțire şi tremura ca varga. Din ochii săi 
albaştri însă nu curgea o lacrimă. 

— Voilă, mes camarades, se adresă el celor din legiunea Wallonie. Quel 
visage effrayant! II pourraii vous a^assiner d'un seul coup s îl voulait! Comment 
t 'apelles-tu, p^țițt mis-erable? 

— Roger, monsieur. 

— Roger? Răcni Legionarul. Nici nu se putea alt-fel, e un nume predestinat. 
Poftim, Roger, ține pistolul meu, vreau să demonstrăm de ce eşti în stare. 

Bietul puşti se prăbuşi imediat sub greutatea masiv-ului PPS rusesc. SS- 
iştii se priveau întrebători. 

— Hram, dă-l încoace, prefăcut mic ce eşti! Voila, încearcă cu o grenadă. 

Şi smulse de la centură o defensivă americană căreia îi scoase cuiul. SS- 
iştii dădură înapoi. 

— Aţi înnebunit! Izbucni căpitanul. Veţi fi execrați o dată cu civilii, aşa ceva 
nu este posibil. 

— Singurii nebuni de pe-aici sunteți voi, amice, replică Porta, îmbrâncindu- 
l. Iar în privința execuției, te înşeli de asemenea! 

Unul dintre belgieni, mort de spaimă, interveni disperat: 

Ninsoarea se înteţea din nou. În câteva ore, groapa comică va dispărea 
complet sub covorul alb. Micuţul ne-a reamintit de butoiul cu Riesling, pe care îl 
meritam din plin de data asta. 

Lowe e stupefiat la vederea jeep-ului, iar povestea abracadabrantă a lui 
Porta îl zăpăceşte de tot. Suntem primiți triumfal într-un moment când toată 
lumea ne dăduse diSpăruţi. Trebuie să acordăm Chiorului o lungă întrevedere în 
Care'âi pasăm hârtiile şi îl îmbrobodim total. Căile de acces adiacente îl încântă 
pe general. Apare şi comandantul Hinka, care raportează despre butoiul cu vin 
alb, dar Chiorul se mulţumeşte cu jeep-ul. Se pare că experienţa cu alcoolul îi 
ajunge. Inka turbează, dar Chiorul dă ordin clar să se păstreze butoiu^ apoi ne 


expediază în timp ce se învârte în jurul jeep-ului, vizibil încântat de noua sa 
jucărie. 

Regimentul este în fierbere. Tancurile demarează umil câte unul pe direcția 
Bourcy, la nord de Bastogne. Bătrânul e curios de moarte. Nu crede o iotă din 
spovedania lui Porta, asortată cu eroisme tipic naziste, dar nu poate scoate o iotă 
de la nimeni. Toată afacerea pute, iar el se resemnează până la urmă, încetând să 
se mai intereseze de întâlnire. Străbatem şoselele noroioase în forță. Dumnezeul 
tanchiştilor e în continuare cu noi, blagoslovindu-ne cu o pătură groasă de nori. 
Întâmpinăm rezistență în împrejurimile localităţii, dar primim ordin să nu 
pierdem timpul, aşa că facem o voltă largă pentru a Ocoli Şsudul Noville, de care 
se vor ocupa cei de la Divizia 2 Blindate. Ne îndreptăm rapid spre Bretagne, să 
ajutăm idioții de grenadieri. Americanii fug rapid de colo-colo. Infanteria este 
tocată de înspăimântătoarele „Meat-chopper” cu patru ţevi. Salve de mine ne 
susțin din spate şi ne repezim pentru a atinge valul de apărare care se agaţă de 
teren cu încăpățânare. Tancuri desfăşurate pentru apărare: Bătrânul îmi 
semnalează un „Sherman” la aproximativ nouă sute de metri. Îl angajam în viteză 
şi îl văd cum creşte în vizor de la un punct, cât o cărămidă, la o namilă neagră 
necamuflată. Trage prea scurt şi proiectilul pică în fața noastră. Trecem în viteză 
pâlnia de obuz. O grenadă de bazooka buşeşte inutil botul teşit, tencuit cu beton, 
al „Tigrului” nostru. Heide seceră cu mitralieră servanţii care încercau o nouă 
lovitură. „Sherman” -ul răsuceşte turela înaltă, dar e rândul meu. Trag, şi 
proiectilul perforează scutul frontal cu o jerbă de scântei asemenea unei comete. 
Tubul gol pică cu zgomot. Micuţul încarcă un incendiar la repezeală. Namila 
încarcă fără dispozitivul ajutător, extrem de rapid, uriaşele grenade aurii. Doar el 
e capabil de aşa ceva. Tancul american e făcut terci şi arde cu vălătuci negri de 
fum, aşa că am lansat asupra cuibului foc. Mitraliera grea antiaeriană zboară 
bucăţi în toate părțile, amestec de carne sfâşiată şi saci de nisip zdrențuiți. O 
mare de foc se propagă peste linia de apărare. Echipajul celui de-al doilea 
„Sherman” fuge nepăsător, părăsind blindatul. Tipi cu experienţă, se pare, căci o 
tulesc în diagonală pentru a se apăra de tirul mitralierelor noastre. Ceilalți dispar 
şi ei în peisaj, iar lupta încetează brusc. Fără infanterie, care habar nu are pe ce 
lume trăieşte, nu putem face nimic, căci nu poți alerga câțiva inamici cu ditamai 
tancul. Cei care tocmai au fugit sunt veterani cu experienţă şi foarte periculoşi. 
Cunoşteam tipul ăsta de soldați, ce ne vor aştepta cu tenacitate în altă parte, şi 
dacă acum nu am pierdut nicio maşină, se va întâmpla cu siguranță a doua oară. 

Am inspectat pentru prima dată un „Sherman” în stare perfectă. Era un 
M4A2, cu tun de 76,2 şi patru mitraliere, de ultimă generaţie, totuşi prea slab 
pentru noi. Aceste „Tommy-cooking”, cum erau poreclite, luau foc imediat, în 
ciuda faptului că fuseseră reproiectate şi protejate mai bine împotriva loviturilor. 
Alte două mari dezavantaje se regăseau într-un handicap serios; grosimea 
blindajului de 30-40 mm față de 200- 110 a „Tigrului” şi faptul că tunul nu 


trăgea cu proiectile. Avea însă şi un atu forțe: se găsea în cantități atât de mari, 
încât anula superioritatea noastră tehnică. Chiar şi un „Tigru” putea fi doborât de 
o haită de hiene! 

Ne-am însuşit la repezeală toate lucrurile importante, părăsite în 
„Sherman”, inclusiv preţiosul combustibil, după care l-am aruncat în aer cu o 
grenadă plasată în magazia de muniții. Lăsăm zona în grija trupelor de acoperire, 
care să hărțuie americanii, şi pornim din nou în viteză, spre încrucişarea de rute 
care duc spre Flamierge şi Rochefort. Am atins punctul spre după-amiaza, 
interceptând astfel toate şoselele ce duc spre Bastogne. Rămâne de văzut încotro 
vom fi dirijați, aşa că aşteptăm apariţia elementelor din Regimentul „Panzer 
Lehr”. Inițiem o partidă de cărți pe mâncare americană. Era o chestie avantajoasă 
dat fiind că sfârşeam prin a mânca împreună. Bătrânul apăru cu un comunicat 
prin care se cerea relații despre plutonul 3 al Brigăzii 1 SD, dispărută în luptă. Se 
oferea recompensă pentru orice informație. 

— Cred că o să încep o investigație pe cont propriu, declară Micuţul. 

Dar imediat căpătă un şut la țurloaie, iar incidentul se consideră încheiat. 
Lowe apăru pe o motocicletă care stârni invidia lui Porta. Frână arogant şi ne 
anunță că vom lăsa Bastogne în plata Domnului, urmând să pornim spre 
Rochefort. 

— O Harley-Davidson? întrebă Porta mieros, şi pipăi drăgăstos rezervorul 
vopsit în kaki mat cu frumoasa emblemă. 

Locotenentul se strâmbă ca atins de lepră. 

— la-ţi labele de pe „Indian” -ul meu şi să nu aud o vorbă de vreun troc sau 
licitație! Am comandat deja o cutie de lemn pentru colet, aşa că, în maximum 
două zile, o trimit acasă! Ai priceput? 

— Doar nu credeam că tot ce mişcă pe frontul ăsta îmi aparține! Totuşi... 

— Nicio vorbă! se răsti Lowe. Şi, ca să nu uit, veți rămâne să păziți 
intersecția până diseară, când veți fi schimbaţi cu cei din 26 Volksgrenadier. 
Dacă se va strecura vreun yankeu pe aici, veți răspunde cu capul! Beyer, ce 
informații avem? 

— Americanii se regrupează în jurul Bastogne-ului, domnule. Dacă indivizii 
din Panzer divizion 2 nu vor ataca până dimineaţă, o să fie al naibii de greu să 
cucerim oraşul. Şi aviația... 

Lowe privi harta, gânditor. 

— Fără îndoială că va fi aşa, iar aviația noastră nu este niciodată unde 
trebuie, în ultimul timp. Ei, dar nu-i treaba noastră, de data asta! Vor scoate 
castanele din foc cu mâna altora. Nu? 

Porneşte motorul cu ochii licărind ciudat. Pe şosea îşi face apariția jeep-ul 
Chiorului, care ne salută cu bastonul său de lemn, şi pornesc împreună de-a 
lungul coloanei regimentare. Nu trec nici zece minute, şi apare amicul Wolff în 
viteză. Maşina încetineşte, iar dobitocul urlă în gura mare. 


— Hei, băieți, am auzit că se fâțâie pe-aici un fanfaron pe Harley-Davidson! 
Ştiţi ceva? 

— Chiar acum a luat-o încolo, arată Barcelona către Flamierge via 
Bastogne. Dar care-i poanta? 

— Nemernicul a şutit motocicletă din parcul meu şi, indiferent cine va fi, îi 
voi rupe bucile! 

Face un semn cu cravaşa şi Mercedesul demarează în trombă, spre deliciul 
nostru, care abia aşteptăm ca Wolff să pice direct în brațele americanilor. 

Parcăm tancurile în apărare şi organizăm gărzile, cu recruțţii cei noi, 
bineînțeles. Doborâm un brad pentru camuflaj şi foc. Dacă la ruşi nu găseai o 
țandăra, aici era Raiul pe pământ. lama grea din Ardeni nu reprezenta aproape 
nimic pentru noi. Trăiserăm luni atât de cumplite în campania din răsărit, încât 
stârneam nedumerire prin nepăsarea afişată în Belgia. Bieţii oameni proaspăt 
încorporați sufereau de frig, ca să nu mai vorbim de americani, care aveau să fie 
considerați eroi doar pentru simpla trecere a iernii. Habar nu aveau ce înseamnă 
să lupți la minus 50-58 grade Celsius, când şi oţelul armelor devine casant, să 
priveşti neputincios cum îți pierzi extremitățile membrelor, una câte una, să te 
trezeşti putrezit până la senilitate fără să-ți dai seama, să mori încet, cuibărit 
printre Hbărci în bordeiul de zăpadă. 

Ne-am uscat bocancii şi picioarele, fericiți. Nimic nu vroiam mai mult decât 
să luăm cu asalt oraşele. Zgomotul rău al luptei răzbătea clar dinspre Bastogne, 
punctat de bufnetul ciudat al artileriei grele americane. Războiul de-aici avea o 
fața diferită. Americanii îşi protejau oamenii. Nu vedeai atacuri eroice la baionetă, 
cu strigăte de ură. Ei te copleşeau cu un potop de foc şi avalanşe de tancuri, şi 
mai ales acele avioane de asalt care ne măcinau cu sălbăticie. Cel mai mic 
obstacol era tranşat cu obuzierele de mare calibru şi totul cu o risipă de muniție 
care la noi era de neconceput. Lupta intra într-o fază tehnică, lipsită de 
personalitate, în care eroul trecea în plan secund. Proaspeţii noştri recruți, prea 
puţin instruiți în (llptg) picau precum muştele, tocaţi de artilerie şi mitraliere, să 
mai dea ochii cu vreun soldat american. 

Soldatul american era o specie cu totul aparte. Nimic din patriotismul 
ruşilor, cavalerismul englezilor sau bravada francezilor, departe de psihicul dur al 
germanilor. Gregor i-a descris succint şi obiectiv: fanfaroni aroganți şi neciopliți, 
dar în cele din urmă foarte imprevizibili. Din punctul de vedere al lui Porta, aveau 
foarte multe în comun cu noi şi îi simpatiza, deşi pentru el yankeii nu erau în 
general decât nişte Găini bune de jumulit. „Americănoşii s-au născut ca şi noi cu 
arma înmână. Pentru ei, moartea nu reprezintă ceva ieşit din comun; o naţiune 
de gangsteri iuți la mânie şi setoşi la câştig” spunea el. Gregor Heide şi Hinka îi 
urau pur şi simplu, considerându-i o adunătură sinistră de naţii condusă de 
evrei, Micuţul şi Wolff nu vedeau decât vestul sălbatic, poveşti cu cowboy şi 
pistoale Colt scoase la cea mai mică provocare, dar mai ales filmele la care ei ar fi 


căscat gura zile întregi. Barcelona şi Wiese erau fascinaţi de-a dreptul şi nu visau 
altceva decât la însorita Californie. Wiese se credea chiar american reincarnat şi 
gândea în engleză. Plăcerea lui cea mai mare era să trăncăne cu prizonierii. 
Făcuse scăpați atât de mulţi, încât devenise legendar. Bătrânul şi Legionarul îi 
tratau cu condescendența unor profesionişti. Pentru orice, un amic se putea 
transforma rapid în inamic şi invers. „A la guerre comme à la guerre!” mormăia 
teribila maşină de război Alfred Kalb. 

Curând, focul nostru deveni unul de front. Micuţul era un specialist 
desăvârşit al focului fără fum. El vâra lemnele care fuseseră puse în jurul vetrei 
la uscat, sub tăciunii încinşi, şi scotea necontenit jarul la suprafață. Căldura 
radia foarte puternic, iar fumul era aproape inexistent. Gregor şi Porta au fiert 
într-o marmită imensă ceai instant american, în care am aruncat vreo zece lămâi. 
Mirosea de te trăsnea. Până când şi geniştii, care minau fâşia din fața noastră, au 
ridicat nasurile în aerul rece cu miros de citrice. Cei bătrâni ştiau că, dacă nu ne 
„organizăm” şi aşteptăm intendența, riscăm să jelim de foame sau de alte lipsuri. 
Eram singurii soldați din zonă care aveam echipament de camuflaj şi bocanci ca 
lumea, chiar şi fețele noastre erau camuflate asemenea paraşutiştilor. 

Vocea Bătrânului ne trezi din cugetări. Erau o maşină de stat-major, 
însoțită de un transportor KFZ 251, şi un furgon radio, ce purtau fanioanele 
Diviziei 2 şi ale armatei. Bătrânul se informează la repezeală, dar nu mai apucă 
să ne scoale de lângă foc; nici nu era sigur că ar fi reuşit. Din maşini coboară o 
hoardă de ofițeri superiori. lată că recunoaştem pe generalul von Lutwitz, şeful 
Corpului al VIII-lea Blindate. Îl precede un tip înalt, cu fața colțuroasă şi chipiul 
moale de veteran. Merge cu mâinile îndesate în buzunarele mantalei din piele şi 
ascultă absent ce i se comunică. Ajunge în dreptul blindatului nostru şi priveşte 
atent deodată cele şapte inele desenate în jurul tunului. Bătrânul apare şi 
înțepeneşte impecabil. Raportează rapid, având grijă să nu încurce generalul din 
drum. Clica ofițerească se agită fără scop. Toţi dau din coate, când tipul scoate 
mâinile din buzunare şi le întinde spre foc, mâini albe, ca de porțelan, cu 
vinişoare albăstrii. 

— Un ceai, domnule general, permiteți? Zice Gregor şi întinde o cană 
cazonă, care împrăştia o aromă grozavă. 

Generalul acceptă zâmbind şi, ca să pună capac, Micuţul întinde o cutie de 
tablă emailată în culorile primăverii. 

— Prăjituri englezeşti, domnule. Nimeni nu face prăjituri mai tari decât 
ăştia de la Casa Regală! Explică el tâmp. 

Ofițerul bufneşte în râs şi serveşte câteva pişcoturi glasate. Se întoarce 
către Bătrânul, care aşteaptă năuc, dar regulamentar puțin în dreapta. Se 
înfiripă un dialog uluitor. 

— Ei bine? Cum este? 

— Nu este..., răspunde Bătrânul, dând scurt din cap în semn de negație. 


— Şi îmbulzeala de azi? 

— Comandantul avangărzii s-a lăsat înşelat de americanii care făceau 
zgomot prin împrejurimi. 

— Graba strică treaba. 

— S-a pierdut timp, dar acum e în regulă. Circulaţia este fluenţă. 

— Şi altfel? 

— Nu este..., zice Bătrânul, dând iarăşi din cap. Generalul aprobă gânditor, 
ronțăind tea-cooky. 

— Sunt minunate... crezi că... 

Micuţul scotoceşte la repezeală în raniță şi întinde o alta cutiuță aurie şi 
salută atât de prusac, că spulberă zăpada de pe tanc. Nimeni nu îndrăzneşte să 
comenteze. Se interesează de echipajul nostru şi ne felicita cu o strângere de 
mână pentru cele şapte victorii, aruncă ultimul strop de ceai fără ostentaţie şi 
pleacă, lăsându-ne cu gura căscată. 

— Asta da chestie! Rupe Heide tăcerea. Nu te felicită în fiecare zi un 
comandant de armată. 

Bătrânul e neîncrezător şi Julius trebuie să-i demonstreze că a dat raportul 
lui von Mante^uffel. 

— Doamne! Geme el. Ori ne alegem cu un raport pentru indisciplină, ori 
vom fi citați pe ordin de zi. 

— Eu voi fi chiar decorat, declamă eroic Micuţul... Sau pus la zid şi jefuit 
de prăjituri. Credeţi că şi-a dat seama că am mai multe? 

Toată lumea râde în hohote. Suntem fericiți că am băut ceai cu şeful cel 
mare. Heide singur este trist că nu a fost printre noi şi un fotograf de front. 
Ocazie unică. 

Micuţul ciuleşte urechea. Privim întrebători în ceață. 

— E Mercedesul lui Wolff, păzea! 

Mercedesul cu punți duble apare dinspre Bastogne. Se vedea cât colo că 
echipajul era bine jumulit. Aripa din spate şi portbagajul încasaseră o rafală de 
mitralieră care lăsase o dâră de găuri cât pumnul. Wolff se ridică în picioare, 
zeâlțâind rama parbrizului crăpat. 

— Aştept o explicaţie, camarazi! Barcelona intervine cu glas mieros. 

— Ah, Wolff, pentru numele Domnului! Un erou care vine din focul luptei! 
Tare am fi vrut să fim în locul tău, să ne îmbătăm de zgomotul exploziilor, să 
vedem americanii muşcând țărâna... 

— Ce baftă pe tine! Zicem noi râzând. Un Oberst-intendent în misiune de 
cercetare. 

— Îmi vreţi pielea pe băț, nemernicilor? Dar cu mine nu vă merge! Credeţi 
că nu ştiu ce învârtiți? Am auzit şi eu povestea cu grupa din SD dispărută! Mai 
vedem noi țărănoi murdari... 

Apoi demarează, ocărându-ne în gura mare. 


— Toată lumea e grăbită, constată Barcelona, fuge care încotro, dar în sens 
opus frontului. 

— În felul ăsta, vom ajunge curând la Berlin... 

Ne regrupăm în jurul focului. Gregor pune whisky în ceai şi în curând locul 
ceaiului este luat de alcool. Ceaţa se ridică mizerabilă, alcătuind un plafon de 
negură joasă. Începe să ningă cu o pudră fină de zahăr. Vântul tăios ne suflă pe 
la urechi, spulberând zăpada subţire în vârtejuri ciudate. O baterie He 88 trece 
către Flamierge, urmată de blindatele „Panzer” 

Ale „Panzer Lehr”. Schimbul nostru venea mai devreme, spre dezamăgirea 
generală. leşim din umbra protectoare a brazilor, pe drumul noroios, şi pornim cu 
viteza melcului, căci nimeni nu are chef să se grăbească. Porta se roagă fierbinte 
pentru un blocaj de circulație, care nu întârzie să apară, lăsându-ne răgaz de 
somn. 

„Pe mine nu mă preocupă flancurile!”, va exclamă în ajunul ofensivei, cu o 
nonşalanţă inconştientă, Obersturmbannfihrer-ul Jochen Peiper, comandantul 
Brigăzii 1 Blindate SS „Leibstandarte Adolf Hitler”. Acest veteran, specialist cu o 
vastă experiență de front, suferea şi el de aceeaşi boală curioasă a tuturor 
superiorilor: „trăirea din amintiri”. Tactica să era bună, cu siguranță, dacă 
germanii arfi avut superioritatea aeriană, care să garanteze colonelului libertate 
de mişcare şi în formații rapide. 

În acest moment, însă, Peiper se angajase în culoarul îngust al văii 
Ambleve, care se va dovedi curând o capcană mortală. Cum se ajunsese în 
această situație? Divizia 1 SS „Leibstandarte „avea drept misiune înaintarea spre 
Liege, de-a lungul rutei Stavelot, Trois-Ponts, Werbomont. Divizia 12 Tancuri SS 
„Hitler-Jugend”, care înainta pe axa Bullange, Malmedy, Spa, a rămas blocată în 
regiunea Butgenbach, în fața Diviziei 1 americane. 

Peiper a primit misiunea de a deschide drum Diviziei 1, cu gruparea sa, ce 
cuprindea o sută douăzeci de tancuri de toate categoriile, o sută cinci vehicule şi 
mai multe companii specializate. Pe data de 17, el intră în localitatea Stavelot, 
uzând de podul capturat intact şi traversând cu greu străzile înguste, atacă în 
direcția Trois-Ponts pe un itinerar mult mai degajat decât valea râului Ambleve, 
dar, când să atingă obiectivul, geniştii americani aruncă podul în aer. De-aici 
începe balamucul, silit fiind să se întoarcă şi apoi să urce pe valea râului amintit, 
unul dintre cele mai încastrate din Belgia. În ziua de 18, oamenii lui Peiper erau 
înşirați de la Chenaux până la Stavelot, chinuindu-se să părăsească acest traseu 
incomod. 

Este atacat de o aviaţie care îl imobilizează vreme de o oră, timp în care 
podul Neufmoulin, de pe răul Lienne, este aruncat în aer, iar colonelul obligat 
astfel să se întoarcă spre La Gleize, în toiul nopţii, şi să reia coborârea pe valea 
Ambleve. Singura alternativă era să o ia spre Liege prin Aywaille, grăbindu-se 
astfel să intre în capcană. Americanii se regrupează în forță şi blochează accesul 


spre localitate, iar în spate, Regimentul 117 recucereşte Stavelot, după lupte 
crâncene. În noaptea de 20-21, podul de la Stavelot este aruncat şi el în aer, 
izolând definitiv regimentul german. Armata a Vl-a îl lasă pe Peiper în plata 
Domnului, deşi avea la îndemână mijloace suficiente pentru a nimici Regimentul 
117. 

Sperând să primească ajutor, cei din „Leibstandarte „se organizează în 
apărare pe terasele Im Gleize şi Stonmant, două localități bine plasate, de unde 
'ei puteau ține sub foc toate căile de acces strangulate. Bătălia va fi absolut 
sălbatică, mai ales în Stonmont, unde, pentru cucerirea sanatoriului, americanii 
şi fanaticii SS-işti se vor bate o zi cameră cu cameră. Cu cele mai bune trupe ale 
Reich-ului nu e de glumit şi americanii vor suferi pierderi grele, încolțiți din toate 
părțile, SS-iştii se retrag în La Gleize, iar în noaptea de 23-24 americanii vor auzi 
zeci de explozii. Când vor pătrunde în localitate, la ora cinci dimineața, nu va mai 
fi nicio rezistenţă. 

Toată tehnica blindată zăcea distrusă, iar în sat nu mai erau decât trei sute 
de germani răniți şi o sută douăzeci şi trei de prizonieri americani. Peiper fugise 
prin pădure în direcția sud-est, secondat de câțiva supraviețuitori ai dezastrului. 
Trupele aliate stăpâneau zona eliberând şi Malmedy, iar şoseaua spre Liege era 
definitiv pierdută pentru Sepp Dietrich. 

Armata a Vl-a SS se descurcă cu greu şi în cealaltă direcţie, unde totul era 
confuz şi unitățile se amestecau. Deşi vă ajunge în La Roche pe data de 20, 
oraşul Saint- Vith, aflat cu mult în spatele liniilor, continua să reziste, apărat de 
Divizia a Vl-a Blindate, Divizia 106 şi trei grupări de luptă din Divizia 99 
Blindate. La data de 17, pentru a forța căderea unității, este trimisă Brigada 
„Führer Begleit”, care ajunge însă, inacceptabil de târziu, deşi nu se afla decât la 
patruşeci de kilometri de front. 

Lipsa de experiență combinată cu starea proastă a drumurilor şi blocajele 
de circulație şi-au spus cuvântul. Pe 21 decembrie, sub presiunea continuă a 
brigăzii angajate la nord şi a Diviziei 116 tancuri, urmată de 560 Volksgrenadier, 
trupele aliate cedează epuizate, Saint-yn] tipic în timpul serii, iar „Fuhrer-Begleit” 
îşi continuă! atacul], cucerind pe 23 Sart-les-Saint-Vith, izolând astfel grupările 
Ji şi B de Divizia VII. Aliaţii, copleşiţi din toate punctele de vedere, se repliază cu 
pierderi grele spre zona Vieslam în centru se ajunge pe 23, până în apropiere de 
Uarche. Este ocupat Saint-Hubert pe marginile de nord până când eşuează. Pe 
24, Divizia 9 Tancuri, aflată în rezerve este trimisă în ajutor, dar încercarea sa de 
a ajunge teafără eşuează din lipsă de carburant; în această zonă 
Q7Me/7CQ/contraatacă, barând definitiv înaintarea Armatei a VI-a, al cărei 
centru de gravitate era deplasat spre sud, pentru a Uşura misiunea Armatei a V- 
a. Zona de contact între cele două armate se va situa la sud de Saint-Vith. În 
aceste condiții de eşec, Model îi propune lui Adolf un plan de sincronizare a 
frontului pe Meuse, cu obiective mult mai modeste. 


Fuhrer-ul acceptă, dar este prea târziu, căci Aliaţii sunt peste tot în aer şi 
se regrupează încet dar sigur pentru un atac masiv. Von Manteuffel primeşte, în 
fine, drept ajutor Divizia 15 Panzergrenadier, dar atât. Celelalte trupe promise vor 
fi ataşate Armatei a VII-a, pe latura de sud, unde situația era de-a dreptul 
şubredă. Pe 25 decembrie, Corpul al II-lea SS Blindate, care nu prea se remarca 
pe front, atacă spre mrd cucerind Manhay şi Grandmenil. Pierde însă localitatea 
şi trebuie să treacă în defensivă, prelungind frontul stabilizat al Corpului ŞŞŞ 
Blindate, şi cu aceasta trecând de nevoie toată elita Armatei a VI-a în apărare, în 
timp ce Armata a Il-a pătrundea mai departe spre Meuse, în direcția inant. 

Chiar în mijlocul intrândului, Bastogne rezistă eroic, ţinând pe loc trei mari 
unități germane, care nu răzbat defel liniile de apărare. 


PUNCT LIMITĂ 


Deodată am intrat la înghesuială. Traversam o vale îngustă când tancul 
nostru a primit o lovitură la baza turelei. Un scurtcircuit albastru a străfulgerat 
interiorul şi luminile s-au stins. Un fum greţos şi iute de gasca arsă invadează 
turelă. Porta accelerează şi răsuceşte instinctiv tancul. Tragem orbeşte cu tot 
armamentul, dar o încasăm din nou, de data asta peste bot între postul pilotului 
şi Heide. Blindajul rezistă, dar aşchii mici de oțel se desprind cu un şuier în toate 
direcțiile. Tot ce putea sări, sare din cauza şocului, iar stația radio crapă 
instantaneu. 

— Unde dracu' o fi şi Legionarul! Răcneşte Porta. Trag continuu, deşi nu 
văd mai nimic. Micuţul deschide trapa din podea. 

— Vezi ce faci, Porta! Avertizează şi iese cu dexteritatea unei maimuțe, în 
plină viteză. 

Bătrânul roteşte periscoapele, dezorientat. 

— Îi văd, sunt doi trăgători cu bazooka la ora 15:00. Porta răsuceşte tancul 
dirijat de mine, căci turela e blocată spre stânga. Mitraliez cu sălbăticie locul, dar 
tipii au dispărut, sângele îmi curge pe față şiroaie, năclăind manşonul lunetei. 
Probabil una dintre acele schije mi-a zgâriat scalpul. Îmi înfăşor fruntea cu şalul 
meu de mătase albastră şi şterg geamul cu maioul. Hristoase! În vizor îmi apare, 
uriaş, un „Sherman” pe care îl vede şi Bătrânul, căci declanşează reflex toate 
grenadele fumigene. 

— Scârba dracului de război! 

Porta face o piruetă violentă, dar americanul nu ne ratează, dar nici nu 
poate lovi ca lumea. Şocul proiectilului e atât de mare, căci imediat sărim în sus, 
asemenea unui crab gigantic. 

Zgomotul strident al motorului e ultimul lucru pe care îl aud, apoi 
asurzesc. Curios lucru, dar nu simt nimic! Porta şi Bătrânul sunt leşinațţi, iar 
tancul, scăpat de sub control, se răsuceşte bezmetic. Trapa chepengului meu a 
sărit din cauza şocului şi respir uşurat, dar, în schimb, mi-e o frică teribilă să ies 
afară, în liniştea de vată, îl zăresc pe Heide cum îi ia locul lui Porta la comenzi. 
Redresează şi atacă buza văii. Maşinăria ţâşneşte la 45 de grade prin ceață, 
asemenea unei rachete. Cu ochii pe trapă, zăresc brăduții şi bulgării de noroi 
care plutesc aruncați pe şenile. Râd că idiotul în timp ce pământul umed îmi pică 
în față, apoi trapa este acoperită de cetina cu miros pătrunzător. 

Atingerea acelor de brad mă trezeşte la realitate. Mă ridic şi scot capul 
printre crengi. Heide mână nebuneşte prin pădure, doborând totul în cale, iar pe 
flancul stâng zăresc de maşini blindate, negre, cu stele albe bine conturate pe 
turele. Heide mă zgâlțâie de picior şi îi fac semn că nu aud, apoi îi arăt cu palma 
spre stânga. Pricepe şi virează spre ambuscada americanilor, arătând spre 
cadranele ceasurilor, semn că e OK cu motorul. Testez turela pe manual şi 


constat că merge, aşa că îl dirijez pe Heide cu vârful bocancului. Coborâm pantă 
cu viclenie printre brazii uriaşi, iar pe flancul drept zăresc un „Sherman”, care 
încerca să ne ia urma. Botul se ridică greoi, în limita de viteză, şi rămâne 
înțepenit într-o rână. Fac semn să oprim şi să surprind ucigaşul, care probabil ne 
atacase mai înainte, aninat precum o haină în cuier. lau în vizor ca la carte şi 
trag în burtă printre galeți. Lighioana se dă de-a berbeleacul, cu o jerbă de 
scântei fabuloasă. Semnalizez şi mă reped să încarc cu dispozitivul. Doamne, cât 
sunt de grele! Îmi aduc aminte de Micuţul, pe care l-am părăsit acolo în Iad. 
Armez culata şi îmi reiau locul, fără să mă uit la Porta şi Bătrânul, care zăceau 
pe podea. Heide opreşte, aducându-mi în bătaie un alt „Sherman”, pe care îl 
lovesc în capota motorului din spate. Explodează orbitor, împrăştiind în aer 
bucăţi de oțel, reîncarc asudat şi surescitat, apoi iau în vizor un altul care 
încearcă înnebunit să iasă din poziție. Echipajul celui de alături, care asista 
arogant din trape, era sfâşiat prin copaci. 

Trag în acelaşi punct moale ca laterala unei țestoase şi îl împrăştii pe 
firmament. Heide - probabil - urlă de bucurie, dar nu percep absolut nimic. 
Timpanele mele, care au mai avut de suferit, sunt moarte, iar eu trec printr-o 
stare de beatitudine stranie. Manevrăm uşor şi ne creăm alt culoar de tragere 
printre brazi. Miruiesc al patrulea american şi ultimul din raza noastră, în târtiță. 
Vomită un ciucure de fum negru ca smoala, iar trapele se deschid; îi secerăm cu 
mitralierele ca pe muşte şi ne îndreptăm spre cuibul de vipere, trăgând continuu. 
Schimb cutiile cu benzi de cartuşe şi reîncarc. De data asta, noi suntem vânătorii 
care nu iartă. Stupefiat, zăresc o eşarfa roz, fluturată de o namilă cu bustul gol şi 
păros. E Micuţul, care face semne, vesel. Îl pescuim şi continuăm să tocăm în 
amestecul acela de incendii, pe care îl întețim cu trei proiectile explozive şi un 
incendiar. Ne oprim sleiți, în fine, şi ieşim prudent pe sub tanc, asemenea unor 
popândăi. Grupa noastră a fost nimicită în ambuscadă, dar şi cele opt 
„Sherman”, cu tot cu echipaje. Dintre carcasele arzânde, au început să apară 
supraviețuitorii. Îl scoatem pe Bătrânul şi pe Porta, încă în stare de inconştienţă, 
dar întregi. Apar Barcelona, Gregor şi Legionarul cu oamenii lor complet năuciți. 
Lowe priveşte apatic dezastrul. Verificăm eroicul nostru „Tigru” şi descoperim nu 
mai puțin de trei cratere cât pumnul şi alte şase mugşcături în blindajul lateral. 
Americanii trebuie să fi fost disperaţi de cât au tras în noi, fără să ne poată opri. 
Nu avem timp să ne ocupăm de solnița noastră, căci americanii se regrupează 
periculos. Lowe ne poziţionează în apărare şi are dreptate. Dacă inamicul este 
puţin numeros şi va întâmpina rezistență, se va retrage, iar noi vom crăpa inutil; 
dacă-s mulți, vom fi nimiciţi. Le retezăm elanul cu propriul lor armament. 

Loviţi cu tunurile celor două tancuri „Sherman” rămase intacte, urlă de 
uimire, iar focul concentrat a patru bazooka, ce aveau muniție din belşug, şi al 
mitralierelor „Browning” îi dă peste cap, îşi anunţă artileria, probabil, căci un 
uragan de obuze grele pică în spatele nostru. Alte trei salve sunt trase aiurea. 


Aşteptăm liniștiți în ceața galbenă şi îi tocăm din nou la următorul asalt. Sunt 
de-a dreptul furioşi şi se aud strigăte de „Friți împuțiți” şi înjurături groaznice. 
Nu pricepeau de ce nu suntem încă morți şi, ca să pună capac, aduc două tunuri 
de 50. Cu Legionarul comandant, Barcelona încărcător şi Heide pilot, punem în 
mişcare „Sherman” -ul. Acţionez turela ca să fiu sigur şi reglez becul reticulului. 
Heide se poartă uimitor de abil prin flancul drept, aşa că ne trezim la vreo zece- 
cincisprezece metri deasupra lor. 

Legionarul îmi dă coordonatele şi primul lor tun sare în sus ca din praştie. 
Atacăm frontal, trăgând cu toate mitralierele. Jocul devine riscant, aşa că frânăm 
brusc. lau în vizor al doilea tun pe care servanțţii se chinuiau să-l întoarcă în 
noroi şi îl trăsnesc cu un brizant. Uimire! Obuzul american nu are efectul ştiut de 
noi al celui nemțesc. O jerbă de noroi se ridică zgomotos, dar tunul e tot acolo cu 
servanții pitiți în spatele scutului. 

— Drace! Răcnesc la Barcelona. Bagă altceva! 

Voi încerca una directă. Culata clămpăne, închide un proiectil cu vârf 
galben. Bufi. Un nor de ceaţă izbucneşte în linia americană. Era un fumigen, dar 
impactul lui cu scutul dă tunul peste cap. Furios, Legionarul iese afară şi înhaţă 
mitraliera antiaeriană. Trage ca bezmeticul, măturând efectiv cuiburile 
improvizate. 

Muniția bateriei explodează când în final reuşim să ne lămurim cu 
proiectilele „Sherman” -ului, iar americanii o iau la sănătoasa, întrerupând 
asaltul. Suntem neîncrezători, dar Heide lămureşte lucrurile, contactându-i prin 
radio pe ai noştri; regimentul trecuse în forță, învăluind poziţiile aliate şi 
obligându-i să bată în retragere. Părăsim „Sherman” -ul pentru a cârpi „Ligrul” 
nostru şi a mai recupera încă două. Ajutaţi de mecanici, le punem în mişcare şi 
armăm cu muniție. Pompăm din nou benzina americanilor, căci noi suntem pe 
sponci. Combustibilul promis nu soseşte şi în curând ne vom opri, vrând- 
nevrând. Îi aranjăm pe Bătrânul şi Porta la un spital de campanie în spatele 
frontului. Nu au răni vizibile, dar amândoi scuipă sânge. Roşcatul e furios la 
culme văzându-şi toate planurile de îmbogăţire năruite, aşa că vrea să rămână cu 
noi. Se ridică, încăpățânat, face câțiva paşi şi leşină, căzând cât e de lung. 
Micuţul îl pune din nou pe targa compătimindu-l. Mai mult ca sigur avea 
plămânii rupţi din cauza şocului. Îşi revine şi horcăie nervos, iar eu trebuie să-i 
promit că voi lua contact cu Matt să continui negocierile. Micuţul îmi transmite 
indicaţiile urlând în urechea mea, căci încă nu auzeam că lumea. Sanitarii îi 
ridică, iar noi ne regrupăm în formație. Legionarul îl înlocuieşte pe Bătrânul, iar 
Gregor, pe Porta. Barcelona a preluat blindatul lui Blăcke, care sfârşise decapitat 
în timp ce fugea, iar Birke, pe cel al lui Sanders, mort, asfisiat de gaze. Birke 
scăpase ca prin minune după ce „König Tiger” -ul său primise zeci de lovituri, 
care îl transformaseră literalmente într-o strecurătoare. Echipajul pierise ucis, 
dar el scăpase doar cu o rană la picior. Cu restul oamenilor agățați de tancuri 


pornim pe urmele regimentului. Tancul nostru merge perfect, iar instalația 
electrică e în regulă. Micuţul ne salvase prin ieşirea lui riscantă, prin care venise 
de hac celor cu bazooka. Două maşini de război extrem de periculoase. Aşezat 
între proiectile, desface calm conserve americane şi bea whisky. Împarte apoi 
grijuliu un borcan de murături, aşezându-le cu degetele-i jegoase în gamele şi, în 
fine, scoate din buncăr nelipsitele cutii de bere. 

— Masa e gata, copii! Zice el, plescăind mulțumit. Taica Kreutzfeld are grijă 
de toate, ar trebui să-mi pupațţi labele în semn de mulțumire... 

Râde grosolan şi îl pocneşte cu baioneta peste ceafă pe Heide, care moțăia 
obosit, de nu mai are putere să vocifereze. Mâncăm în tăcere, copleşiți de căldura 
tancului, apoi ne punem pe dormit. Singurul atent rămâne Gregor, care pilotează 
cu grijă, să nu ne împotmolim în vreo groapă. Abia spre seară revenim pe şosea şi 
traversăm fără oprire Rochefort, pe artera principală, îngustă şi distrusă. Totul 
este la pământ, iar localitateA colcăie de trupe. Focuri galbene pâlpâie printre 
ruine, şute de prizonieri apatici se preling pe lângă noi şi totul este impregnat cu 
miros de ars şi moarte; tablou tipic de front. În nord, bubuiturile nu contenesc, 
iar pâcla întunecată ca noaptea este străluminată de izbucniri verzui. Următorul 
obiectiv şi ultimul obstacol este Dinant-ul şi, în sfârşit, râul Meuse, chestie de o 
zi-două. Legionarul este sceptic. Face calcule de aprovizionare şi pune pariu cu 
cine vrea că vom rămâne de căruță în următoarele ore. Primim, totuşi, ordin de 
staționare în vederea reorientării şi suntem alimentați, dar neîndestulător. 
Chiorul ne încurajează. Echipajul nostru primeşte felicitări, spre pucuria lui 
Heide. Pe Micuţul îl doare în spate şi se interesează vesel: 

— O să fim transformați în cazemate, Chiorule? Aşa am auzit! Curvele-alea 
de la statul-major or fi crezând că benzina curge la ciuşmele în Belgia... 

Chiorul dă din umeri şi caută ceva anume. Micuţul scoate rapid plosca din 
campania 1914 a lui Porta şi o întinde generalului, apoi îi pregăteşte un trabuc. 
După o duşcă zdravănă, întinde mâinile spre foc şi mormăie dându-se în spate: 

— Din partea mea, sper să ne retragă la timp din apărare, sau cel puţin să 
nu mai intrăm în avangardă. Porcăria asta de înaintare; nu mai poate ține mult... 

Îşi aranjează mantaua de piele şi porneşte mai departe în inspecţie, urmat, 
ca de obicei, de Micuţul. 

Ne îngrămădim în jurul focului. Vuietul frontului creşte necontenit şi 
nimeni nu are chef de vorbă, aşa că bemşi turnăm, aşteptând adunarea 
comandanților de tanc. Regimul rezervă -carele „Mark IV”, pe lângă noi, urmaţi de 
pionierii care ne invidiază. De trei zile sunt alergațţi fără întrerupere. Un sergent 
oprit la focul nostru ne spune că au plasat sute demine de-a lungul zonei ce 
mărgineşte şoseaua spre Bastogne, unde luptele sunt cumplite. Americanii nu 
vor în ruptul capului să cedeze localitatea - care deja e făcută una cu pământul — 
şi stau ca un ghimpe în coasta noastră. Sergentul conchide că acţiunea de la 
Bastogne este atât de prost condusă, încât oraşul va rezista mult şi bine. Îl 


servim cu un amestec de alcool fiert, pe care îl bem în loc de cafeaua ce lipseşte. 
O dată cu Porta, comandanții noştri, în frunte cu Legionarul, sunt chemați la 
Chiorul. Sergentul şi grupa lui primesc ordin să rămână cu noi şi se agită fericiţi, 
iar Wiese cu „Pantera” şi încă trei „Mark IV”, de la plutoanele decimate, trec de 
asemenea alături de ultimii opt „Kânig-Tiger” ai plutonului nostru. Nu trece o 
jumătate de oră şi Legionarul revine. Mai multe grupe vor pleca în patrulă, căci 
Chiorul nu mai are chef de surprize. Eu sunt scutit, dar nu vreau să rămân de 
caraulă în tanc, aşa că mă alătur grupei noastre, cea mai dură de pe tot frontul, 
cu Legionarul, Birke, Rodeck, Micuţul, Heide şi Barcelona. Înainte de miezul 
nopții ne topim în întunericul de păcură pe schiurile noastre scurte. Heide poartă 
o stație de radio americană uşoară, care ne va da un atu în plus. Evităm 
drumurile şi ne îndreptăm spre nord, prin zona dens împădurită a regiunii Foy- 
Notre-Dame. Totul e atât de pustiu, că te apucă fiorii, iar locul ne aminteşte de 
codrii Kievului sau ai Minskului, unde domneau partizanii. Nicio sută de 
regimente blindate nu ar fi răzbătut pe-aici şi mulțumim cerului că Rezistenţa 
belgiană nu acționa asemenea ruşilor. Pe un drumeag, descoperim urme de 
blindate. „Mark IV”, citeşte rapid Birke şi ne luăm după ele pentru a le găsi pe un 
tăpşan înalt la marginea pădurii. Un nod forestier părăsit şi mocirlos este vizat de 
o companie a Diviziei a dou a. Intrăm în linii fără dificultate, iar comandantul lor 
spumegă de furie. Dacă am fi fost americani, am fi fost pierduţi de mult. Urlă că 
dementul la oamenii săi, apoi se întoarce lac de transpirație. 

— Răcani neinstruiţi, ar fi trebuit să le luați gâtul! De unde veniți? 

Legionarul îşi declină originea, iar Oberstleutnant-ul cască ochii de uimire. 
Ar fi vrut să aibă măcar grupa noastră în subordine. Confruntăm hârtiile care nu 
corespund cu regiunea şi corectăm rețeaua drumurilor de care nimeni nu are 
habar. Situaţia era nasoală, dat fiind că oricând puteam fi surprinşi pe picior 
greşit, apoi ne arată direcția unui cătun cuibărit la un kilometru de poziția lui. De 
nicio oră se vedeau lumini acolo, dar nimeni nu ştie nimic. Ne dă un om de-al lui, 
căci noi aveam să ne întoarcem pe altă rută. Sătucul acoperit de nea pare 
desprins dintr-un basm de Andersen. Lumini palide strălucesc la ferestrele tivite 
cu gheață a două case. Micuţul fluieră cu ţignalul său care enervează câinii, dar 
nu se aude niciun lătrat. De pază, nici vorbă! Probabil că se cred departe de front. 
Ne apropiem tiptil asemenea lupilor. Voci în engleză răzbat din interior şi, 
împărțiți în două, intrăm furtunos cu lovituri de umeri în uşi. Heide răcneşte 
îngrozitor şi trage o rafală scurtă. 

— Hands up, boys, and no tricks! 

— Hold the fire! We 're not ennemies! strigă un tip roşcat. 

— Shut-up bloody pigs! 

Într-o secundă, îi punem la podea, dar uniformele noastre de camuflaj îi 
derutează în continuare, până ce Micuţul îi arde peste bot roşcatului o palmă. 

— Suntem nemți, idiotule, nu pricepi?! 


Dăm glugile jos şi se dumiresc. Capetele de mort de la chipie le înmoaie 
picioarele. De pe masă se aude gâjâitul unei stații radio, iar Legionarul îi ia la 
întrebări în franceză. 

— Să-i terminăm! Zice agitându-se plutonierul străin şi ridică pistolul. 

— Gura, tăticu'! îl împinge Barcelona. Noi decidem! Fii calm. O voce insistă 
în staţie: 

— Hello Shade, hello Shade, onion one calling! Heide înhaţă microfonul. 

— OK, Onion, message received! Open your eyes! 

— Hello Shade, what 's going on? 

În secunda aceea, roşcatul sare brusc şi loveşte staţia cu capul, atât de 
violent, încât se fac zob amândoi. Heide turbează şi îl loveşte cu bocancii. Dar 
tipul nu mai mişcă, aşa că îi zgâlțâie de beregate pe ceilalți. Şapca unuia sare şi 
pe umeri i se revarsă un păr blond strălucitor. O înşfacă de piept. 

— Aha, iată o mică eroină a Rezistenței! Să vedem dacă ştii să mori pentru 
cauza ta! 

Face semn Micuţului, care o înhaţă la repezeală cu lațul de oțel. Pe uşă 
apare echipa lui Birke. Rodeck aruncă pe podea o căpățână însângerată. Fata 
leşină, Heide e furios la culme şi ridică pistolul. 

— Ce dracu, niciunul dintre nenorociți nu se ţine pe picioare? 

— Să-i terminăm! strigă iar plutonierul. 

Dar Micuţul îl pocneşte fulgerător. Tipul pică trăsnit. 

— Nu ţi-a zis Barcelona să-ţi ţii gura? 

Unul dintre belgieni, mititel, cu bască enormă, izbucneşte în râs. 

— Nemţii ăştia sunt țicniți de-a binelea... 

Heide nu-l bagă în seamă. Atenţia lui este atrasă de Rodeck, care 
scormoneşte prin hârtiile de pe masă. 

— la-ţi labele de-acolo, sunt ale noastre! 

— Dar suntem împreună... 

— Actele sunt ale mele, şi cu asta basta! Legionarul, care fuma liniştit 
lângă cămin, intervine şi stinge nervii: 

— Gata, mes amis! Potoliți-vă! Ce importanţă are, tipii discutau cu englezii 
sau americanii, iar domnul acela mic, de colo, o să ne spună cu cine anume, iar 
noi vom pleca imediat. Am pierdut o grămadă de timp aici. 

— E vorba de serviciul informațiilor Diviziei 2, a lui J. Lawton Collins, care 
se repliază în forță către front şi Brigada 29. 

— Ei, vedeţi, era vorba de „Joe Fulgerul” şi amicii săi englezii. Ăsta nu-i un 
secret aşa mare ca să merite atâta balamuc, cineva trebuia să vină la întâlnirea 
cu ai noştri. 

Un scaun vâjâie şi mititelul cade cu basca turtită. 


— Colaboraţionist nenorocit! se aude vocea baritonală a tipului gras, cu 
geacă de piele. 

Apoi îl mai croieşte încă o dată cu scaunul. Mititelul se zvârcoleşte, 
gemând, şi leşină. 

— Ştiu că o să ne împuşcaţi, ca pe ceilalți, aşa că să crape şi el! 

— Hmm, după cum am spus, aici nu e vorba de trădare! Sunt lucruri pe 
care le ştim foarte bine, doar că situația a scăpat un pic de sub control din cauza 
nervilor! 

— Dar care sunt ceilalți? întreabă Rodeck. 

— Ai voştri au împuşcat vreo douăzeci de tineri mai jos, pe valea râului. 
Nici nu sunt măcar îngropați. Un adevărat masacru. Unul din ei a scăpat şi ne-a 
povestit totul. I-au aruncat în cariera de gresie. 

— Asta chiar e interesant. Poţi preciza locul? 

Tipul însemnă locul pe hartă fără ezitare, iar Rodeck obținu în felul ăsta o 
dublă informație: din punctul unde ne aflam, se putea intra foarte uşor cu o 
călăuză pe firul pârâului în liniile noastre. 

— Gata, hotărăşte Legionarul, plecăm, am pierdut o jumătate de oră 
prețioasă. Voi, arătă el spre civili, vă descurcați cum ştiţi, nu mă interesează. 

Plutonierul cel agresiv a fost trezit cu o cratiţă de apă, apoi ne-am despărțit 
şi ne-am continuat drumul, conduşi de o hartă precisă, completată în două ore, 
printr-un noroc. Schiurile alunecă uşor pe zăpada imaculată, pădurea ne acoperă 
protector. Experiența şi instinctele căpătate în Est îşi spuneau cuvântul. Şi în 
curând atingem prima grupare americană. Heide semnalează puternica formație 
motorizată. Dacă am fi dispus de aviaţie în zorii zilei, ar fi fost distruşi. Nu 
puteam spera nici măcar într-un atac de artilerie. Artileria grea nu exista în zonă. 
Ne mărginim să pipăim limitele trupelor inamice, care se adună alarmant de 
repede. Anunţăm neîncetat coordonatele, până ce Chiorul se declară mulțumit şi 
ordonă să revenim la bază, dar Scaraoţchi şi-a vârât coada cu ajutorul Micuţului. 
Taman când ne pregăteam retragerea discret, neghiobul a zbughit-o, fără 
avertisment, spre aglomerarea de camioane care transporta marfa. Birke se 
amuză teribil. 

— Animalul vostru are de gând să oprească ofensiva aliată? 

Priveam îngroziți evoluția Micuţului, care, o dată pornit, era greu de 
controlat, şi cum Bătrânul şi Porta lipseau, niciunul dintre noi nu-i putea ţine 
piept, iar pe Legionarul, ca şef, îl durea în cot. Forțaţi de împrejurări, ne-am 
pregătit să-l acoperim, în mod ciudat, căci logic ar fi fost să-l abandonăm şi să 
dispărem cât mai repede. Cu agilitatea-i bine cunoscută, el se cațără pe sub 
prelate, „inspectând” conţinutul camioanelor. Din când în când, face semne 
vesele, dar inconştiente, pentru că putea fi descoperit oricând, apoi se vâră pe 
dedesubt, semn că le mina, şi nu mă puteam împiedica să nu-mi imaginez 
răspunsul său: „Adică ce, să mă întorc cu tiribombele acasă!” Inevitabilul se 


produce când dă nas în nas cu doi chiulangii, care soileau sub un camion. Gorila 
îi arde rapid cap în cap, dar unul apucă să urle, provocând înjurăturile 
santinelei. 

Boul nostru îi răspunde cu un: „Gura, porc yankeu!”. Dar în germană, atât 
de clar, că se aude până la noi, apoi îl doboară cu pumnalul. Prea târziu însă. 
Americanul apucă să apese trăgaciul şi rafala pistolului sparge liniştea. „Hunii! 
Hunii!”, se aud strigăte de alarmă. O dâră de trasoare şerpuieşte pe deasupra 
parcului auto, urmată de o rachetă albă, care transformă noaptea în zi. Silueta 
uriaşă se vedea perfect, ca o fantomă strălucitoare. Se răsuceşte lent spre 
dreapta, ca într-un balet magic, şi trage prelung, doborând americanii din gardă, 
apoi pică pe burtă. Lumina se stinge, iar noi ne vârâm capetele între umeri. 
Camioanele explodează în lanț şi lumina reînvie puternică cu reflexe roşii. Mii de 
licurici portocalii se învârtejesc prin aer şi un miros pătrunzător de tutun umple 
văzduhul. Peste noi pică o ploaie de mazăre şi fasole, asortate cu biscuiţi. 
Micuţul, din nou în picioare, râde ca un dement, în mijlocul infernului. Trei jeep- 
uri sosesc în grabă. Rodeck cu bazooka îi aşteaptă în marginea şanțului. Trage, 
iar Barcelona îl alimentează ritmic. Jeep-urile zburătăcesc fărâme. O hoardă 
urlătoare de soldați apare peste taluz. Sprijin bine patul mitralierei în umăr şi 
țintesc prin înălțătorul ridicat la trei. Bobitele fosforescente se aliniază în cătare, 
pe umerii siluetelor întunecate. Căştile lucesc în noapte, iar eu trag, MG-ul latră, 
rapid, siluetele cad secerate. Toată lumea trage din picioare, acompaniindu-mă. 
Două mine de aruncător pică între noi, dar nimeni nu bagă de seamă şi ne 
învârtim furioşi spre corturile conturate la dreapta drumului. Ciorchini de steluțe 
izbucnesc şi coboară atârnați de paraşute minuscule, un „Studebaker” cu punte 
dublă țâşneşte din parcul de flăcări şi percutează în primul cort, ca apoi să treacă 
mai departe, cu prelată fluturând asemenea unor aripi uriaşe de bufniță. 
Mitraliera cvadruplă din centrul taberei îl urmăreşte, dar Rodeck o spulberă cu 
ultimul proiectil de bazooka. Scoate sabia cu lama dreaptă şi, urlând fanatic, se 
repede la atac. Îl urmăm electrizați. 

— Allah el akbar! strigă Legionarul. Vive la Legion! 

Camionul condus de Micuţul doboară cort după cort, în timp ce el trage pe 
geam cu un M45, fără întrerupere. O nouă salvă de aruncător încearcă să ne 
doboare, dar grenadele pică peste americani, care zbiară mutilaţi. În faţa mea, un 
soldat țopăie fără un picior; îl dobor cu o lovitură de mitralieră şi mă arunc pe 
burtă în spatele unor lăzi. Un vălmăşag de amărâți, care nu pricep ce se 
întâmplă, cad seceraţi. Fesul roşu al Legionarului se vede alergând printre 
corturi, urmat de basca scoțiană a lui Birke. Rodeck hăcuie puştanii îngroziți, 
asemenea unui samurai întărâtat. Apare şi Micuţul chiuind bezmetic. Ţine un tip 
de picior, pe care îl foloseşte drept măciucă. Capul omului este făcut terci şi 
sângele ţâşneşte peste noi la fiecare lovitură. Îl aruncă cât colo, masă de carne 
zdrobită, şi înhaţă altul, care chirăie îngrozit. 


— Ai face bine să-ți păstrezi casca pe cap, altminteri o pățeşti ca celălalt! 
zbiară găliganul dezlănţuit. 

Lupta se încheie brusc din lipsă de combatanți inamici. Tabăra a fost 
distrusă în nici cinci minute, de o liotă de fiare mai rele ca moartea. Heide le 
aplică lovitura de grație muribunzilor. Cei răniți uşor au parte de acelaşi 
tratament din partea lui Rodeck. Două bestii care nu ştiu ce e milă. Încântaţi, 
dau de un preot care se târăşte gemând. Rodeck îl stopează cu un şut şi îi râde în 
față satanic. 

Tânărul slujitor al Domnului este deja pe jumătate nebun de spaimă. O 
asemenea grozăvie nu a văzut în viața lui. Caută cu fața schimonosită spre 
Legionar, care îşi schimbă ţigara nepăsător. 

— Hei, subofițer, nu se poate aşa ceva... 

— Ai nimerit greşit, amice! Allah nu se îndură de ghiaurii necredincioşi. 

— Dumnezeu e unul! ţipă preotul. 

— Dumnezeu ţi-a jucat o festă nasoală, fiule! îl apostrofează răutăcios 
Bircke. Roagă-te urgent! 

Ridică sabia, dar eu nu mai rabd. Îi proptesc MG-ul în şale. 

— Lasă-l! Terminaţi odată şi să ne cărăm. Ai lor vor veni curând şi or să vă 
sfâşie ca pe câini! 

Privesc spre Legionar, care îmi face hatârul şi mă ascultă. 

— lar tu mergi cu noi! 

Minăm muniția stivuită şiruri, apoi o tulim în viteză cu unul dintre jeep- 
urile „Willis”, rămas intact. O ninsoare deasă porneşte să cadă în zorii vineții. 
Regimentul ne-a dat un punct de întâlnire mult spre vest de locul unde îl 
lăsasem. Harta regiunii îmi apare clar în minte. Fac Un viraj pe drumul forestier 
şi mormăi nervos: 

— Vreau să văd locul unde au fost împuşcaţi belgienii! Spre uimirea mea, 
nu reacționează nimeni. Micuţul îmi întinde o sticlă de whisky şi rânjeşte amical. 

— Apăi, dacă are omu' o dambla ce să-i faci ?! Bine că e în drum, cel 
puţin... 

Manevrez pe drumurile desfundate până la vadul pârâului, însemnat de 
belgian. Traversez şi intrăm pe stânga în râpa unei foste extracții de gresie. E 
groaznic. Sub şopronul lung din tablă ondulată, zac cadavrele aliniate ordonat a 
zeci de civili. Plimb lanterna peste fețele învineţite de frig. Marea majoritate sunt 
tineri de liceu. Au fost împuşcaţi în cap. 

— De mâna SS-ului! Zice Rodeck, expert. Acum, că te-ai lămurit, ar fi 
trebuit să iei câteva poze! 

— Nu asta mă interesează, bombănii eu Şi îl debarce pe preotul năucit, care 
dă cu ochii de cadavre şi încremeneşte. Şocul este atât de mare, încât îşi revine 
din apatie. — Pot să-i binecuvântezi? întrebai eu, arătând neîncrezător Biblia. 

Îi fac semn şi se apucă de rugăciuni, trecând pe la capetele morţilor. 


Aprinde mici lumânări din ranița sa, din cele pentru Crăciun. 

— Crezi că vom fi iertați vreodată? întreabă Heide. 

— E greu de spus, dar cineva trebuia s-o facă. Nu meritau aşa ceva, 
indiferent cine erau. E înfiorător să crapi ca un câine. 

— Şi acum? se aude vocea tristă, a preotului. 

— O să te lăsăm aici. Într-o oră--două, te vor găsi cei din Rezistență... sau 
ai tăi, după câte Se aude! Baftă! 

Pădurea se zgudui brusc de tunetul artileriei. Canonada îşi mărea 
intensitatea cu repeziciunea unei avalanşe de pietre. Nu se vedea nimic, dar şocul 
obuzelor grele era atât de puternic, încât zăpada pica din brazi cu un foşnet 
sinistru. 

Contraofensiva aliată, declanşată aproape din mers, se rostogolea spre noi 
şi nu te puteai împiedica să te gândeşti cât de inutil devenea totul în acele clipe. 
Nu puţini au fost cei care şi-au aruncat armele în astfel de cazuri şi au dezertat 
aşa, pur şi simplu, fără nicio motivaţie aparentă... 

De la 21 decembrie, oraşul Bastogne era complet încercuit, dar asediul se 
desfăşura fără un rezultat notabil. În zonă se găseau trupele grupării B, dislocate 
din Şoar, şi Divizia 101 Aeropurtată, condusă de generalul Anthony C. McAuliffe, 
dislocată de la Reims în mare viteză. Cei unsprezece mii de oameni ai săi erau 
prost echipați şi obosiţi, cu efectivele incomplete, dar vor constitui, totuşi, un 
nucleu de rezistență extrem de periculos, aşa cum numai veteranii încercați 
ştiau. Ziua următoare, generalul Heinz Kokot trimise către prânz un grup de 
parlamentari, care să ceară predarea oraşului, însă răspunsul lui McAuliffe se va 
rezuma la un răspuns scurt: „Nuts!”, cu un sens larg interpretabil. Refuzul este 
urmat de începerea fără întârziere a operațiunilor de asalt sângeroase şi 
devastatoare pentru oraş. Americanii vor cunoaşte un asediu crâncen şi 
neobişnuit pentru ei, în care singurii eroi se vor dovedi medicii şi personalul 
spitalelor de campanie. 

După un violent atac de artilerie, executat cu tunurile de pe tancuri, 
localitatea Marvie, punct strategic în apropiere de Bastogne, este luată cu asalt. 
Un pluton american este spulberat în grabă, dar tancurile nu pot trece pe străzile 
înguste şi blocate. Luptele de stradă izbucnesc cu intensitate. Mai la vest, 
americanii abandonează Flamierge şi se repliază pe înălțimile de la Mande-Saint- 
Etienne. La prânz, ghinion! Timpul este favorabil şi aviația aliată lansează o sută 
cincizeci de tone de materiale în încercuire, acțiune care se continuă pe 24, cu 
încă o sută de tone, pierderile fiind sub 7%. Presiunea ofensivei Armatei a IH-a, 
prin Divizia 4 Blindate, spre oraş, se resimte şi se hotărăşte grăbirea atacului. 
Diviziile 26 Volksgrenadier şi 15 Panzergrenadier; proaspăt sosite, vor ataca în 
cursul nopții de 25, de teama unei acțiuni a aviaţiei aliate. Operaţiunea se 
desfăşoară în vestul oraşului, pe un teren considerat favorabil blindatelor. 
Americanii, proaspăt aprovizionațţi, sunt pregătiți de ripostă, convinşi de 


superioritatea artileriei lor. La ora două şi patruzeci şi cinci de minute începe 
atacul în zona localității Champ. Divizia 15 pătrunde în interior, unde angajează 
lupte dure de stradă. Se produce o breşă şi în zona batalioanelor 1 şi 2 din 
Regimentul 502, dar comandantul nu vrea să se angajeze decisiv până dimineaţă, 
căci era imposibil să vezi ceva din cauza beznei. În Champ, o companie ajutată de 
două autotunuri rezistă. La şapte şi zece minute, o grupare din 15 
Panzergrenadier, cu optsprezece tancuri „Mark IV” şi desant de infanterie 
străpung frontul pe la nord de Mande-Saint-Etienne. Americanii aruncă în luptă 
tot ce le cade în mână, inclusiv bucătarii şi dactilografii statului-major; aflat în 
castelul Rolle. Gruparea blindată se desparte în două: unsprezece tancuri în 
direcția Hemroulle şi şapte spre Rolle. Compania C, aflată, în fața grupului din 
urmă, se repliază spre un aliniament aflat în liziera pădurii, unde se aflau 
dispuse din timp două dispozitive antitanc. Desantul cade lovit defocul 
mitralierelor şi patru „Mark IV” sunt distruse. Cele două rămase sunt dirijate 
spre nord, pentru a cădea în spatele localității Champ, dar se rătăcesc şi vor fi 
unul capturat şi altul distrus prin ceața care împiedică orientarea. 

Cealaltă grupare de unsprezece tancuri nimereşte într-o avalanşă de foc al 
divizionului de artilerie grea şi eşuează lamentabil. Până la ora nouă, gruparea 
este anihilată, iar la ora cincisprezece, Champs este recucerit. În cursul zilei de 
26 decembrie, atacurile din sectorul de vest au loc fără rezultate. La ora 
cincisprezece, o grupare condusă de colonelul Wendell Blanchard din trupele ce 
soseau în ajutor ajunge pe înălțimile de la sud-vest de Assenais şi, ajutată de un 
puternic atac de aviație, străpunge linia subțire a încercuirii. Cu primele blindate 
ale Diviziei 4, va sosi şi generalul Maxwell Taylor, care preia comanda de la 
McAuliffe. De-aici înainte, Divizia 101 va câştiga inițiativa şi va degaja, după zile 
de lupte crâncene oraşul Bastogne, complet devastat. Comandanții germani au 
contribuit cu încăpățânarea lor la sporirea renumelui acestui oraş, deşi ar fi 
putut mai bine să se lipsească de el. Americanii care au înroşit cu sângele lor 
zăpada din jurul Bastogne-ului şi-au meritat cu prisosință inscripția de pe 
grandiosul monument ridicat aici: „LIBERTORIBUS AMERICANIS POPULUS 
BELGICUS MEMOR". 


TEORIA BILELOR 


Dacă deşerți într-un spațiu restrâns un sac de bile, spaţiile dintre ele devin 
absolut intangibile. Cam aşa se putea defini situația noastră la momentul acela. 
Nu puteam ajunge în liniile noastre, dar nici aliații nu ne puteau dibui. 
Cunoşteam zona prea bine, ca să ne putem juca de-a-v-aţi-ascunselea timp 
îndelungat. Într-o viroagă, am dat nas în nas cu ei. Părerile erau împărțite. 

— Sunt englezi, conchide Heide, privind prin binoclu. 

— Să ne cărăbănim, zice Micuţul. Putem sta liniştiți undeva, până vin ai 
noştri, şi să tragem la aghioase! 

— Să-i prăjim, declară Birke tăios. Îi urăsc de moarte pe ticăloşii ăştia. 

— Mă uimeşti, sare Rodeck. Toată ziua Anglia în sus, Anglia în jos... 

— Maică-mea era scoțianca, iar tata refugiat german, idiotule! 

— Am trăit s-o aud şi pe-asta! Râde Barcelona. Suntem o mică „Legiune 
străină”, demnă de „Mergi-sau-crapă”. 

Legionarul nu se învrednici cu niciun răspuns, moțăind în continuare. 

— Puneţi-vă castronaşele, zice Heide, aruncându-ne câteva căşti englezeşti 
ascunse sub scaun. 

Tipii care zăriseră bereta lui Birke deja ne făceau semne. 

— Încotro? întreabă scoţiano-germanul, dezasigurând pistolul „Thompson”. 
Ce unitate sunteți? 

— Brigada 29, grupa de cercetare, rosteşte apatic un pitic spelb şi pistruiat. 
Idioţii ăştia ne aleargă de parcă am fi întorşi cu cheia! Dar voi, încotro? 

— Spre huni, bineînţeles, zice Birke, arătând spre nord, fără să mintă de 
altfel. 

Trage o duşcă de whisky, la care pistruiatul înghite în sec. 

— Aveţi idee unde este linia de contact? 

— Habar n-am, dar aş putea să întreb baza. Ce-ai zice de o gură de 
trăscău? Noi avem o cafea grozavă. 

Facem schimb de sticle şi de termosuri. 

Englezii ridică antena cu patru mustăți şi cheamă radioul. Cafeaua e 
teribilă. Bem în tăcere şi fumăm fără o vorbă. Toţi sunt atât de obosiţi, încât nici 
nu ridică ochii din căni. Heide notează conştiincios toate datele. Observ cum 
Birke lasă jos țeava „Thompson” -ului. Unul dintre colegii englezi adoarme 
sprijinit de mitralieră. 

„Ce dracu' avem noi cu ăştia?” Micuţul schimbă o „Cruce EK II!” cu tot cu 
baretă pe o „Inimă Purpurie” americană, iar Heide face schimb de coduri cu 
operatorul. 

Ne-am despărțit fără niciun incident, spre uimirea sinceră a lui Birke, care 
era hotărât să consulte un psihiatru la întoarcere. Cred că îmbătrânisem pe front 
şi aveam în sânge fuga de încurcături inutile. Nici nu demarăm bine că 


pistruiatul strigă şi aruncă ceva negru şi oval. Am înghețat de spaimă. Aşa ne 
trebuia, dacă am mers pe încredere. Barcelona râde. 

Obiectul era un săculeț de cafea măcinată! Frumoasă atitudine! Ne plasăm 
într-o poziție foarte bună, care ne permite să ținem sub observaţie trei căi de 
acces. Împrejur se iscă o vânzoleală, un balamuc, dar nimeni nu are timp de 
odihnă. Un duel violent izbucneşte dincolo de pădure, în poziția colonelului. 
Vuietul motoarelor nemțeşti se amestecă cu cel englezesc, iar canonada creşte. 
Nu ne trebuie mult să ne dăm seama că ai noştri o luau pe coajă. 

Legionarul, care părea că doarme profund, sare brusc. 

— Tipii ăştia s-au obrăznicit de-a binelea, merde! Ia ciuleşte urechile, 
Micuţule! 

— Vin tancurile englezilor, şenile subțiri. Cel puţin, şase „Cromwel!” şi trei 
autoblindate „Austin”. 

— Madre Dios, ce plăcintă! Nu vi se pare cam mare? 

— Avem tacâm complet, zice Birke, scuipând înveselit de perspectiva 
răzbunării. 

— Am înghiţit noi chestii şi mai mari! hotărăşte Legionarul. 

Dispozitivul de atac a fost constituit în câteva minute cu Micuţul la 
bazooka şi Barcelona încărcător, Legionarul la aruncător de flăcări, Rodeck la 
„Browning” -ul pe jeep, iar eu la MG 42. Birke urma să anihileze spatele coloanei 
cu trei „Faustpatronen”. Pe făgaşul îngust, blindatele nu aveau nicio şansă. Totul 
ține de noroc şi iuțeală. lată-i că vin cu un jeep „Austin” în frunte. 

Legionarul rânjeşte. 

— Voilă, mes amis! Cine credeți că orchestrează comedia? Chiar tipii din 
Rezistenţa belgiană. M-aş fi mirat să cunoască ei cărările astea! 

Aşteptăm camuflați în ambuscadă asemenea unor fiare necruțătoare. 
Vuietul motoarelor se întețeşte, ambalate puternic pe drumul desfundat. Micuţul 
se ridică în picioare, cu „burlanu!” în spate. Trage şi vedem grenada care trece ca 
o cometă şi loveşte primul „Cromwel!” la baza turelei, chiar în dreptul pilotului. 
Echipajul sare prin trapele deschise asemenea unor păpuşi dezarticulate. Turela 
pătrată se desprinde deodată într-o răsucire pe spate şi loveşte tancul din urmă. 
Micuţul a tras deja, apoi s-a deplasat uşor spre stânga, pentru a viza al treilea 
tanc. Rodeck mătură scurt cu mitralieră „Austin” -ul mânjit cu gri şi negru. Găuri 
mari înfloresc în parbrizul şi uşile blindate. Ocupanțţii sunt ucişi pe loc. Din spate 
țâşnesc flăcări. Birke şi Legionarul urlă ca la balamuc; unul în engleză, altul în 
arabă. Unul dintre tancuri virează şi încearcă să se cațere pe taluz. Şenilele 
derapează în gol, muşcând pământul. Tancul se culcă pe-o rână şi, cu o mişcare 
lentă, cade în lateral. Cu o bufnitură, se blochează în blindatul din față. Cei doi 
monştri rămân înțepeniți. Echipajele țâşnesc prin trape. 

— Arde-i, Swen! Râde Heide, care urmărea tărăşenia aşezat comod în jeep. 

Până să reacționez, o mare de flăcări înghite totul. 


— Allah elakbar! Răcneşte Legionarul şi trage frenetic în masa aceea de 
oțel. 

Blindatele se dezghioacă precum nişte gogoşi uriaşe şi negre. N-am apucat 
să trag un foc, şi totul e distrus. Niciun supraviețuitor nu există în flăcările de 
cazan drăcesc. Ne regrupăm şi schimbăm în grabă locul, pe unul dintre cele trei 
ieşinduri împădurite. Micuţul şi Birke pregătesc micul-dejun... de parcă s-ar fi 
întors de la sapă. Heide face cafea în spirtiera specială, americană. Cerul vibrează 
de tunetul avioanelor care trec spre liniile noastre. Două „Ihyphoon”, cu botul 
roşu şi aripile pline de rachete, trec atât de jos, încât scutură zăpada din copaci. 
Se întorc apoi de-a lungul coloanei distruse şi dispar rapid cu o răsucire pe spate. 
Pentru o fracțiune de secundă, am zărit un lung şir de tancuri pictate pe fuzelajul 
unuia dintre aceşti ucigaşi siniştri. M-am ghemuit reflex, cu inima cât un purice, 
deşi ştiam că, la viteza aceea, era imposibil să ne zărească. Altele au urmat în 
valuri neîntrerupte şi, sigur, nimeni n-ar fi vrut să fie acolo unde atacau ele. 
Aliaţii îşi făcuseră în ultimul timp obiceiul de a lovi orice obiectiv; de la un amărât 
de camion până la trenuri, tot ce mişca era distrus. 

Heide a aflat că ai noştri se retrag în apărare pe direcția Hauffalize, iar o 
parte din Divizia 2 se zbate ca un drac, aproape încercuită. Asta se putea vedea şi 
de aici. La răscruce, vânzoleala se întețea. O echipă de genişti cu macarale şi 
buldozere degaja drumul blocat cu blindatele distruse de noi. Câţiva ofițeri se 
învârteau nedumeriți, cercetând pagubele. Suntem descoperiți, dar nimeni nu se 
agită. Ne confundă cu una dintre acele grupe de pază, pe care toate armatele din 
lume le pun la intersecții. Riscurile sunt enorme, căci putem fi spânzurați pe loc, 
dar nu dăm semne de nervozitate. Ne întreținem cu ei, apoi ne aprovizionăm din 
coloana lor de intendenţă. Micuţul şi Heide plasează sub camioanele grele 
„Vickers” mine cu explozie întârziată. Suntem „înlocuiți” cu un detaşament de 
„Tommies” şi ne ataşăm unei coloane de blindate. Birke cântă la cimpoi imnul 
Scoției. Un sergent, acelaşi ca peste tot, urlă la noi, dar se alege cu un potop de 
înjurături spurcate şi o grămadă de gunoaie aruncate în cap. Soldaţii se amuză 
teribil şi ne felicită cu fluierături. Sergentul înghite hapul, speriat de mutrele 
noastre. Pe drum ne încrucişăm cu patrula pistruiatului. 

— Hei, Little Willi, cum merge? Strigă Micuţul vesel. 

— Hei, Tiny! OK! Hunii şi-au luat picioarele la spinare! Dar fiți atenţi, că 
mai sunt unii pe-aici care umblă cu şmecherii! 

Toţi se bucură. Aşa este când eşti învingător. După o noapte de alergătură, 
trupele lui Montz au dat peste cap vârful de atac al Diviziei 2 Blindate. Trupele 
noastre, fără muniţie şi combustibil, au încasat-o de urgență. Evident, avem 
baftă. Ne opreşte o dubă de polițai militari. Degetele noastre sunt încleştate pe 
trăgaci, gata să ne vindem pielea scump, dar ei ne desemnează să păzim punctul 
de trecere în care ne aflăm. Situaţia devine plină de haz. Polițaii şi noi suntem 
stăpânii drumului. Sergentul Freddie este încântat de moacele fioroase ale 


comandoului nostru. Chiar şi ofițerii dau în bâlbâială şi scot actele la verificat 
foarte repede. Nicicând nu s-a văzut eficiență mai mare, dar şi sticle de cherry şi 
girm golite! Heide este în formă de zile mari şi reuşeşte să plaseze, fără să-l poată 
dibui, tot stocul de mine cu explozie întârziată, pe care le agaţă de orice, cu 
ceasul reglat la două ore. Micuţul jefuieşte fără milă răcanii slabi de îngeri, pe 
care îi expediază apoi cu lovituri de baston. Rodeck, cu iuțeala sa de mână, 
reuşeşte şi el un tur de forță la furat carnete de serviciu, pe care Birche le 
modifică imediat, cu ajutorul trusei de care nu se despărțea niciodată. Eram 
totuşi atenți, pentru că între noi şi englezi nu stăteau decât bluzoanele de 
camuflaj. Surpriza cea mai tare A parvine spre seară, când un grup de ofițeri ne 
înmânează o fotografie împăturită într-o hârtie de o sută de dolari. Spre hazul 
nostru, de-a dreptul nebun, din poză ne privea o mutră infectă, cu joben galben 
şi monoclu crăpat. Pentru orice informație primită, în caz că individul va cădea 
prizonier, era rost de încă o sută de dolari. lată, aşadar, englezii intraţi în cursa 
pentru formula buclucaşă. Ne odihnim cu schimbul îmbuibaţi de bunătăți, căci 
de plecat fără ordin nu putea fi vorba. Totul merge ca pe roate până la căderea 
serii şi aflăm cu precizie locul unde suntem căutați, adică total aiurea, spre linia 
frontului. Probabil că explozia vehiculelor minate care ajunseseră acolo, le-au 
întărit această credință. Micuţul devine visător. 

— Ce-ar fi să rămânem printre ei, până ajungem la Berlin? Nu ne-ar băga 
nimeni în seamă, am păzi drumuri, iar la momentul oportun, ne vom răspândi la 
casele noastre! Tare, nu? 

— Vorbeşti prostii! se oțărăşte Heide. Farsa asta nu poate dura mult, ca să 
nu mai vorbim că în toate armatele e la fel şi am semnale că puturoşii ăştia de 
englezi sunt mai răi decât prusacii! Ce zici „Mergi sau crapă”? 

— Cea mai elegantă armată este cea franceză. Aici am învățat un lucru 
foarte important: să nu ai încredere în englezi şi în prusaci, învățăminte care s-au 
dovedit a fi pline de adevăr. Uite, să vă demonstrez... Hei, Freddie, am o 
nelămurire! 

Sergentul, pe jumătate obosit, pe jumătate beat, vine împleticit. 

— Ei, care-i treaba, camarade? 

— Eu şi amicii mei ne gândeam la paralele şutite de la prostovanii de 
recruți. O să avem probleme cu cineva? 

— Bineînţeles că nu, răspunde el, sughițând. Şaizeci la sută îmi vor reveni 
mie de drept, iar patruzeci la sută, vouă, şi salut! N-am văzut, n-am auzit... 

— Şarpe! Şuieră Micutul, îndată ce sergentul se îndepărtă. Şarpe ticălos şi 
calic! O să-l sugrum cu prima ocazie! 

— Din partea mea, ai liber, mon cher! Pe mine nu mă cheamă Beyer, deci 
n-ai decât să ucizi toate scârbele astea! Ai văzut, da ?! 

Rodeck şi Barcelona apar cu un civil de braț. 


— Avem o surpriză plăcută. Ia priviţi! 

În lumina lanternei îl recunoaştem pe tipul solid din localitatea părăsită. 

— Oh, rânjeşte Legionarul, enchanté! Amicii noştri din Rezistență sau din 
armata de Eliberare! Cum merge cu spionajul? 

Grăsanul priveşte năuc. Ochii săi albaştri şi rotunzi se luminează brusc. 

— Oh, camarazi! Ştiam eu că nu sunteți germani! Ce prost sunt. Chiar am 
auzit că ați dus un preot în locul groaznicei execuţii a SS-iştilor! Ce prost sunt şi 
cât mă bucur! 

— Da' ce ne bucurăm noi! Zice Heide, împungându-l cu degetul. Tocmai ne 
gândeam că avem nevoie de codurile naziştilor pentru radio! Ce zici, ne ajuţi? 

— Ştiu câteva, însă vă bateți capul de pomană! E de ajuns să luaţi legătura 
cu abonaţii din zona ocupată de germani. Idioţii s-au retras, dar liniile telefonice 
n-au fost aruncate în aer. 

Rămânem perplecşi când tipul ne indică pe hartă limitele apărării şi 
localitățile aferente poştei şi telefoanelor. 

— Ai idee unde se află punctul „Jackie”? Continuă Heide. Trebuie să 
ajungem neîntârziat în zona de staționare a intendențţei. 

— Bineînţeles, există un centru de colectare a laptelui şi o fabrică de 
brânzeturi aici. Floare la ureche! Da' ia ziceţi, ați auzit cumva de un tip care 
transformă apa în alcool? Tare-aş vrea să-l găsesc primul! 

Râdem în hohote şi confruntăm fotografiile. Heide întinde o altă hartă şi, 
plin de sadism, îi explică „Grasului”: 

— Tipul e o mare lichea şi un parşiv fără pereche! Ştiu exact unde poate fi 
găsit în momentul ăsta. Cu relaţiile lui, se dă bolnav şi o soileşte într-un spital de 
campanie! 

— Oaaaaa, dar asta e minunat! Am prieteni cu duiumul în toată regiunea! 
îl bunghim imediat! O vorbă doar, şi împărțim totul frățeşte! Ce zici? 

— Mă pui într-o situație delicată față de camarazii mei, ca să nu mai 
vorbesc de poliție. Şi ai noştri, şi ai lor sunt peste tot ca furnicile şi cu urechile ca 
antenele! 

— E destul pentru toți, iar eu sunt un tip de încredere. Nu uitaţi că puteam 
să fac mare tărăboi de când ne-am despărțit, dar mi-am ţinut gura şi v-au lăsat 
în pace. Am alte probleme pe cap. Nici Aliaţii nu sunt mai breji ca nemții, când e 
vorba de jafuri! 

— Ei bine, batem palma! Ne duci cât mai repede la căşărie, iar eu îţi dau pe 
mână tipul din fotografie. 

— Julius, ce-ţi trece prin cap? îl împunge Legionarul. 

— În curând ne vor schimba, e clar, nu? Cunosc toate mişcările de trupe. 
Dacă ajungem în fieful intendenței, avem şanse să ne procopsim cu o misiune de 
aprovizionare în linia întâi, altfel, aici crăpăm! 

— Nu eşti prost deloc, pe Allah! Mi se pare aberant, dar merită să încercăm, 


nu? 

Heide are dreptate. Pe la şapte, suntem eliberați din post şi ni se emite un 
bilet în regulă, pentru liberă circulație. 

— Încotro? întreabă Freddie. 

— La „Jackie”! Răspunde Micuţul, stupid. 

— Ce dracu' faceți acolo? 

— Suntem înnebuniți după brânză! Zice Heide şi aruncă o privire 
ucigătoare Micuţului. 

— Perfect, se înveseleşte Freddie. Merg tot în direcția aceea! 

— Spune brânză, idiotule! 

— Brrrrrânzăăăă..., face Micuţul. 

— Stai cu ochii pe el şi, la cea mai mică greşeală, îl sugrumi! Pricepi? Nu 
care cumva să mai faci vreo tâmpenie! Dacă pricepi ceva, bate din picior! Şuieră 
el către Micuţul, care se holba neîncrezător. 

— Cum adică, vrei să machesc polițaiu'? 

— Doamne, cât de bou poți să fii câteodată! Nu acum, ci pe drum, în caz că 
se prinde cine suntem! Ei? 

— Potoleşte-te! Rânjeşte Micuţul. Nu te mai ambala aşa! De unde era să 
ştiu că nemernicul ăsta vrea să vină cu noi? 

— Facem o pană! Sugerează Rodeck, arătând spre sabie. Până rezolvăm, 
poate pleacă cu altceva. 

— Eu zic să-l luăm cu noi, totuşi. Un polițai autentic dă bine, în caz de 
control... 

Pornim îngrămădiți în „Willis” -ul greu cu punți duble. Micuţul scoate de 
sub scaun una dintre acele sticle după care se lungea gâtul oricărui englez 
cinstit. 

— Oh, dear, whisky! Geme Freddie, întinde mâna, dar Micuţul i-o retează. 

— Pileală fără cafea şi trabuce, nu merge! Cafea avem, dar tra buce... 

— La dracu"! 

Se strâmbă şi caută prin raniță bunătăţile descoperite de ochiul ager al 
Micuţului, apoi smulge din tocul auriu două țigări de foi, de parcă şi-ar fi scos 
inima. Mâncăm şi bem vârtos după spaima de peste zi. „Grasul” ne conduce abil 
prin bezna să o tai cu cuțitul, dar iată lanterne strălucind. Un punct de control. 
Opresc, dar zbieretele în chip de cântec se derulează asurzitor. Freddie este 
recunoscut imediat. Stratagema dă roade. 

— Intraţi într-o zonă periculoasă, suntem avertizați. Frontul interferează 
aici şi atacurile germanilor care nu s-au predat şi se țin lanț. Drumurile sunt 
pline de vehicule distruse şi ar fi mai prudent să aşteptaţi până dimineaţă... 

— Nici vorbă, rosteşte Heide tulbure. Ne grăbim, aşa că stai liniştit. Ar fi 
chiar culmea să fim omorâţi de huni chiar acum! 

Râdem în hohote de beţivi. Gândul acesta era extrem de amuzant. Polițaii 


renunță. Suntem prea aghesmuiți ca să ne mai înțelegem cu cineva. Le facem 
semne ca nişte paiațe dezarticulate, în timp ce jeep-ul ţopăie peste hârtoapele 
înzăpezite. Tipii aveau dreptate. Drumul era un infern, din cauza tehnicii 
împrăştiate peste tot. Nu ne venea să credem câte chestii zăceau părăsite de la 
camioane la tancuri care nu păreau lovite. 

— Drace, constată Birke, dar tare s-au mai grăbit tipii ăştia! Ce chestie! 

— Au căpătat ce-au căutat, zice „Grasul” cu glas obosit. Nu trebuia să 
revină şi să distrugă Belgia pentru nimic. 

În vocea să nu se distingea nici ură, nici răzbunare. Era doar tristeţe. 

— Dă-i bătaie, Swen, mormăie Legionarul. Şi fii atent la gropi. 

Nu apuc să demarez, că o gaşcă ieşită din beznă ne taie calea. Zăresc 
lucind căşti germane şi frânez puternic. 

— Halt! Hande hoche! 

O rafală de avertisment bubuie. Micuţul, criță, se ridică cu sticla în mână. 

— Ce-i cu voi, idioților! Rage bestia. Vă credeţi la Baden-Baden în vacanță? 
Dacă până-n secunda asta n-aţi tras, lăsaţi-o baltă cu prizonierii! Fetiţelor... 

— Doamne, sunt ai noştri! se bucură un puşti cu față mânjită de funingine. 

— Cine sunteţi? se răsteşte Heide. Ce căutaţi aici? 

— Locotenent Dieter, Divizia 2, batalionul 18, „Mark IV”. Am fost măcelăriți 
în iadul de pe lume. Eu şi băieţii formam o grupă de rezistență, dar suntem 
complet dezorientați. Englezii sunt pretutindeni. 

— Tâmpitule! Zice Heide sărind din maşină. Mişcă-te-ncoace! Ascultă-mă 
atent! Eşti pe cale să compromiţi o acțiune de comando sub acoperire! Ţine harta 
asta şi încearcă să te infiltrezi pe unde crezi, deşi părerea mea e că n-ai pe unde 
şi ar trebui să te predai până nu faceţi vreo prostie... 

— Eşti sigur că nu aiurezi? 

— Chiar eşti tâmpit dacă n-ai luat în calcul chestia asta! Sunteţi prea mulți 
ca să treceţi neobservaţi. Deja ne caută pe noi de azi-dimineaţă şi nu am chef de 
elucubrațţii patriotarde. Acum retrage-ți oamenii cât mai discret şi roiți-o, altfel 
riscăm să fim ucişi în câteva ore. 

— Am luat notă de poziția ta şi mă voi gândi serios! îl încredința 
locotenentul de nouăsprezece ani, apoi fluieră chemându-şi oamenii. 

— Ce e asta? se holbează Freddie. 

— Nişte fraieri, pe care i-am dus cu preşul, răspunde Heide, arogant. 

— Nu ăştia, ăia..., bâiguie polițaiul. 

Privim în direcţia indicată şi, în slabul clar de lună, zărim o haită de lupi 
albi, trecând fantomatic. Cel din față, un animal superb, ducea în colți un 
picior... de englez, de german să fi fost, nimeni nu şi-a dat seama. Am urmărit 
fascinați lupii. Ciudată întâlnire în mijlocul frontului a unor fiare, care încercau 
să se ignore reciproc! 

— Dă-i bătaie, Swen! Aud vocea Legionarului. 


— Şi fii atent la gropi, îl îngână Barcelona. 

Atingem baza de aprovizionare puțin după miezul nopții, în mijlocul 
satului. pe o clădire de piatră impozantă, fluturau steagurile comandamentului. 
În jur domneşte o vânzoleală de balamuc, în care trecem absolut nebăgaţi în 
seamă. Heide şi „Grasul” pun la punct un plan atât de simplu şi idiot, încât ne 
luăm cu mâinile de păr. Birke doarme răpus de oboseală, iar Micuţul şi Rodeck 
dispar în peisaj. Barcelona e disperat. 

— Heide, chiar crezi că englezii ăştia sunt neghiobi? O să fim împuşcaţi 
imediat. 

— Ba te înşeli! Planurile simple sunt geniale. Pricepi? Când eram 
adolescent, obişnuiam să mă strecor în cantinele cazărmilor îmbrăcat soldat şi să 
halesc pe săturate. Crezi că mă întrebă cineva ce caut acolo? Ţi-ai găsit! Nimeni 
nu e mai credula decât o adunătură de soldăţoi aroganţi şi care se consideră 
atotstăpânitori! Treaba e simplă! Birke va completa un ordin de aprovizionare 
către linia întâi, cu cerneală violetă şi antet original. Niciun intendent întreg la 
minte nu rezistă unui asemenea ordin de transport, iar noi vom duce cadourile şi 
păpică de Anul Nou eroilor din prima linie, corect? 

În sala zgomotoasă şi împuţită apare un grup de polițai însoţiţi de Freddie. 
Banderolele lor albastre, cu inscripția PM, contrastează puternic cu uniformele de 
culoare incertă ale soldaților. 

— Uite-i, ăia's! Arată Freddie cu degetul jegos. Băieţii ăia! 

— Hello, chaps! Salută un locotenent cu alură irlandeză. 

— Bonsoir, mes amies! Îi întâmpină Legionarul. Locotenentul are o 
tresărire, dar face un efort perfect camuflat şi se abține. Noroc că nu erau 
Micuţul şi Rodeck în acel moment. 

— Ei bine, care e povestea cu friții? Nu cred o iotă! 

— Sergentul nu aiurează, omule! Erau acolo şi ei, şi lupii. Tipii ăia sunt 
nişte diavoli, ascultă ce-ţi spun! Noroc cu vlăjganul de Tiniy, care s-a înfipt în ei, 
altfel cine ştie ce dracu' se întâmpla. 

— Sunteţi gata să semnaţi o declarație, în care să susțineți aiureala asta? 

— Absolut... şi încetează cu tâmpeniile! O să râdem cu gura până la urechi, 
când veți afla că tipii pe care-i căutați s-au ascuns prin zona aceea! 

Uşa se deschide şi în cadrul ei apare o namilă... cu două funii de ceapă în 
diagonală, peste piept, în chip de cartuşiere. O voce jovială răzbate în vacarm. 

— Hei, gagiilor, ar trebui să treceţi pe la cantină, au o tocăniţă bestială şi 
plăcinte cu afine! 

— Sfinte Sisoe, ce mai e şi asta? Sare locotenentul. 

— Amicul nostru Tiny, râde Heide. 

Din spate, apare Rodeck cu sabia într-o mână şi o tavă aburindă în 
cealaltă. Polițaiul transpiră uşor. 

— Plăcintă, zice râgâind asasinul. N-au vrut să-mi dea, dar i-am convins 


până la urmă. Irlandezi zgârciți, nu pot să-i sufăr! 

— Cine dracu' sunteţi? Bâiguie roşcatul. Birke ridică alene capul adormit şi 
scoate din bască un carnet pe care-l întinde cu o mină scârbită. 

Polițaiul se holbează uluit, după care acceptă realitatea. 

— SAS! GoodLord! Acum înțeleg totul! Vă las... Se retrage cu un salut scurt 
şi adaugă: 

— O să înaintez imediat un raport... „Conspiratorii” se reped asupra 
plăcintei cu adevărat dumnezeieşti, pe care Rodeck o taie cu sabia de samurai. 
Micuţul provoacă răcanii la un concurs de pileală, pe care îl câştigă împreună cu 
un caporal de paraşutişti. Sunt purtaţi în urale pe mese, nimeni nu mai băuse o 
asemenea cantitate de cherry-brandy, care pentru unul ca Micuţul era apă de 
colonie. Birke descoperă o grămadă de compatrioți. Cimpoaiele țiuie strident şi se 
încinge un dans ca în inima Highland-ului: 

— Hip, Hip, Glasgow Hurray! 

Petrecerea se dezlănțuie sub ochii tulburi ai ofițerilor, care dau din capete, 
mulțumiți de băieții lor. Friții o încasau, iar eu meritam un moment de respiro. 
Heide şi „Grasul” s-au cărat discret, iar eu m-am furişat pe urmele lor, curios de 
moarte. Drace! 

— Doar nu pui la cale vreo mârlănie ?! 

— Ce-ţi pasă! E război, voi lua legătura cu ai noştri. 

— Ce rost mai are, doar nu crezi că ofensiva va continua? S-a terminat, 
asta a fost ultima zvâcnire... 

— Nu fi tâmpit! Nu vreau decât s-o întindem de-aici, iar eu să fiu citat pe 
ordin de zi pentru misiunea asta. Dă bine la dosar. 

„Doamne, Heide, soldat stupid! Îmi zic în gând. Ce stupid!” 

Intrăm în oficiul poştal părăsit. O sală minusculă cu două cabine şi o 
centrală în miniatură. „Grasul” preia căştile şi manevrează fişele. Spre hazul 
nostru, sistemul funcționează. La Giselle dăm de ai noştri. Surpriză totală. Lowe 
şi Chiorul sunt chemaţi la telefon din partea, 3unicuţei”. Suntem sfătuiți să nu 
ne expunem inutil, în condițiile situației penibile în care se afla Divizia 2. 
„Grasul” îşi găseşte la rându-i oamenii pe care îi interpelează într-o germană 
curată. Mă întreb dacă nu care cumva tipul ăsta e din SS Wallonie. 

— Nu mi-o luaţi în nume de rău, zice el, dând din umeri. Eu am alte 
treburi pe frontul ăsta. De război şi fapte eroice se ocupă alții. Să rămână stabilit 
lucrul ăsta, căci nu vreau să mă trezesc cu vreun lat de gât... 

— Cred că ştiu cum stăm. O să ne conduci în continuare şi vei avea 
protecție în partea cealaltă. 

Cei doi bat palma şi mă întorc să-l scot pe Birke din toiul petrecerii, căci 
timpul ne era defavorabil. Surprinzător, dar nu era beat, ci doar obosit de 
zbânțuială. Îl târăsc la oficiu, unde se pune pe treabă, după o cafea zdravănă, şi 
în nicio oră redactează ordinul de aprovizionare. Heide şi „Grasul” contemplă preț 


de zece minute capodopera şi hotărăsc, plini de ei, că nu are niciun defect. De- 
aici înainte totul va depinde de Heide, care se retrage în camera de alături şi 
reapare, după un timp, îmbrăcat într-o impecabilă uniformă englezească cu grade 
de locotenent. Nu te puteai împiedica să nu-l admiri, atât de fercheş arăta. Îşi 
pune boneta şmechereşte, pe-o ureche, iar pe umeri aruncă neglijent o tunică 
îmblănită. 

— Uraţi-mi noroc şi regrupațţi-vă! Ori vom izbândi, ori va trebui s-o rupem 
la sănătoasa! În ambele cazuri trebuie să fiți împreună! 

Zâmbitor, îşi pune o pereche de mănuşi din piele maro, fină, şi dispare 
arogant în noapte. 

Mă reped la cantină să-l avertizez pe Legionarul, dar pe drum mă izbesc de 
el. 

— Am văzut deja, mon cher! Allah să ne țină! Dacă Heide face o greşeală, 
vom fi nevoiți să ne vindem pielea scump. O asemenea faptă nu va fi trecută cu 
vederea aşa uşor. 

Cu mari cazne, îi scoatem pe ceilalți din toiul petrecerii şi ne adunăm în 
oficiul transformat în „stat-major”. Clipele trec greu, dar tocmai când Barcelona 
ia hotărârea să plece în recunoaştere, Heide îşi face apariția mai înfumurat ca 
niciodată. Aşteptăm cu sufletul la gură. 

— Care-i treaba, nu ne mai fierbe, cretinule! Răcneşte Barcelona. 

— Ți-am făcut rost de un container plin cu portocale, jubilează Heide- Şi 
încă vreo câteva tone de bunătățţi. 

— Allah e mare! Răsuflă uşurat Legionarul. Heide, eşti un băftos! 

Topăim de bucurie într-un dans burlesc. Suntem foarte aproape de o mare 
cacealma. Bem cafea cu brandy şi fumăm Chesterfield, apoi mergem să 
organizăm transportul. Cinci camioane cu pachete de sărbători, gata să plece cu 
acte în regulă. Micuţul priveşte extaziat. 

— Ce dracu' faci? Mişcă mai repede! Răcneşte Heide. 

— Mă gândesc... 

— Uite o chestie nouă, râde ironic. Ar trebui să te opreşti să nu-ți 
sângereze creierul! 

— Julius, eşti un dobitoc! Chiar dacă mai ai sclipiri... Mă gândeam cum ar 
fi să ajungem la ai noştri fără pileală, când ăştia au aici tone de coniac şi 
şampanie. 

— Băutura nu e trecută în acte, aşa că n-ai decât să te descurci cum oi şti. 
Gata, la treabă! Ne îndeamnă nişte furieri cam leneşi. 

Totul este gata, inclusiv băutura tocmită de Micuţul cu ceasuri americane, 
şi pornim în jurul orei cinci, pe un timp glacial şi nefiresc de senin. Ne mişcăm 
prudent pe drumul înzăpezit. Heide lansează codul de sosire. Barajele se 
înmulțesc. Hotărât lucru, obsesia englezilor pentru comandouri este veşnic 
trează. Actele însă ne deschid drumul. Băieţii din linia întâi au dreptul la o masă 


de Anul Nou cum scrie la carte. Împărțţim ţigări şi băutură, iar coloana noastră 
este privită cu recunoştinţă. Prin nişte troiene teribile, atingem penultimul eşalon 
de atac. Dincolo de ei e „ţara nimănui”. Trecem pe lângă un şir lung de blindate 
cu motoarele duduind, încălzite. Ne poziționăm într-o văgăună şi Heide dă 
semnalul. Nici zece secunde, şi un tir drăcesc, de „Nebelwerfer” şi artilerie 
blindată, spulberă linia din fața noastră. Blindatele trăsnite ard de la prima salvă. 
Anihilăm scurt însoțitorii şi curățăm cu foc de mitralieră supraviețuitorii. Salvele 
se mută dincolo de noi, aşa că pornim la repezeală spre „ţara nimănui”, care ne 
întâmpină cu un amestec cumplit de tehnică distrusă. La marginea drumeagului 
desfundat, zac două cadavre cu chip albăstrui, înghețate bocnă. O flamură albă, 
înfiptă într-o baionetă, flutură ţeapănă, ca o morişcă de vânt. Tirul inamic 
răspunde cu violență, dar nu suntem cei vizați. Avansăm ajutaţi de lumina lunii 
uriaşe. Un semnal roşu, două verzi, la care răspundem invers, ne avertizează 
avanposturile noastre. Pe taluzul primei tranşee zărim o statuetă deşirată cu 
poalele mantalei fluturând şi conturul unui joben pe cap, asemenea unui 
personaj balzacian. O scânteiere rapidă trădează reflexia monoclului. Scot capul 
pe geam şi salut cu mâna pe maimuţoiul de Porta, care adulmecă aidoma unui 
ogar în aer. Apar Bătrânul, Lowe şi Chiorul. Din poziții se ridică urale de 
întâmpinare în timp ce focul artileriei amuțeşte brusc, iar noi suntem dirijați spre 
amplasamentul unei bucătării jalnice. Aflăm de la Porta o chestie cel puțin 
ciudată. Fugise din spital, căci de câteva zile era vânat cu perseverenţă de tot 
soiul de indivizi dubioşi, iar linia întâi devenise locul cel mai sigur. Heide era 
singurul dezamăgit de apariția veselă, în imaginaţia sa văzându-l deja răpit şi 
asasinat sau cel puţin schingiuit cum se cuvine. În cortul amărât al cantinei 
suntem asaltați cu întrebări. Doamne, ce bine este printre camarazi la o cană de 
băutură! „Două petreceri bune, una după alta, nu strică niciodată”, după cum 
spunea Micuţul. 

În zorii zilei de 1 ianuarie, aviația germană iese la atac într-o operaţiune 
fără precedent în tot războiul. Cerul se cutremură literalmente în urletul sutelor 
de avioane pornite la vânătoare. În câteva minute, nenorocirea se abate ca o 
lovitură de măciucă peste capetele Aliaților. Situaţia este catastrofală. Nu mai 
puţin de opt sute de avioane aliate sunt scoase din luptă, cu prețul a nouăzeci- 
nouăzeci şi cinci aparate germane doborâte de de antiaeriană şi cele câteva 
avioane englezeşti care au putut să intervină, dând dovadă de un curaj nebun. 
Armata aeriană tactică este KO, iar cenzura face eforturi disperate şi hilare de a 
minimaliza dezastrul care arfi putut avea un impact absolut defavorabil asupra 
opiniei publice. Mareşalul Broadhurst, comandantul Diviziei 83 Aeriene, a reuşit 
printr-un efort extraordinar să reunească toate rezervele disponibile pentru a face 
față în următoarea săptămână nevoilorfivntului. Practic, o singură escadră, 
anume 122, va fi singura în măsură să lupte zi şi noapte, pierzând în câteva zile 
optsprezece piloți şi douăzeci de avioane. 


Dar iată cum s-au desfăşurat lucrurile. Generalul Speerle s-a hotărât să 
rişte această lovitură. El a dat ordin să se maseze pe zece aerodromuri şi bazele 
lor satelite aproximativ zece Jagd-Geschwadere ce reuneau peste o mie treizeci şi 
cinci de avioane „Focke-Wulf 190D9” şi „Messerschmitt 109K”. Toată acțiunea a 
fost ținută, ca de obicei, în cel mai mare secret, piloții nu aveau habar de nimic. 
În amurgul zilei de 31: stingerea. Fără masă festivă, fără distracții de revelion, 
doar o masă uşoară. La ora cinci, în zorii zilei de 1 ianuarie 1945, au fost treziți şi 
înştiințați de fantastică lovitură pusă la cale de Speerle. Entuziasmul a fost 
general. Goring însuşi a făcut un tur de forță pentru a încuraja personal toate 
escadrele. Fiecare pilot a primit instrucțiuni, iar la ora H au decolat alcătuind trei 
mari formaţii, conduse de câte un „Junkers 88”, care dirija navigația. O formaţie 
a coborât de-a lungul golfului Zuidrezee şi a urcat către Bruxelles, alta spre 
Arnhern la Eindhaven, iar ultima, prin Venloo, a tăbărât asupra americanilor. 
Surpriza a fost totală, iar Aliaţii au urmărit cu gurile căscate cum escadrele lor 
erau măcelărite la solfără să poată face nimic. 

Deşi magistral executată, lovitura nu a mai putut fi fructificată cum se 
cuvine din lipsă de resurse, aviația vlăguită nemairevenindu-şi cu adevărat până 
la sfârşitul apropiat al războiului! 


HOLD UP 


Vârful de lance al generalului von Manteuffel, care înaintase vijelios, a fost 
spulberat. Peste o mie de oameni, prizonieri şi sute de maşini au fost capturate 
sau abandonate, din lipsă de combustibil. Tone de echipament duse pe apa 
sâmbetei, risipite în van din cauza unei idei tâmpite! Chiorul e nebun de furie, 
dar nu se poate face nimic. Contraatacăm pentru a da posibilitate flancului 
Diviziei 2 să se replieze în ordine, dincolo de câmpurile minate. Suntem acel cui 
jenant care-ţi intră în talpa bocancului aşa cum am fost întotdeauna. Nu mai 
avem decât un pluton de „Tigri Regali”, restul sunt maşini de umplutură. Câteva 
„Mark T IV”, nişte „Pantera VB”, zdruncinate, fără piese de schimb şi patru „Tigrii 
VI”. Ne lansăm într-un iureş sinucigaş, asupra englezilor care dormitau, siguri pe 
ei. Linia înaintată e făcută terci cât ai clipi, fără să tragem un foc. Soldații fug, 
cuprinşi de panică, în lumină tulbure a dimineţii. Îi urmărim în vuietul 
motoarelor ambalate la maximum. Totul merge la iuțeală, căci în curând vom fi 
atacați de artilerie; zăresc un grup, care încearcă disperat să întoarcă un PAK în 
poziție; îl avertizez pe Porta, care se repede peste el. Englezii fug ca potârnichile, 
tunul este făcut una cu pământul. Curios lucru, nimeni nu trage. Ei fug, iar noi 
alergăm de colo-colo, ca nişte gândaci mari şi beți. La un moment dat... stupoare! 
Englezoii dispar fără urmă. Ne oprim şi contemplăm terenul cu gura căscată. 
Micuţul, care tocmai era la masă, iese pe turelă, iscodind zările, ținând drept 
streaşină o pâine dreptunghiulară englezească şi țintind cu un cârnat uriaş. 

— Am o idee, gagiilor... 

— Ăsta e cel mai rău lucru, râde Porta. 

— Poţi să râzi cât vrei, maimuţă proastă, dar eu îți spun un lucru: o să 
pățim la fel ca în Caucaz. Ne învârtim în jurul cozii, încercând să prindem un 


purice! 

Micuţul avea dreptate pesemne, căci din liniile inamice se auzi o voce 
veselă. 

— Hei, friților! Ce s-a întâmplat? Aţi obosit cumva? Haideţi o dată, veniți 
încoace! 


Un hohot de râs izbucni dinspre ei. 

— Na, poftim! răcni Micuţul. Puneţi-vă castroanele de bărbierit, ticăloşilor, 
o să vă trimit imediat un obuz în căpățânile alea seci! 

— Nu poți vorbi serios, malacule! Am auzit că nu mai aveți de mult aşa 
ceva! 

— Aşteaptă numai, să vezi! Porc englez, bastard nenorocit ce eşti! Swen, 
miruieşte-i pe bandiții ăia cu o boabă ţintită la fix! 

Trag cu o corecție de cinci sute de metri, iar proiectilul zboară şuierând. Se 
aude o bufnitură surdă. Era un perforant. 

Maiorul von Gartman zbiară ca apucat de streche. 


— Ce e asta? Aţi înnebunit? Vă opriți în mijlocul unui atac şi vă arde de 
glume cu inamicul! Trageţi, bandiţilor, sau vă mănâncă Tribunalul Militar! 

Foc! Foc cu toate armele... 

Colonelul Hinka îl potoleşte în cele din urmă, altfel ar fi dat în apoplexie. 
Calm, îl dăscăleşte: 

— Dragă conte, e inutil să urli. Englezii ştiu că nu avem combustibil, aşa 
că vom aştepta în apărare, fără să risipim muniţia. În curând, vor ataca ei cu 
adevărat, şi să ne ferească sfântul! Pricepi? Ăsta e un soi de luptă, pe care l-am 
experimentat la ruşi. Alergi, alergi, dar vine un moment când trebuie să te baţi şi 
nu ai cu ce! 

— Avioane! Anunţă Micuţul cu nasul spre cer. Vin să ne radă! 

Din liniile britanice se înalță coloanele de fum roz ale lumânărilor de 
marcaj. Ştim că nu avem nici treizeci de secunde, aşa că ne oploşim rapid în 
amplasamentul părăsit de englezi. lată-i! Piraţii sosesc, bine informați, cu aripile 
încărcate de bombe şi rachete care pot şterge într-o secundă un regiment de 
blindate de pe fața pământului. Nu există milă, nici îndurare. Vin în picaj, 
iscodind terenul în căutarea victimelor înspăimântate ca nişte şobolani. Micuţul 
aşteaptă ca de obicei, cu mitralieră grea pregătită, asemenea unui cavaler 
rătăcitor, gata să accepte orice provocare. Gartman este uluit. 

— Tipul ăla ce face? Nu e zdravăn la cap? 

— Cred că e cel mai zdravăn dintre noi! Râde Hinka. Arde-i, Kreutzfeld! 

— Veniţi la taica Wolfgang! Urlă Micuţul zguduit de reculul mitralierei. 
Doborâţi-i pe nemernici! 

Exemplul uriaşului este electrizant. Toată lumea trage în „Tempest” -urile 
dezlănțuite cu ce are la îndemână. Tirul drăcesc străfulgera tot frontul amestecat 
cu exploziile bombelor de cinci sute de kilograme şi rachetelor. Avioanele cu 
baterii roşii şi galbene revin la atac. Ținta lor sunt blindatele. Deodată se produce 
o rupere violentă printre escadrile. Un roi de „Focke Wulf-uri bot-lung, cu burțile 
portocalii, țâşneşte printre englezi, rupând formaţiile de atac. Un „Tempest” lovit 
la nici treizeci de metri pică asemenea unei ghiulele. Motorul sare şi se 
rostogoleşte ca o minge de foc uriaşă, lăsând în urmă o dâră de benzină aprinsă. 
Fuzelajul percutează unul dintre vehiculele blindate semişenilat, din care 
grenadierii fug îngroziți. Explozia infernală aruncă prin aer corpurile arzânde ale 
soldaților surprinşi. Duelul aerian capătă proporţii halucinante. De la înălțimea 
aceea, orice avion lovit cade imediat ca bolovanul peste liniile frontului. În 
sarabanda aceea drăcească, „Focke Wulf-urile câştigă teren. „Tempest” -urile 
sunt prea greoaie la înălțime mică. Atunci atacă englezii acoperiți de tirul 
artileriei grele. Zăpada topită sfârâie. Noroiul aruncat în aer revine sub forma 
unei ploi fine ce înnegreşte peisajul. Tancurile grele „Challenger”, urmate de 
„Cromwell” şi „Sherman Fire Fly” vin alergând cu toată viteza. Pământul se 
cutremură sub greutatea şenilelor. Comandanții chiuie şi trag cu mitralierele de 


pe turele, în ceața de un alb-murdar, siguri că n-a mai rămas mare lucru din noi. 
Dar, în găurile mocirloase, tancurile noastre sunt intacte şi aşteaptă asemenea 
unor crabi în vizuină. Preluăm, prin semne din tanc în tanc, câte unul dintre 
inamici. Al meu este un „Challenger” cu dinți de rechin pictaţi pe botul teşit. 
Camuflajul său vărgat cu alb şi negru te duce cu gândul la un tigru albinos. 
Fiara vine sforăind pe şenilele late. Noroiul sare ca din stropitoare, aruncat în 
sus. Zăresc chipul comandantului, cu mâinile încleştate pe mânerele mitralierei. 
Are cască de piele rotundă şi poartă un şal în culorile drapelului britanic. Cobor 
mira vizorului şi prind în colimator capul pilotului sub turelă, în dreptul tunului 
de 76 mm. Râde şi scuipă pe botul tancului. Ochesc la baza inelului, în husa de 
protecţie a scutului. Câteva secunde şi căpățâna aceea se va rostogoli macabru. 

— Foc! comandă Bătrânul. 

Tunurile „Kânigstiger” trag la unison. Grenada mea loveşte exact locul ţintit 
şi turela înaltă zboară smulsă din rulment. Tractorul mai avansează câțiva metri 
şi apoi se opreşte în flăcări, vomitând fum negru ca păcura. Tancul din spate 
împinge carcasa arzândă şi trece nepăsător mai departe. Trag cu tot armamentul, 
dar tirul tunurilor din mers nu este nici pe departe precis. O nouă salvă de-a 
noastră îi face să se răzgândească. Monştrii tunători dau înapoi, mai puțin 
infanteria, care, cu o tenacitate tipic englezească, năvăleşte înjurând peste noi. 
Două valuri sunt decimate, dar alţii vin urlând sălbatic. Grenadierii blindați sunt 
scoşi din poziţie, iar noi sărim din tancuri şi angajăm lupta corp la corp într-un 
stil pe care englezii nu-l mai cunoscuseră. Să vezi căpățâni rostogolindu-se şi 
burţi despicate nu este chiar aşa de uşor. Înspăimântaţi de hăcuială, se retrag, 
urmăriți de tirul nostru drăcesc; ofițerii încearcă să le stea în cale, dar bieții 
oameni nu sunt decât nişte „cârpe” şocate, care strigă ceva despre diavolii din 
trupele de elită germane. Schimbăm poziţiile la trei sute de metri mai în spate, 
pentru a preveni tirul artileriei ce nu avea să întârzie. Uraganul proiectilelor grele, 
ale sutelor de tunuri şi mortiere mătură poziția goală. Un alt roi de bombardiere 
pică peste noi, americane de data asta, dar cele ale lui alde Goring nu mai apar 
să ne salveze. Cerul aparţine Aliaților. Suntem aruncați şi perpeliți ca nişte 
jumări în tigaie. Revenim apoi pe vechile poziţii, pentru a respinge un nou atac, 
spre exasperarea comandanților englezi, care nu pot intercepta astfel şoseaua 
spre Hauffalize. Un viscol puternic se porneşte, încurcând şi mai mult socotelile. 
Urlă toată noaptea, iar zăpada acoperă rănile pământului. În flancul de nord se 
aud deplasări de trupe, care încearcă să ne ocolească, după toate aparențele. Ne 
cuibărim între şenilele tancului. Porta nu poate ține motorul pornit, din cauza 
rezervorului aproape gol. Aprindem focul într-un cazan, în dreptul trapei de sub 
tanc. Interiorul o să se cam afume, dar nu e nicio pagubă, atâta timp cât avem 
căldură. Foaia de cort se dă la o parte şi se ivesc Legionarul, Barcelona şi Gregor, 
care aduc rații de front americane. Slavă Domnului, că, în acțiunea asta, am avut 
hrană din belşug, datorită aprovizionării aliate! Le înfulecăm haleala, fără prea 


multe fasoane. În tranşee, dintre şenile, îşi face apariția Chiorul. 

— Un ceai se găseşte pe-aici? Nu ştiu cum se face, dar nu se găseşte un 
strop de căldură pe toată linia. Aghiotantul meu e un cretin! 

— O să vi-l trimit pe Micuţul să improvizeze ceva! îl linişteşte Bătrânul. 

— Cât despre ceai, oftează Porta, mai degrabă un punch specialitatea casei, 
cu whisky şi ciocolată. 

— Avea dreptate tipul ăla, râde Micuţul. Parcă n-am mâncat niciodată 
atâtea bunătăți. 

Generalul obez râde înfundat, că de-o glumă bună. 

— Asta a fost cam ultima bucată de plăcintă pentru băieții buni. De-aici 
încolo, s-a terminat. Ascultaţi, zice el după o lungă pauză, în care a sorbit încet 
din amestecul fierbinte. În zona Vielsalm, idioţii de SS-işti cedează. Mai nou, au 
fost paraşutate în spatele nostru trupele generalului Gavin, iar aici, oraşul Saint- 
Hubert va fi părăsit mâine seară. 

— Aşadar, o roim? Zice Porta. 

— Exact! Dar noi vom fi ca de obicei ultimii, cu misiunea de a menţine căile 
de comunicație cât mai multă vreme, aşa că vreau să vă menajați. Fără eroisme 
inutile, căci totul s-a terminat. Trotineta lui Adolf e făcută praf. Beyer şi Blom, 
veți decide ce vehicule vom părăsi. Totul va fi aruncat în aer şi, la prima oră, ne 
retragem uşurel. 

Bătrânul şi Barcelona se alătură Chiorului, studiind harta. În ceea ce ne 
priveşte, noi suntem fericiți. O retragere bine organizată are avantajele ei. Porta 
organizează pocherul de seară. Toată lumea e plină de bancnote aparținând 
tuturor țărilor, iar roşcatul se gândeşte să şi le adjudece. Un lucru neclar îi 
scarmănă mintea. De câteva zile devenise cel mai vânat subofițer de pe tot 
frontul. Parcă toate armatele din lume porniseră în căutarea lui. Să fi scăpat vreo 
vorbă mârşavii de americani? Să fi interceptat cineva convorbirile radio? Să fi fost 
ascuns în casa conspirativă vreun membru al Rezistenței belgiene? lată o 
mulțime de întrebări pe care şi le punea, luându-ne drept martori şi fără să 
sesizeze surâsul nostru trădător. În timp ce noi soileam, pentru prima oară cu 
adevărat, pe durata acestei ofensive, geniştii au închis câmpul de mine cu o rețea 
impenetrabilă. La prima oră am dispărut tiptil, lăsând în urmă o grămadă de 
maşini-capcană. Lipsă cronică de combustibil şi-a spus cuvântul, transformând 
această ultimă aventură a lui Adolf într-o chestie scârboasă. Am deşănțat 
grămezile de grenadieri cocoțați pe tancuri, apoi a trebuit să oprim cu forța o 
coloană de cisterne, care ducea combustibil spre Vielsalm. Era de neiertat modul 
de a gândi al comandamentului, iar protestele celor din coloană nu ne-a 
împiedicat să-i uşurăm de benzină destinată SS-iştilor puşi pe fugă. Şeful 
cisternelor s-a tocmit în cele din urmă cu Chiorul, ca la uşa sinagogii, aşa că a 
trebuit să înscenăm o distrugere în bombardament şi să expediem şoferii la una 
dintre unitățile armatei noastre. 


Toată ziua ne retragem lent pe culoarul îngust dintre Hauffalize şi 
Bastogne, salvaţi de aviaţie, din cauza vremii urâte. Urmăm un traseu sinuos şi 
pierdem contactul cu englezii. Suntem dirijați deodată spre enclava Bastogne, 
unde interferăm cu SS-iştii Diviziei 1 Tancuri şi rămăşiţele Brigăzii „Fiihrer 
Grenadier” care opuneau, ciocănindu-se ceas de ceas cu americanii, o rezistență 
furibundă. Primim ordin să umplem flancul stâng până la trecerea trupelor 
noastre prin coridor. Ocupăm poziție între ruinele unui sat, nu se mai ştie care, 
dat fiind că toată regiunea este distrusă îngrozitor. Beciurile sunt „ocupate” cu 
soldați americani morți şi înghețați în poziții neverosimile, ce alcătuiesc un 
grotesc şi înspăimântător muzeu al statuilor. Figurile vinete-albastre ale 
puştanilor privesc cu ochii mari şi sticloşi zidurile reci de piatră. 

În timp ce Micuţul se amuză teribil, noi fugim ca de ciumă din gropile 
morții, preferând să ne petrecem noaptea afară, după nişte parapeți încropiți din 
zăpadă. Se înseninează brusc. Norii fug ca nişte zdrențe uriaşe, halucinante. 
Peste câmp vin sute de mogâldeţe albe. Gregor le-a văzut absolut întâmplător 
când a ieşit din iglu să se uşureze. Ne repezim la arme tot atât de tăcuţi precum 
inamicii noştri. Se cunoşteau de la o poştă că erau de elită. Paraşutişti antrenați 
să atace fantomatic şi ucigător. lată-i gata să ne pice în cârcă cu bazooka, 
mortierele şi mitralierele lor, şi ar fi reuşit dacă un pişăcios de sergent n-ar fi ieşit 
la plimbare. Acum îi sesizăm clar în noaptea înstelată. Prin vizorul meu cu 
infraroşii, zăresc un grup de trei servanți pregătiți să lanseze o grenadă cu 
aruncătorul. Bătrânul mă atinge uşor cu vârful bocancului, semn să fiu gata. În 
interiorul turelei e frig al dracului, dar colimatorul încălzit electric îmi menţine 
clar câmpul vizual. Un ghiont, şi trag instantaneu. Proiectil brizant cu bile. Şoc! 
Mogâldeţele albe sunt proiectate în aer ca nişte păpuşi dezarticulate. Câmpul 
devine un iad clocotitor. Ciorchini de rachete albe transformă noaptea în zi; 
opresc reflectorul de infraroşii şi continui să trag, calm, metodic, la indicațiile 
Bătrânului, care la un moment dat era periculos să mai rămânem în poziție. 
Artileria grea ne putea face pilaf într-o secundă. Dar motorul rămase tăcut. 

— Ţin să precizez, râde Micuţul, că domnii subofițeri Heide şi Porta nu sunt 
la post! Asta miroase a insubordonare crasă, dacă nu chiar trădare. Abia aştept 
să-i raportez pe imbecilii ăştia doi... 

— Până una-alta, lasă clanța şi fă ceva! Pe yankei nu-i interesează 
pălăvrăgeala ta şi abia aştept să te văd când ne-or trimite un proiectil de 300 mm 
în boaşe! 

— Păi, bravo! zbiară Micuţul. Toate se sparg în dovleacul meu, Kreutzfeld în 
sus, Kreutzfeld în jos... 

Se aşază rapid pe scaunul pilotului, agil în ciuda staturii uriaşe, o 
adevărată minune de mobilitate. Acționează meticulos butoanele şi manetele, 
repetând cu voce tare. Motorul porneşte ascultător. 

— Încotro! zbiară el, cu mâinile bine înțepenite pe volan. 


— Înapoi, idiotule! Douăzeci de metri, apoi revenim în poziţie. 

Atacul inamic se frânge. Soldaţii se retrag pe câmpul năclăit cu sânge, iar 
noi refacem iglurile de zăpadă. Heide apare într-un târziu, bine jumulit. 

— lată-l şi pe eroul nostru! îl ironizează Micuţțul. Ai fugărit cumva 
americănoşi? 

— Gura, boule! Am fost aruncat în aer de o mină, sunt pe jumătate zob, iar 
Porta a fost umflat de nişte tipi. Am crezut că-s din SS, dar acum nu mai ştiu... 

— Ce vrei să zici? întreabă Bătrânul. 

— Exact ce auzi! Au discutat câteva secunde, apoi l-au trosnit în căpățână 
şi gata! N-am putut face nimic. Eram năucit de suflul exploziei, dar am văzut tot, 
l-au dus spre vest de liniile noastre, în direcția pădurii. 

L-am anunțat pe Hinka care ridică nepăsător din umeri. Ce puteam face, 
era noapte. Lowe ne va lăsa să pornim în căutare de dimineață? Facem pe 
detectivii şi găsim lucrurile lui, inclusiv jobenul galben şi ponosit, pe care nu-l 
mai purta de frică, în ultima vreme. Zorii ne-au găsit făcând planuri. Hinka nici 
nu vrea să audă, căci avem şi aşa destule belele pe cap. Ne retragem, iar el 
hotărăşte că vom avea nevoie de toți oamenii; mai ales veteranii. Ordinele curg 
gârlă. Se caută un convoi de cisterne cu benzină. Un general de brigadă din SS 
pune întrebări în dreapta şi în stânga, dar nimeni nu ştie nimic. Când, totuşi, 
reuşeşte să afle câte ceva, o salvă de artilerie grea mătură poziţiile, iar eroul 
nostru, rămas în picioare, conform tăriei de caracter a tuturor SS-iştilor, primeşte 
în plin o schijă, care îl aruncă cât colo. 

— Adio, codoşule! Râde Legionarul, privind zdrențele negre împrăştiate în 
decor. 

Ne adăpostim de urgență în beciurile morții, singurele în măsură să ne 
ofere cât de cât un adăpost. Totul se cutremură, atmosfera se încinge sub 
exploziile teribile ale salvelor de 155 mm. La finalul celor zece minute 
interminabile, peisajul este schimbat total, iar jumătate din blindatele noastre, 
făcute zob. Din cer se prăvălesc avioane de asalt, care lansează sute de rachete de 
jur împrejur. Amestecaţi printre morți, ascultăm urletele monştrilor, care vin în 
picaj iar şi iar, pentru a scormoni fiecare gaură. Zgomot de şenile. Avioanele atacă 
continuu, în timp ce blindatele lui Patton atacă în viteză, urmate de paraşutişti. 
Vin ţopăind peste gropi, cu toate obloanele zăvorâte, demonstrând că s-au învățat 
minte să mai creadă în puterea totală a artileriei, şi au dreptate. De prin 
văgăunile nevăzute, soldații în uniforme negre cu hârci rânjite la chipie se reped 
asupra tancurilor, ignorând tirul violent. Tot ce pică în mână devine o armă 
mortală, de la cocteiluri Molotov până la „Faustpatronen” şi bazooka de captură. 
Tancurile „Sherman” se aprind ca nişte torţe, dar atacul nu se opreşte. Siguri pe 
victorie, yankeii atacă în iureş, urlând. SS-iştii nu dau înapoi şi sunt tocațţi 
încetul cu încetul. Primim ordin să retragem ultimele blindate intacte şi ne 
repezim să executăm operațiunea. Nici două minute, şi o luăm la sănătoasa, spre 


amuzamentul americanilor, care râd aroganți. Dar iată că un cârd de „Junkers” 
vine în picaj şi aruncă asupra lor bombe incendiare. O mare de flăcări țâşneşte 
cu zvârcoliri incandescente portocalii. Le urmează zece-douăzeci „Focke Wulf 
190” antitanc, care zgâlțâie din țâțâni atacul american şi ne dă posibilitatea să ne 
desprindem. Pe deasupra trece şuierând o pereche de reactoare. Le privim cu 
gura căscată, căci rar vedeai aşa ceva. 

— „Arado 234”, zice Heide atotştiutor, ca de obicei. 

Alte trei perechi trec semănând un covor de bombe cumulative, care 
explodează cu lumini de magneziu. Din turbina unuia țâşneşte o trenă de fum 
negru. Dă rateuri asurzitoare, redresează turând al doilea motor şi deodată pică 
dincolo de pădure, dar fără să ia foc, judecând după lipsa obişnuitei coloane de 
fum. Totul s-a petrecut extrem de rapid şi nu ne revenim din uimire. Ordin de 
regrupare. Noua poziție pe un deal pietros, împădurit pe alocuri cu pini uriaşi. 
Grenadierii de pe tancul nostru ne ajută să ne îngropăm pe jumătate în zăpadă. 
Primim drept întărire un pluton de autotunuri uriaşe „Jagd Tiger” cu tunuri de 
128 mm. Privim orizontul plini de speranță că americanii nu vor fi atât de cretini, 
încât să vină imediat după noi, dar tipii sunt deştepţi şi ne putem odihni, în fine. 
Pe la prânz, în mod ciudat, furierii ne aduc mâncare caldă; una dintre tâmpeniile 
războiului, am putea spune. Ciorbă de vită cu bucăţi uriaşe de carne, fasole cu 
costiță şi prăjituri cu marmeladă. Micuţul şi le adjudecă şi pe cele ale „tunarilor”, 
iar bieţii de ei, nişte puştani de şaptesprezece-optsprezece ani, nu au curaj să 
protesteze. Iar locotenentul, un țânc blond, e atât de speriat de moaca 
„atentatorului”, încât îşi uită şi gradele. Apare Chiorul. Lucru important. Bate cu 
toiagul său de stejar în scutul nostru. lese Bătrânul şi discută cu voce şoptită, 
apoi îl înhaţă pe tânărul locotenent şi îl dădăceşte îndelung. 

— Când voi spune eu, vă retrageți! 'nțeles? N-am nevoie de eroisme ieftine, 
aproape că nu mai avem tancuri!... 

Pleacă gânditor, adus de spate. 

— Care-i şpilul? întreb. 

— Avem baftă! Trebuie să aruncăm în aer avionul căzut! E singura şansă 
să-l găsim pe idiotul de Porta... Adună-i pe toți, la urma urmei, voi l-aţi băgat în 
rahatul ăsta! 

— S-a băgat singur! ricanează Micuţul. El şi tâmpita lui de băutură! Nu 
putea să fure şi el ceva normal, ca toată lumea! Eu n-am de gând să risc ca să-i 
salvez curul puturos! 

Pornim spre seară, dar să treci dincolo de pădure nu era chiar aşa uşor. 
Liziera era plină de trupe americane. Ţevile mitralierelor grele se zăreau printre 
nămeți, detaşându-se ca nişte ţepi negri pe fondul alb. Câteva luminițe pâlpâiau 
în lanţul de trăgători. Erau atât de siguri pe ei, încât sporovăiau liniştiți în jurul 
focurilor. Punctul alb a apărut printre carele blindate, păzite de un singur om, pe 
care Micuţul l-a sugrumat rapid cu lațul şi pe care am fost obligaţi să-l cărăm o 


bucată de drum. În felul acesta puteau crede orice lucru mult mai bun, decât 
dacă l-ar fi găsit mort. Lunecând pe schiurile noastre finlandeze, printre brazii 
uriaşi, am depăşit tăcut liniile inamice, în direcţia indicată de Bătrânul. Ca la un 
semn, ne-am refugiat sub cetina acoperită de zăpadă până la pământ a unui 
molid. Patrula americană a trecut pălăvrăgind pe lângă noi. Din discuții am 
dedus că avionul nostru a fost descoperit şi marcat câteva sute de metri mai 
încolo, în formaţie adevărată. Imediat am dat de crengi retezate şi bucăți de aripi 
împrăştiate. Epava reactorului zăcea sprijinită în botul sfărâmat din plexiglas cu 
ampenajele intacte. Turbinele înnegrite de temperatură aveau panouri demontate 
şi aşezate cu grijă pe zăpadă de alături alte piese recuperate. Un ţarc cu fanioane 
roşii împrejmuia locul, iar într-o parte, un cort mare pe ale cărui ferestruici se 
zărea lumină. 

Am împănat avionul cu amatol, după care Heide a montat trei focoase 
sensibile la şoc şi o bombă-capcană cu ceas reglat la o oră. Am privit în cortul în 
care o echipă de cinci ofițeri scriau de zor în lumina reflectoarelor. Bucăţi de 
metal şi aparatură electrică erau împrăştiate pe mese. Gregor a descoperit 
mormântul proaspăt al pilotului cu casca de zbor şi plăcuţele agățate de crucea 
grosolană din lemn. Rămânea de văzut dacă nu e o cacialma, aşadar sondăm 
movila cu sonda de mine şi descoperim fără surprindere că mormântul era gol. 
Gogoaşă veche ca să ne mai păcălească, iar pilotul era deja în drum spre unul 
dintre lagărele speciale pentru aviație ale Aliaților. 

Intrăm discret în cort şi îi punem cu botul pe labe rapid. Luaţi ca din oală, 
tipii nu au timp nici măcar să mişte. Heide şi Barcelona îi interoghează. Ardem 
toate hârtiile în soba mare de fontă. Inginerii aproape că plâng de oftică, dar asta 
e soarta. Privesc frumoasa pasăre de pradă vopsită în camuflaj de iama, un avion 
ultraperfecționat, rasat, şi nu mă pot împiedica să nu-mi pun întrebarea 
Legionarului: 

„Cum de-au pierdut germanii războiul?” 

— S-au încurcat în amănunte! Vine răspunsul micului războinic, care 
parcă îmi citise gândurile. 

— E timpul s-o luăm din loc, zice Heide. Avem un fir. Tipii ăştia susțin că 
un roşcat mare şi prost se află prizonier în tabăra trupelor SAS belgiene... 

— Eşti tâmpit? Sare Micuţul. Doar n-o să dăm buzna într-un lagăr pentru 
Porta. Nu merită în vecii vecilor! 

— Atunci, votăm... şi repede, bombăne Bătrânul. Din clipă în clipă, trebuie 
să pice americanii. 

— Eu nu votez! Răcneşte Micuţul ţâfnos. N-am de gând să-mi las pielea pe- 
aici! 

— Nici eu! îl susține Gregor. Ne-am îndeplinit misiunea. N-aveţi decât să vă 
cărați. Noi vă aşteptăm ca oameni de legătură. Cineva trebuie s-o facă... 


Bătrânul acceptă, oftând. 

— Plecaţi chiar acum în punctul de trecere! Să n-aud că i-ați lichidat pe 
tipii ăştia! Clar? 

Priveşte către Micuţul, care mormăie înciudat. 

Ne reluăm drumul spre interior, ajutați de beznă şi ceața densă. Belgienii 
trebuie să fie undeva în sud, în dispozitivul Diviziei 6 Aeropurtată britanică. 
Aşadar, „Grasul” ne-a dus de nas, după principiul: „Fă-te frate cu dracul, până 
treci puntea”. Am interceptat şoseaua spre Saint-Hubert şi intrăm într-o 
aglomerație de nedescris. Sute de vehicule şi blindate se vânzoleau de colo-colo, 
concentrându-se pe axa şoselei. Am ascuns schiurile. O patrulă de genul ăsta ar 
fi dat de gândit prin zona riguros controlată de Aliați. Cunoşteam deja terenul şi 
ne agățăm de o companie de genişti care dezăpezeau drumurile. Aflăm că vom da 
curând de amicii noştri din SAS, care patrulau frecvent în chip de polițai, ceea ce 
se şi întâmplă. Îndrăzneţ, Legionarul sare în fața jeep-ului blindat şi răcneşte în 
franceză. Pe vestonul său de camuflaj alb, strălucesc contrastant bareta şi 
decoraţiile Legiunii Străine. Tipii cad pradă manevrei imediat. Legionarul îi 
chestionează autoritar, dar nu aflăm nimic interesant. Situația devine 
alunecoasă. Spre surpriza noastră, le cere să ne ducă la comandament. Mi se 
face părul măciucă, dar mititelul insistă, căci belgienii nu se lasă convinşi. Face 
semn să-i învăluim şi văd hangerul său arăbesc, cu lamă curbată, sclipind într-o 
mişcare circulară de seceră. Din gâtlejul şoferului țâşneşte sângele, iar Legionarul 
trece ca fulgerul peste el şi intră în maşină. Nici nu apucăm să ne dezmeticim, că 
fiară îi ucide pe cei trei ocupanți ai jeep-ului. Ne însuşim beretele şi demarăm 
lent spre Saint-Hubert. Ninge viforos şi zăpada abia dată la o parte e deja 
învăluită de alte troiene. Un post de control ne dirijează pe un drum secundar, 
pentru a face loc unui convoi de tancuri „Sherman”. Nimerim într-o coloană de 
„Studebakere”, scărmănată temeinic de poliţiştii americani. Este controlat vehicul 
cu vehicul. Am dat de dracu' şi, pentru o secundă, îmi închipui că au descoperit 
cadavrele belgienilor, dar îmi alung gândul sinistru. Armăm pistoalele. Un sergent 
cu gluga bluzonului trasă peste cască urlă la cei din față şi flutură un pumn de 
hârtii. Unuia dintre soldați i se pun cătuşele. Ne vine rândul. 

— Actele! Rage malacul fără să țină cont de brasardele noastre cu 
însemnele MP. 

— Ai înnebunit, abia am trecut adineauri în sens invers! strigă Heide. 

Tipul vâră capul înăuntru, aghezmuindu-ne cu un dampf de whisky. De 
partea cealaltă apare un chip negru. Incredibil, era „Pană-de-corb”, care rămâne 
şi el ca trăsnit. 

— E în regulă, Billy, îşi revine el rapid, sunt băieții mei. Ei, Alfred, trage 
mai încolo. 

Aprindem ţigări, iar Matt ne oferă un termos cu ceai. 

— Doamne, rânjeşte el cu dinţii sclipitori, voi nu vă potoliți niciodată? Pe 


frigul ăsta noi suntem, pur şi simplu, paralizați. 

— O iarnă în Rusia şi te vei crede aici la Casablanca, râde Legionarul. 

— Ştiu ce căutaţi, zice Matt, ridicând un deget înmănuşat. Ar fi trebuit să 
luaţi legătura radio în loc să vă băgați în gura lupului. Era de-ajuns cod „Pană de 
corb” şi lămuream lucrurile imediat. 

— Adică ce vrei să zici? întrebă Bătrânul. 

Porta e la noi. Aşteptăm un moment prielnic pentru a vi-l returna. 

Suntem uluiți. Aşa ceva e de necrezut. Noi alergăm prin nămeţii de zăpadă, 
iar maimuţoiul stă bine mersi la căldură şi bea trăscău cu americanii. Matt 
priveşte amuzat fețele noastre de bovine. 

— Trebuia să ne protejăm investiția, nu? L-am scos din ghearele Rezistenței 
belgiene, care l-ar fi tăbăcit bine pentru nenorocita de formulă. Nu ştiu dacă ați 
aflat, dar tot frontul este în căutarea ei, inclusiv SS-ul. 

— Ce să spun, ne-am pricopsit cu o râie de toată frumusețea! Bodogăne 
Barcelona. Kreutzfeld avea dreptate! Câteodată nu merită! 

— Ne întoarcem, hotărăşte Bătrânul. Cu cât trece timpul, cu atât ne scad 
şansele. Crezi că ne poţi conduce până dincolo de aria concentrării? 

— Bineînţeles, şi asta cât mai repede, dar mai întâi să rezolvăm cu Porta. 
Este ocazia bună şi pentru noi de a-l expedia... 

Toată lumea îşi bea ceaiul, tropăind din bocanci. Dintr-o dată tuturor le 
pierise cheful. 

— Ei, haide, n-a fost vina lui că se află aici. Ştiţi bine că cineva a ciripit 
luând totul drept o glumă bună. Să-i dăm bătaie, vom rezolva imediat toată 
chestia. 

— Cred că e cazul să nu mai facem pe supărațţii. Ce-ar fi viața fără Porta? 

Nu era un argument suprem, dar atmosfera devine mai destinsă. 

Mart ne conduce în fieful său şi, într-adevăr, găsim acolo un Porta în formă 
de zile mari, care înveselea cortul cu bancuri porcoase şi povestiri pline de haz. 
De surpriză rămâne blocat, apoi reacționează tot atât de urât ca şi noi, motivând 
că i-am distrus vacanţa şi jură că va şterge toate datoriile Micuţului pentru 
refuzul său de a veni în misiunea de salvare. Se lamentează, văicărindu-se din 
toți rărunchii, şi doar Bătrânul îl linişteşte că americanii sunt peste tot şi în 
curând se vor sătura de el. Jeep-ul nostru este umplut, pentru nu ştiu a câta 
oară, cu tot felul de bunătăți. Matt ne admiră. Alţii în locul nostru ar fi dispărut 
de mult, lăsând baltă armată lui Adolf, cea părăginită. O adevărată conspirație 
este pusă la cale, pentru a ne strecura printre liniile engleze şi americane, cu tot 
cu maşină. Micuţul şi Gregor ne aşteptau în punctul de trecere, spre „țara 
nimănui”, ascunşi într-o vizuină de zăpadă, asemenea urşilor. 

— Era şi momentul, se agită Gregor. Frontul se mişcă lent, dar continuu, şi 
n-a trecut nicio oră de când tancurile „Sherman” au atacat fără pregătire de 
artilerie... 


Regăsim poziția de pe dealul împădurit, părăsită şi răvăşită. Tancurile 
„Jagd-Tiger” zac distruse asemenea unor monştri antediluvieni. Judecând după 
grămezile de tuburi arse şi urme, aici a avut loc o luptă aprigă între tancurile 
„Sherman” şi plutonul, care probabil nu a vrut să se retragă. La baza poziţiei, 
printre craterele lunare, se văd opt tancuri „Sherman”, care ard mocnit. Heide 
pune în funcțiune stația radio şi dăm de ai noştri. Mont-le-Bain fusese recucerit, 
iar Armatele I şi III se aflau foarte aproape una de alta, urmărind să facă 
joncțiune la Hauffalize. Dacă nu ne mişcăm repede, riscăm să picăm iar în 
încercuire, asemenea unor muşte bețe. Alergăm din răsputeri spre Moville, unde 
se dau lupte grele în lumină albă a rachetelor, dar... stupoare, constatăm că am 
depăşit regimentul şi trebuie să aşteptăm. Un tur de forță extraordinar, trebuie 
să recunoaştem! 

În zorii zilei de 16 ianuarie, alimentăm cu benzină din rezervorul unui 
Chrysler rătăcit. Avertizăm regimentul. Chiorul, care nu se mai mira de nimic, 
vociferează, curios să afle cum am ajuns acolo. E mulțumit, totuşi, de această 
avangardă ciudată şi ne preia în jurul orei opt. Jeep-ul blindat devine noua 
maşină de comandament, iar noi ne preluăm eroicul „König Tiger” cu cele 
unsprezece inele ale victoriilor din Ardeni pictate de Micuţul pe țeava tunului. Ne 
îndreptăm neîntârziat spre Wiltz, unde rămânem până a doua zi, apoi suntem 
dislocați dincolo de Linia Siegfried, exact în punctul de unde plecasem cu o lună 
în urmă. „Barbarii” au fost alungaţi de lumea civilizată în văgăunile din care 
ieşiseră. Aventura se terminase, o bătălie scurtă, dar intensă, în sunetul 
nebunesc al tancurilor. Un ultim act menit să gâdile orgoliul unor nebuni, care se 
credeau zei ai morții. 

La final, o veste devastatoare pentru Josef Porta ajuns Oberfeldwebel prin 
mila lui Dumnezeu: regimentul nostru urma să fie refăcut urgent şi trimis pe 
Frontul de Est. 

— Visul american s-a prăbuşit! zise râzând în hohote Julius Heide, în timp 
ce obloanele camioanelor se închid în urma noastră. 


